對於冥想嘅研究顯示，Gamma 波同某啲超脫性嘅心理狀態有相關。例如係有一份研究就指，個腦嘅某幾個區域嘅 Gamma 波活動喺啲藏傳佛教僧人進入冥想狀態嗰陣會變強，尤其係喺左腦嘅前額葉嗰度，而且呢啲僧人所用嗰啲冥想訓練仲能夠幫一個本嚟唔識冥想嘅人慢慢噉變到愈嚟愈有能力進入呢種狀態。


試過有份研究揾咗 8 個長期練冥想嘅藏傳佛教徒返嚟研究，用電極監察佢哋喺冥想嗰陣時嘅腦電活動。同時，啲研究員將由熟識冥想嘅僧人身上得到嘅數據攞去同由新仔冥想者身上得到嘅比較。喺正常嘅冥想狀態之下，兩者嘅腦活動冇明顯分別，但係當啲研究員叫啲僧人喺冥想嗰時特登產生一種慈悲為懷嘅感覺嗰陣，佢哋個腦會以 Gamma 節奏射訊號，進入一種多個神經結構和諧噉射訊號嘅狀態，而且個波幅仲要係以冇發羊吊嘅人類嚟異常噉高。


𝛿 波係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠嘅第三同第四階段嗰陣時出現。


Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。


Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。


另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。


有精神分裂嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。


異睡症係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會比較多高度同步嘅 Delta 活動－指瞓覺嗰陣有持續高電壓嘅 Delta 活動。


柏金遜症患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質嗰度，佢哋發現噉做會令到啲大家鼠出現類似柏金遜噉樣嘅症狀。


佢嘅重要特徵係社交同埋非言語交際嘅困難，同時興趣狹窄同重複特定行為，但相較於其他泛自閉症障礙，仍然相對保有語言同認知發展。通常亞氏保加症患者智力正常，有好多人 IQ 偏高，具有某啲方面嘅天賦，極少人屬高 IQ。


但患者經常語言表達方式異常等狀況，間唔中會發出怪聲，但並唔會作為診斷依據。症狀一般喺兩歲前出現，會一世，研究並冇所謂有效嘅治療方法，有相當嘅專業研究傾向呢個屬於性格特質，只係一種異於常人嘅思考同行為模式，視乎多定少。


喺數學證明嘅過程入面，數學家會先諗出一柞公理－一啲佢哋認為好明顯係真，唔使證明都可以攞嚟用嘅命題，或者係用一啲之前已經證明咗嘅命題。然後佢哋會靠住用呢啲公理同定理，再用一啲數學證明嘅方法推斷出一啲實啱嘅新命題，而呢啲新推出嚟嘅命題會俾好多數學家攞嚟詏，如果詏完一輪之後啲數學家覺得個證明冇問題嘅話，條新命題就會變成一條新嘅定理。


直至廿世紀為止，學界一般都仲係覺得原則上任何嘅數學證明都可以由能力夠高嘅數學家嚟幫手肯定佢嘅有效性，但係家吓數學界成日都會用電腦輔助證明－即係用電腦幫手證明一啲定理，又或者用電腦做一啲長得滯搞到用人手計唔到嘅運算，例如四色定理嘅第一個證明就係由電腦輔助做嘅。


初頭有唔少數學家擔心用電腦幫手會搞到啲證明有可能出錯，質疑電腦輔助證明嘅有效性。現時嘅數學家會用好多方法令到電腦輔助證明令人更加有信心，好似係重複噉檢查同埋用多個唔同程式做證明呀噉，而事實係，就算用人手做數學證明都係有可能出錯嘅。


傳統上面，有時會區分「公理」同「公設」，前者大致等同於邏輯公理，即係屬於邏輯學同數理邏輯）嘅公理，所有科學都通用。而後者往往係某個學科裏面嘅基本假設。而今往往用更準確嘅「邏輯公理」同「非邏輯公理」兩個詞來代替公理同公設嘅區別。


當呢啲週期性嘅變化規律用好似係腦電圖等嘅方法量度嗰陣，得出嘅數據如果畫做電壓隨時間嘅改變嘅圖嘅話，會出現好似波動噉嘅形狀－所以至有個俗名叫「腦電波」。呢啲宏觀嘅腦電波可以按佢哋嘅頻率分做好多唔同款，出名啲嘅包括咗 alpha 波同 beta 波等等。


數學性啲噉講，要研究腦電波，神經科學家多數會將個腦當成一個動態系統噉嚟睇。噉講即係話，研究者會考慮個腦入面嗰啲物理量隨時間嘅變化，用一啲微分方程嚟模擬研究緊嘅神經系統嘅唔同細部份各自嘅活動，以及係呢啲各自嘅活動點樣加埋一齊俾出所攞到嘅數據顯示嘅活動。


腦電波好大程度上係眾多神經細胞所產生嘅動作電位嘅總和。一粒神經細胞所產生嘅動作電位極之微細，難以真接量度－據估計，一粒神經細胞嘅動作電位頂櫳都係得嗰幾十毫伏特左右咁大，但就算係一隻昆蟲嘅腦都可以有成幾十萬粒神經細胞，所以呢啲活動嘅總和可以明顯噉用架生探測得到。


一柞神經細胞都可以產生振盪性嘅活動。神經細胞之間會有突觸連住，呢啲結構令到神經細胞能夠互傳資訊，而透過突觸嘅互動，神經細胞可以同步噉活動－當一柞神經細胞唔同步活動嗰陣，佢哋喺每個時間點嘅總活動會唔定，但當佢哋同步一致噉射動作電位嗰時，佢哋嘅總活動就會變得有節奏，喺同步嘅情況下，如果粒粒神經細胞嘅活動都係週期性噉上上落落嘅話，佢哋會喺差唔多同一時間達到最高點，又會喺差唔多同一時間達到最低點，令到佢哋個總活動成為一個大波幅嘅振盪性活動。


是但搵柞神經細胞，佢裏面嗰啲神經細胞好少可會真係做到完全同步，多數都只係可以做到差唔多完全同步。當一柞神經細胞要同步活動嗰陣時，佢哋喺每個時間點射動作電位嘅機會率會受調控，令到佢哋變得更大機會會一齊射動作電位，產生大嘅總體活動。


神經細胞網絡可以內源－即係唔靠外界刺激－噉用自身內部刺激性神經細胞同壓抑性神經細胞之間嘅互動嚟同步化，當中壓抑性神經細胞零舍重要－呢啲神經細胞曉壓抑第啲神經細胞嘅活動，所以做到唔俾周圍嘅神經細胞喺唔同步嘅時間點射動作電位。


腦電波亦都可以嚟自唔同腦區之間嘅互動。是但搵兩個腦區，兩者之間都可以有具有相向嘅相配性，令兩者之間嘅連繫形成到循環嘅回輸－噉講意思即係話，兩個腦區之間能夠互相影響，例如係丘腦同大腦皮層之間嘅連繫噉，喺正常運作嗰陣，丘腦嘅腦電波會同大腦皮層某啲區嘅腦電波同步化，而呢個過程會令資訊喺兩個腦區之間互傳。


腦電波可以按照佢哋嘅頻率嚟分類，頻率係指個波會喺一秒之內幾多次由一個最高點去到第個最高點，神經科學界最早發現嘅腦電波係 alpha 波，呢種腦電波可以喺個人醒緊但係放鬆嘅狀態之下響佢嘅枕葉嗰度探測得到，而且喺個人合埋眼嗰陣會變強。


除咗 alpha 之外，仲有 delta、theta、beta、同 gamma呀噉。普遍嚟講，一個腦區嘅腦電波頻率愈高就表示個腦區嗰啲神經細胞愈係射訊號射得好密，愈係表示個腦區好忙噉做緊嘢，例如係一個正常嘅大人喺瞓覺瞓得最深嗰啲階段個腦會由比較低頻嘅 delta 波同 theta 波主導住，而喺醒住做緊認知作業嗰陣，個腦就好多時會出現好似 gamma 波呢啲高頻嘅腦電波。


順帶一提，以上呢套腦電活動分類法係舊陣時嘅做法，因為嗰陣時啲腦電圖係用紙記低嘅，啲研究員要靠人手數張紙上面有幾多個波形－淨係研究到頻率係整數嘅腦電活動。呢一點搞到個分類法有啲窿窿罅罅位冇咗分類－好似係 theta 同 alpha 之間嘅 7.


神經科學家可以用數學模型嚟描述神經細胞嘅各種特質，並以一定嘅準確度描述同預測粒神經細胞嘅生物過程。基於電導模型係最成功同廣為人採用嘅神經細胞模型，個模型建基於由魷魚巨型軸突嗰度得到嘅數據，用一柞非線性嘅微分方程嚟模擬神經細胞嘅電特性，尤其係動作電位嘅產生同傳播。


除咗單一神經細胞模型之外，仲有所謂嘅神經群模型。顧名思義，神經群模型係指模擬一大柞神經細胞嘅活動嘅模型。呢啲模型會將柞神經細胞當做一個空間上連續嘅神經網絡噉嚟睇，並且喺模擬每一個變數嗰陣，都用嗰個變數橫跨成個網絡嘅平均值嚟計數。


藏本模型俾神經科學家廣泛噉攞嚟研究腦入面嗰啲神經振盪活動，而且仲出咗第啲版本嚟更仔細噉提高個模型喺生物學上嘅可信性，例如係有啲模型會考慮埋塊大腦皮層嘅連繫性。跟手啲神經科學家仲會攞實際嘅數據嚟驗證呢啲模型。


喺詳細考慮知識嘅定義之前，區分相信嘅具有輕微唔同意義嘅兩個含義係好必要嘅。第一個含義係喺某事缺乏足夠證據時仍相信佢嘅真實性。喺呢個意義上，一個人可能會話「我知道，但我就係唔相信」呢係一種非理性嘅恐懼。


知識同埋信仰同埋觀點唔同。某個人話佢相信一件事係事實，當然佢有可能犯錯誤。對於知識但唔係咁樣嘅。例如，小明認為一座橋係安全嘅並試圖通過佢，不幸嘅係，小明嘅重量令到條橋塌咗，我哋可以話小明相信橋係安全嘅，但佢錯咗。


電腦模擬，又叫電腦仿真，係科學上嘅一種研究方法。研究者會整個數學模型出嚟模擬想研究嘅現象，個模型會講明個現象涉及邊啲變數同埋呢啲變數之間嘅方程式係點，跟住個研究者就會將個模型寫成電腦程式嚟行，睇吓「如果個數學模型正確，會發生乜嘢事」，做到按理論知識預測現實世界嘅現象。


電腦模擬係科學運算不可或缺嘅一部份，喺物理學、化學同生物學等嘅自然科學上都會用到。除此之外，電腦模擬仲有俾人用落去社會科學上，例如用博弈論模擬社會，而工程學都有用到電腦模擬，例如模擬「如果部機械用噉嘅設計，部機械嘅效率會係咁高咁高」。


原則上，「最成功嘅策略」係指令到個體嘅總得益最大化嘅策略，所以研究者要做嘅嘢係喺步驟 3 同 4 重複咗若干次之後，foreach 策略類型，計吓採取嗰種策略嘅個體嘅平均 jik，而呢個數值最高嗰種策略就係「最成功嘅策略」。


運算工程學涉及用電腦模擬等嘅運算方法分析工程學上應付嘅人造系統。喺運算工程學上，電腦模擬通常會以物理學知識做基礎，即係「分析緊個系統，個系統嘅原理涉及咗呢柞呢柞物理定律，將個系統涉及嗰啲物理定律編寫做程式，再行嚟睇，就做到模擬個系統行起上嚟會係點」。


所以廿世紀末以來嘅工程師都會搵電腦模擬幫手，將結構唔同部份之間嘅互動定律組裝成矩陣，然後解方程，得出結構每部分需要受幾多力同會郁幾多，知道成棟嘢會唔會因為噉而有機會冧，俾工程師做「成棟建築物噉樣起得唔得」嘅判斷。


複雜啲嘅工程運算會涉及唔係線性嘅自然定律，呢啲定律加埋日常物件形狀上嘅不規則，工程運算原則上冇絕對準嘅答案，只能夠將現實處境拆做好多嚿細細個、會彼此互動嘅組件，然後用電腦模擬計個大約啱嘅答案出嚟。呢種做法就叫做有限元分析。


層次喺語言學入面係一種語言，透過接觸，影響到或者受影響跟另一個語言嘅。底層係種語言有權力或者威望低過其他語言嘅，而頂層係種語言有權力或者威望高過嘅。底層語言同頂層語言互相都有影響，但係方式唔同。附褦層係種語言戥隔籬第二種語言有接觸，但冇乜高過或者低過嘅威望。


兩隻概念都適用於一種侵擾語言建立自己嘅地位喺另一笪領土上高，通常係出於移民。頂層情況或者底層情況通常變得明顯只會喺幾代人之後，期間侵擾語言存在於diaspora嘅文化裏頭。爲了等侵擾話持續得落去。頂層嘅例子有啲精英入侵人口但最終採用了本土下層語言嘅。


Relexification係語言學入面一種語言變化嘅機制，借由佢，一種語言改變咗好多或者全部嘅詞彙，包括基本詞彙，變到同另一種語言嘅詞彙一樣，之但係冇徹底改變到隻語言着relexified嘅嘅語法。


Relexification係一種形式畀干涉語言，其中某種洋涇浜、歸融話或者混合語言幾乎所有詞彙都係跟某隻上層語言或者目標語言裏頭攞，而語法跟底層語言或者源語言來，或者，根據普遍語法理論，誕生跟啲普遍原則即簡化戥語法化來。


有一種假設講，所有啲creole語言嘅語法都係推跟中世紀隻地中海通用語出，隻講法喺1950年代後期到1960年代初仲得到廣泛接受，但孻尾冇再受歡迎。跟尾，有人認為，比如講，因為海地Creole佮Fon話之間啲潛在相似性，語法畀海地Creole係一種語言底層，種喺啲講Fon話嘅非洲奴隸relexify佢哋自己語言藉由法語詞彙陣時着創造出嘅。


但係，啲支持生成語法嘅人有爭議畀relexification喺誕生歸融話隻過程中嘅角色。例如，Wittmann 、Wittmann & Fournier 、Singler 、DeGraff ，認為句法啲相似性反映出嘅係假設到嘅普遍語法，而嘸係relexification過程。


雖然種做法通常出跟啲新仔啲設計人工語言嘅嘅手，但都可以作為初步階段畀創造啲語言係複雜多尐嘅。噉樣創造嘅語言喊做relex。譬如，Lojban初初衹係一隻relex畀Loglan，但係兩隻語言嘅語法跟嗰陣開始已經有分椏。


𨋢，又叫做升降機，係打直上落嘅機器，代替樓梯，分為兩種，載人上落同載貨。啲舊式𨋢，道門設計仲未有自動開閂嘅功能，需要自己用手開關外門同內門，新款道門會自動開關。𨋢入邊通常有掣畀你撳，去到你想去嘅嗰層樓。


以前啲香港人講廣東話用慣英文個「lift」字，未有唐字。之後語言專家創咗個「𨋢」字，車字邊加個「立」字，因爲佢好似架車載人，個「立」字有兩個原因，因爲個「𨋢」字發音有少少似個「粒」，可以做形聲字嘅聲旁，又因爲有人企喺入邊，可以會意。


國語地區統稱叫佢做「電梯」，但噉叫冇咁易明，因爲搞亂咗兩種唔同嘅機器。𨋢同扶手電梯係兩種唔同嘅類型、概念同原理唔同嘅運輸工具。扶手電梯係用運輸帶原理，有梯級，斜嘅，唔可以垂直，冇門。𨋢就相反，用纜索原理，唔平得，唔斜得，一定要垂直，有門。


彭生話呢個所謂嘅「老竇」起源係另一位本地出名作家容若先生喺1950年代嘅一篇吹水文章裏面作，完全無根據。而按佢講法，「老竇」一字嘅出現係因為順德話嘅「頭」字咁啱就係同「竇」字一樣音。老竇嘅正寫，其實就係老頭。


亞爸一定係雄性，係仔女對同自己亞媽扑嘢而生出嚟嘅人嘅稱呼，係有直接血緣關係。不過有時候，就算唔係由呢個人嘅精子而生，但係呢個人獻出咗養育之恩，咁被佢養育嘅人都可以叫佢做「亞爸、老頭」。基佬兩公公養育嘅仔有兩個亞爸，都係叫「亞爸、老頭」，不過要加個名，例如「銳爸」、「送爸」。


一般嚟講，亞爸喺倫理關係圖裏面相比起亞媽可以話喺尊敬角度上面差咗少少，但係都值得尊敬嘅，因為佢雖然只係獻出咗一粒精子，而且冇懷胎十月大住個肚，普遍形象亦都十分之嚴肅好似冇乜人情味咁，但係佢為咗養育仔女而默默咁不辭勞苦辛勤工作，無怨無悔，可能喺教導嘅方式上比較嚴厲，不過心裏面其實都會愛自己嘅仔女。


有好多電視或者電影都會用父愛嚟做橋，就好似香港有一套2006年出嘅電影叫做《父子》，戲入面刻劃出亞爸同個仔之間嘅愛，由關愛到到茅盾，然後一齊發掘幸福，係令人感受好深嘅電影之一。套戲係由郭富城飾演亞爸，而當時只得九歲嘅小童星吳景滔就飾演做仔仔。


心悒係指心入面唔安落、唔開心嘅情緒。佢會影響到一個人嘅思想，行為，動機，感覺同幸福感。通常心悒嘅人可能有傷心、思維困難、注意力唔集中或者食慾同睏覺時間有顯著增加或減少等嘅症狀。心悒可以係短期或者長期，期間人會覺得內心鬱悶、壓抑、沮喪或者絕望。


「購物」一詞喺傳統中文單單指「買嘢」，冇包括「揀嘢買」。大陸官話興以「購物」作英辭「shopping」嘅翻譯，有齊以上兩個意思。由普通話購物，又衍生出香港潮語「鳩嗚」呢個擬音謔稱。英辭「shopping」四海通用嘅官話意譯係逛街購物。


二零零二年六月十五號，美國國會決立第二百六十九號議案，確認電話發明人係安東尼奧穆斯，1860年佢喺紐約嘅意大利文報紙上展示與及講解世上第一部電話。雖則花旗鬼庇路其後都聲稱發明電話，不過就遲咗小小，之但係勝在有功於推廣電話。


基佬即係男性嘅同性戀者。呢個詞其實係嚟自1980年代嘅香港電影，英文「gay」嘅發音似粵語「基」嘅發音，所以喺字幕上一般採用「基」字嚟代替「gay」字，同埋粵語嘅「佬」字代表男人，所以有「基佬」呢個詞。


芝士，又叫吉士，係好多種用奶整嘅製品通稱，有好多唔同嘅味道、口感同形式，可以就噉食，或者用嚟夾包、三文治，更可以要嚟整芝士蛋糕，甚至整芝士火鍋。芝士用奶類做原料，有好豐富嘅蛋白質同脂質，奶源包括家牛、水牛、家山羊或者綿羊等等。


整嘅時侯通常加入凝乳酶，令其中嘅酪蛋白凝結，將奶酸化，再將固體分離、壓製成成品。有啲芝士喺表面或者入面有黴菌，令芝士有好特別嘅風味。根據種類唔同，芝士喺常溫嘅時候可以係堅硬嘅固體或者係柔軌嘅半固體，高溫嘅時候都會融化，變做黏稠嘅半液體狀態〔呢句嘢唔似粵語，唔該改咗佢〕。


有啲芝士嘅牛奶係用醋、檸檬汁或者其他嘅酸去凝固，而大部份嘅芝士係通過細菌輕微酸化，將乳糖變做乳酸，然後加上凝乳酶令佢完全凝固。凝乳酶可以喺小牛的胃中取出，又可以用細菌培養或者用其他物質代替。好多素食芝士係由真菌米黑毛霉發酵整成，嗌都有啲係由菜薊屬嘅不同種類提取出嚟嘅。


相傳芝士係喺阿拉伯發明。大約喺六千年前，阿拉伯人將牛奶和羊奶放入去皮革器皿入面，喺旅途解渴嘅時候用，繫喺駱駝側邊。喺艷陽高照嘅沙漠上行咗幾個鐘之後，突然發現袋入面嘅羊奶分咗做兩層，一層透明嘅奶清同白塊凝脂。


原來皮革器皿入面有類似凝乳酶嘅酵素，加上旅途顛簸搖盪同俾太陽高溫照射，奶液就會發酵，變做半固體狀態，最初嘅芝士就係噉誕生。至於依家芝士嘅整法係由歐洲人最先發明嘅，目的係為咗保存多餘的牛奶，嗌方便做旅行食物。


芝士嘅最早證據係公元前二千年初期嘅烏爾第三王朝嘅蘇美楔形文本。公元前2000年喺埃及墓葬壁畫中畫咗芝士嘅整法。阿拉伯傳說將芝士嘅發現歸因喺阿拉伯貿易商儲存牛奶方法嘅步驟。然而，芝士喺蘇美人已經係眾所周知嘅。


每個國家都有唔同嘅整法。芝士有好多食法。芝士配餅乾係一啲西方人午餐嘅選擇。奶酪同葡萄酒，係法式餐食主菜之後、甜食之前嘅一道餸。整意大利菜都離不開芝士，整意式麵食同Pizza都係要芝士。希臘人用生菜、橄欖同芝士涼拌。


芝士係全世界嘅重要農產品，依照番聯合國糧食及農業組織嘅資料，2011年全世界生產嘅芝士超過咗二千萬公噸，即係世界上每個人有大約三公斤。世界上最大嘅乾酪生產國係美國，大約佔全世界生產量嘅百分之廿六，其次嘅係德國同法國。


正係愛爾蘭、紐西蘭、荷蘭同澳洲嘅芝士製品係出口導向嘅，每個國家嘅芝士製品出口嘅比例大約佔百分之九十五、百分之九十、百分之七十二同百分之六十五。法國整嘅芝士正係百分之三十五會賣去國外。美國係世界最大嘅芝士生產國，但係大部份嘅芝士喺國內使用。


曲奇餅喺美國同加拿大解做細小而扁平嘅蛋糕式餅乾。佢嘅名係由荷蘭文koekje來嘅，意思係「細小嘅蛋榚」。喺英式英文中主要用嚟分辨美式餅乾同朱古力餅乾。第一次製造曲奇係由幾片細小嘅蛋榚組合而成。據考証，係由伊朗人發明嘅。


曲奇嘅製造方法大致可以總結為以下嘅理論。就算唔同嘅曲奇各有特色，佢哋嘅整法都係大同小異，都係以大量嘅水做凝聚力量。呢啲水份用來令底餅變得盡可能薄，重可以畀泡泡出現。而且喺之後會加入大量嘅牛油同蛋，因佢含有大量嘅油，咁令到曲奇可以喺微波爐煮熟。


漢堡包係指有肉夾響入面嘅一種包，個中文名來自英文 Hamburger，同時有音譯同意譯嘅嘢喺度，有時亦直接叫做漢堡。漢堡包個原名係出自德國城市漢堡市。喺英文入邊，Hamburger就係指「嚟自漢堡嘅」，可以係指漢堡包本身，或者係包裏面由牛絞肉或其他夾有牛絞肉做成嘅肉餅。


1665年，英國科學家羅拔·胡克整咗個錫杯電話，第一次試驗用空氣以外嘅媒介傳聲。後嚟到咗1876年，蘇裔美國人阿力山大·吉剌咸·比爾等一系列嘅科學家去盡力搵點攞得重正啲嘅聲嚟改善嗰時啱啱發明出嚟無耐嘅電話。


喺1920年代，菲利普·湯瑪仕喺西屋電氣公司做嘢嗰時發明咗超聲咪。而呢個咪嘅裝置好靈敏，可以探到人類聽力範圍以外嘅振動。不過佢呢種超聲咪好似冇乜人知噉。而佢嘅渦流槍就係用嚟取代傳統嘅煙囪，通過將排出去嘅煙變成大嘅煙環射到同溫層入面，減少煙霧出喺低空嗰頭。


喺1925年，比爾實驗室入面負責研究電氣錄音嘅亨利·哈利臣同愛德華·基斯托化·雲提兩位一齊研發咗世界第一隻電容式咪。而呢種咪嘅靈敏度同頻寬，可以將各種聲轉成電氣訊號，再加埋嗰時馬士費爾德負責設計嘅真空管擴大機，將電氣訊號放大到可以將刻片針發動，幫埋哈利臣嚟設計一套比較複雜嘅刻片刀而整成嗰時比較禁實用嘅原始電氣錄音設備重一直用到而家。


當卡通漸漸指向漫畫、連載漫畫意義，又因為連載漫畫同早期動畫電影嘅關係，而令「卡通」一詞指向動畫電影，繼而再涵括動畫電視節目。而呢個意義正係今日最常用嘅。呢度嘅「卡通」一詞，喺一般人嘅用法，同「動畫」同義。


但準確來細分，卡通多指畫風抽象、故事情節較喜劇嘅動畫，詳細可以睇卡通物理學。呢類動畫較多以手繪嘅平面圖片進行拍攝，通常具有連續或單元劇情，而且大部份係以細路為對象嘅動畫作品。亦有人以製作方式來區分卡通同動畫，卡通專指用手畫平面圖片製作嘅動畫。


1983年，當時香港南華足球隊因為喺香港甲組足球聯賽嘅排名好低，最後要面對喺第二年降班到乙組比賽嘅命運，但呢件事就令到一眾擁護南華嘅球迷十分鼓燥，最後演變成香港史上嘅一次大暴動。而喺歐美一啲足球狂熱嘅國家，因為球迷爭執變成大騷亂、大暴動，最後釀成傷亡嘅事亦間唔中都會發生。


張球檯大概長3569毫米、闊1778毫米，四個角落頭同埋中間兩邊有袋口共六個。用嘅波分為1個白波，15個紅波同6個顏色波共22個波。首先射紅波，再射顏色波。喺檯面重有紅波嗰時，落袋嘅色波要拎返上嚟按位置擺好，射到啲紅波冇晒再按顏色波分數由低至高順序射埋佢，最高分就贏。


考古學家喺公元前7200年古埃及嘅古墓之中發現到有九個球樽同一個石球，因而被認為嗰時可能就有類似保齡球嘅運動。喺埃及發現公元前332年至30年嘅建築遺蹟，估計可能係人類最早被發現嘅保齡球場。到咗3至4世紀嘅歐洲，變咗做宗教儀式，將球樽當成惡魔，然後用球去擊倒，成為除魔嘅象徵。


公元500年前後，喺南太平洋溫納圖嘅奔臘部落有位土著女仔為咗避開老公成日虐待佢，就爬上好高嘅可可樹，再用有彈性嘅蔓藤綁住腳掙，重大聲話要佢老公喺樹上跳落嚟。而老公信咗佢上樹之後都跳埋落去，結果蔓藤救咗老婆，而老公直接死咗。


後嚟呢種習俗傳到英國，當成皇宮貴族嘅表演。1954年，有兩位地理學家到賓特哥斯特島搞科學考察嗰陣發現咗當地居民嘅古怪習俗後，將笨豬跳傳到美國。1970年，地理學家又嚟多次頻迪哥斯特島再試多次佢當地嘅習俗而傳到全球各地。


雖然笨豬跳最先喺溫納圖出現，但真正發展得最犀利嘅係紐西蘭。1986年，紐西蘭佬阿蘭·莊·哈奇特從奧克蘭嘅上海濱大橋做咗世界第一跳，加上喺1988年同基斯·奧林成立咗地球第一間商業化嘅笨豬跳協會，從而運動全球化。


做緊笨豬跳時，人由於自身受到嘅重力而跌落。玩家跳落去嗰時，蹦極繩會拉長而吸收跌落去嘅能量，扯長咗嘅笨豬跳繩又會出向上嘅彈力而將人扯上去。玩家喺上上落落嘅過程，會遇到好大刺激。最後因能量好快消失嗮，玩家嘅擺動都會停埋。


而【先生】呢個來源比較古老，古語有云，學無前後，達者為先。即係學術上比先就係先生咁，係一種尊敬人嘅叫法。《白虎通德論卷四辟雍》「尊師重先生之道也」，所講嘅先生就係教師噉解。大陸民國時期有一首小調山歌不唱忘記多，亦都有一句好比先生敎學生。


睇返古文，真係教到人嘢嘅先叫先生，唔係求其搵個男人都叫先生。而家啲人叫男人做先生，實情係濫用咗「先生」呢個尊稱。廣東話尊稱男人，係叫人乜生，例如陳生李生張生。自漢朝起，學儒嘅人係叫乜生物生，睇史記就知。


上面句嘢意思係話「應用文可以分三類」呢個諗法由李國良呢位作者喺 1983 年嘅一篇文或一本書入面講過。實際上係邊篇文或者邊本書，就要喺文章後面加個一覽表寫明。冇個表，引咗出處都係冇用嘅，因為同一個作者可能喺嗰年出過多過一篇文或者多過一本書。


的士，中國大陸非粵語叫做出租車，台灣叫做計程車，馬新叫做德士，係由路程長短計錢嘅出租汽車，收費通常都係貴過其他交通工具，淨係可以車一個至幾個乘客，而由個客決定目的地同埋喺邊處落，大部份地方嘅的士都有咪錶，顯示路程長短同價錢。


商業上，都會經常叫氨做「脫水氨」。呢個叫法所強調嘅係氨呢種物質係冇水喺裏頭嘅。氨嘅沸點係−33.34℃，故此液態氨就一定要儲存喺高壓，或者低溫嘅環境。而佢嘅汽化熱都算幾高，即係話如果佢已經係液態嘅話就唔會咁易變返氣態，所以氨可以裝喺普通嘅燒杯同埋放入通風櫃道處理。


氨嘅份子結構係三角錐形，而根據價層電子對互斥理論，佢嘅鍵角就係107.8°。中間嘅氮原子本身有五粒最外圍電子，再加埋三粒來自三個氫原子嘅附加電子，佢最外層就會有八粒電子，呢四對電子會排喺氮原子嘅四面，其中三對會用來做鍵對，淨返一對就係孤對電子喇。


孤對電子嘅排斥力係大過鍵對電子嘅好多，所以佢就唔會好似想像中嘅正四面體噉鍵角109.5°，而係量度到嘅鍵角107.8°。亦因為呢對孤對電子，氨成為質子接受體，鹽基。 而呢個結構就令到佢有電偶極矩同帶有極性。


正正因為佢有極性，又有高嘅建氫鍵能力，所以極易溶混於水。氨其實係一隻弱鹼，佢1.0M水溶液嘅pH值係11.6啫。如果加強酸入去直至變成中性，就會大約有99.4%嘅氨份子會質子化。而溫度同鹽度就會影響NH4+嘅比例喇。


上載同下載，又或者叫 upload同 download，係一對有關嘅詞語去形容兩部電腦或相同系統進行資料傳送。上載係形容數據或資料由一部本地電腦傳送到去一部遠端嘅電腦，好似係網站、FTP或者其他一啲類似嘅系統。


到咗 2010 年代，ep1 si2 經已成為咗一盤大生意，唔同流動裝置作業系統都會唔同，所以同一隻 ep1 si2，啲軟件工程師會同佢開發畀唔同裝置用嘅版本。呢啲咁多唔同嘅 ep1 si2，可以由專屬嘅網上舖頭嗰度下載落嚟用。


有唔少電子遊戲設計領域相關嘅工作者指，手機遊戲呢種新嘅遊戲類型，為遊戲設計帶嚟咗新嘅啟示，例如手機遊戲嘅一大特徵係唔似得電腦遊戲或者遊戲機遊戲有咁多掣畀玩家撳，所以一隻手機遊戲嘅操作系統唔可以太過複雜，於是就引起咗係噉跑遊戲等嘅創新－係噉跑遊戲係一種遊戲類型，特徵係唔使玩家控制主角前後郁，主角都會係噉向前跑，玩家淨係需要控制主角左右郁避開啲障礙物，例如 2011 年出嘅《Temple Run》就係噉。


一般嚟講，大寫嘅「Bitcoin」指嘅係佢所用嘅位元幣技術同埋網絡，而細寫嘅「bitcoin」先係指貨幣本身。位元幣亦係區塊鏈支付系統同虛擬計價工具，因為佢用密碼技術控制貨幣嘅生產同轉移，冇中央嘅發行機構，唔可以隨意增發。


交易喺全球網絡入面執行，有特別嘅隱私保障，而且唔使經過第三方金融機構，所以越嚟越多人用，不過亦成為非法交易嘅媒介。用戶可以喺個人電腦同智能手機度用加密錢包軟件，唔使銀行、信用卡、網上支付公司等中介，隨時隨地直接交換物品同服務。


作為記帳系統，位元幣唔需要中央機構發行新錢、維護交易，而係由區塊鏈完成，用數碼加密演算法、全網抵禦51%算力攻擊保障資產同交易嘅安全。交易記錄被整個網絡電腦收錄同維護，每筆交易嘅有效性都要經過區塊鏈檢驗確認。


作為記帳單位，位元幣嘅最細單位係 0.00000001位元幣，叫做「1聰」。如果有需要，亦可以修改協定分割成更細嘅單位，方便流通。區塊回報每21萬個區塊就減半一次，周期約4年，最近一次係2020年5月12日。


2018年4月，已經有1700萬位元幣被開採，剩餘400萬個位元幣，產量已經超過總量嘅80%。2019年5月12日時，位元幣總存量約17,695,512個，實際可流通嘅量會因為私鑰遺失等因素更加減少。


區塊鏈係位元幣嘅一個重要概念，呢個概念喺創辦人中本聰嘅白皮書入面提出嚟，區塊鏈係一串用密碼學方法相關聯嘅資料塊。新增嘅資料塊總可以連結返上一個區塊，就係整條區塊鏈嘅尾部。位元幣對等網絡將所有嘅交易歷史都儲存在「區塊鏈」入面，所以區塊鏈可以睇做係記錄位元幣交易嘅帳本。


區塊鏈係一班分散嘅用戶端節點，由所有參與嘅人組成嘅分散式資料庫，係對所有位元幣交易歷史嘅記錄。中本聰預計，當資料量變大之後，用戶端希望呢啲資料唔需要全部儲存在自己嘅節點入面。為咗實現呢個目標，佢採用咗引入雜湊函數機制。


確認一項交易嘅過程，係透過解決一連串嘅計算難題嚟實現嘅。工作量證明機制要求電腦嘅計算能力係有限嘅情況下，需要花啲時間嚟解決，咁樣攻擊者就唔可以輕易改寫或者修改交易歷史，除非佢可以擁有比位元幣對等網絡系統更強大嘅計算能力，咁樣佢先可以更快地產生區塊鏈。


工作量證明機制嘅難度係系統自動調節，所以平均每隔10分鐘就會生成一個新嘅區塊。整個位元幣對等網絡嘅節點都會自動檢查交易同埋區塊嘅有效性，而且會忽略任何違反規則嘅交易同埋區塊，例如有錯誤數量嘅區塊，或者重複多次送出同一筆額嘅位元幣嘅交易。


參與處理區塊嘅用戶端可以獲得一定量嘅新發行位元幣，同埋相關嘅交易手續費。為咗得到呢啲新產生嘅位元幣，參與處理區塊嘅用戶端需要付出好多時間同埋計算力，呢個過程好似開採礦業資源咁。所以中本聰就將資料處理者叫做「礦工」，將資料處理活動稱之為「挖礦」。


呢啲新產生嘅位元幣可以報償系統入面嘅資料處理者，佢地嘅計算工作令位元幣對等網絡可以正常運作。有鑑於咁樣，其他類似嘅競爭幣都係採用咗相同嘅理念去處理端間交易資料，只係工作量證明機制上有啲調整，例如採用權益證明同埋 Scrypt 演算法等。


私密金鑰證明比特幣所有權，係相當於金融卡嘅密碼，用嚟簽名交易訊息，證明訊息嘅發佈者係相應地址嘅擁有者。無私鑰就唔可以簽名，無法使用比特幣，交易時會用公開金鑰確認。私密金鑰一定要保密，唔可以遺失，否則任何人只要有私密金鑰，就可以用比特幣。


比特幣嘅一次交易大概佔用256B嘅容量，每個區塊嘅容量上限約係1MB，所以每個區塊最多可以儲存4096次交易。每600秒會產生一個區塊，所以每秒大概只能處理7次交易。呢個導致等待交易確認嘅時間增加，手續費亦大幅上升。


2017年8月1日分叉出咗一種新嘅幣種，叫做「比特幣現金」。由分叉開始嘅第一個區塊係478559，BCH 478559嘅區塊大小約1.9MB，超過原本嘅區塊容量上限，標誌住比特幣現金嘅正式誕生。分叉之前嘅比特幣持有者會自動獲得同等數量嘅比特幣現金幣，而且區塊容量上限即刻提升至8MB。


另外，2017年10月25日，比特幣再次分叉，誕生咗「比特幣黃金」。比特幣持有者喺呢次分叉中會獲得同等數量嘅比特幣黃金幣。呢次分叉嘅主要目的係解決挖礦過於中心化嘅問題，比特幣黃金會使用新嘅雜湊算法Equihash，避免使用ASIC挖礦。


雖然有好多次比特幣分叉，但爭議依然存在。啲人認為只有兼容Bitcoin Core客戶端嘅鏈係真正嘅比特幣，有啲人則認為比特幣現金先係真正嘅比特幣。不過，比特幣嘅去中心化本質令到冇一個統一嘅標準答案。同時，分叉都引起咗啲技術同社會上嘅爭議。


比特幣嘅對等網絡將所有嘅交易歷史都儲存在區塊鏈入面，比特幣嘅交易係喺區塊鏈帳本度 '記帳'，通常由比特幣用戶端協助完成。付款方需要用自己嘅私鑰對交易進行數位簽章，證明所有權同意呢次交易。比特幣會被記錄喺收款方嘅地址度，交易唔需要收款方參與，收款方可以唔喺線，甚至唔存在。


礦工產出嘅交易冇輸入，只有輸出，交易記錄會顯示 新生成嘅比特幣。除咗礦工產出嘅交易，一個輸入一定係另一筆交易嘅一個輸出，就係一筆收入一定係其他人嘅支付。一個輸入如果冇成為另一筆交易嘅輸出，就係 '未花費嘅'，即係 '帳戶餘額'。


收錄呢個交易嘅區塊廣播之後，呢個交易就有咗 '1個確認'。礦工平均每10分鐘產生一個區塊，每一個新區塊嘅誕生會令呢個交易嘅確認數加1。當確認數達到6個時，通常呢筆交易就會被認為相對安全，好難反轉。。比特幣嘅交易係唔可以反轉嘅，每一筆交易都唔可以取消，商家唔使擔心詐騙式嘅拒付而受損失，唯一可以獲得退款嘅方法，就係請對方再做一筆反向交易，但係要有對方嘅配合。


所有比特幣嘅交易都會被記錄喺區塊鏈上，最多嘅比特幣地址可以好容易咁係網絡度查詢到。 呢啲地址大部分係交易所嘅冷錢包，但作為匿名嘅比特幣地址，基本上唔可以知道持有者係邊個，除非有特別情況，通常亦唔可以知道某人持有嘅比特幣地址。


每個人都可以建立同擁有好多比特幣地址，唔同地址亦可以由同一個人或機構持有，包括一啲餘額好細嘅地址，佢哋嘅存在唔代表持有者嘅真實財富狀況。如果某個地址嘅私鑰遺失咗，度面嘅比特幣就唔可以再使用。所以某啲比特幣地址嘅比特幣，特別係唔做支出嘅地址，可能係私鑰已經遺失，任何人都唔可以再使用。


相反地，研究者指出咗「中央集權嘅趨勢」。雖然Bitcoin可以直接由用戶發送俾其他用戶，但實際上常常使用媒介。Bitcoin礦工加入大型礦池以減少佢地收入嘅變動性。因為網絡上嘅交易係由礦工確認嘅，所以網絡嘅分散化需要冇一個礦工或礦池獲得51%嘅算力，咁樣佢地就唔會雙重花費貨幣，阻止某啲交易被驗證，同埋阻止其他礦工賺取收入。


截至2013年，只有六個礦池控制咗75%嘅整體Bitcoin算力。2014年，礦池Ghash.io獲得咗51%嘅算力，令人對網絡嘅安全性產生重大爭議。呢個礦池主動將佢嘅算力限制係39.99%，同埋要求其他礦池為整個網絡嘅利益而負責任。


1557年，葡萄牙人第一次黎到澳門，並喺明朝嗰度租界澳門。1887年改爲殖民地。共和國時期嘅1951年，澳門升格為海外省。澳門最後於1976年成爲葡萄牙託管地，跟住喺1999年12月20號，澳門正式成爲中國嘅領土，中方叫呢做「澳門回歸」，葡萄牙則叫「澳門政權交移」。


由英國傳入，後成為香港著名地道美食。同英式蛋撻分別係，港式蛋撻嘅蛋漿只係溝水，所以又叫撻水，以嫩滑見稱，焗好嘅蛋撻內嘅蛋漿表面滑如水般反光，主張新鮮出爐趁熱食，種類除咗曲奇皮，仲有酥皮蛋撻，英式蛋撻嘅蛋漿會混入忌廉、溫呢拿等料，未注入撻殼前已先煮過，蛋撻焗好後要癱凍至室溫，亦都唔會用酥皮。


欽廉片係對欽廉地區啲粵語方言嘅統稱。欽廉片下低仲可以分成欽州地區白話、廉州話、靈山話、小江話、六萬山話等等啲細方言。代表口音有合浦中心城市廉州嘅廉州話同埋欽州城區嘅欽州白話。湛江近合浦嗰埞嘅海話亦都屬於廉州話。


自從欽廉片作為整體一片粵語方言而着擺上枱面之後，討論關於同點定義欽廉片跟界定邊啲方言屬於或者冇屬於欽廉片嘅一直都冇停過。最初欽廉片衹係指欽州跟廉州笪埞嘅粵語，隻都係學界一直以來嘅普遍認同。但深入研究欽廉片下低具體方言之後，都有好多學者提出支持抑或反對啊種劃分嘅觀點。


語音上定義或者解構欽廉片大概有以下幾種方式。第一種方式係從歷時角度根據全濁音分派、即中古漢語全濁音在方言中嘅對應，之欽廉片著定義為全濁無論聲調都送氣嘅方言、同吳化片甚至乎客家話類似 。第二種方式係從共時角度根據冇同方言之間音值、音類嘅區分混同程度通過加權平均數比較。


又或者係歸為啲跟廣府片有直承關係、近似廣府片嘅其他分片。除開啊兩種方式，《中國語言地圖集》就聲稱欽廉片主要特點為聲調合併到上聲、去聲衹有一類、之參考了廉州話同埋欽州白話嘅聲調特點，但靈山話啲舒聲調就冇合併，雖然佢入聲調就類似勾漏粵語貴港話衹有陰入陽入。


對於欽州地區白話跟欽廉片嘅關係，亦都有人從相同或者相似詞彙入手。譬如通過比較《兩階核心詞表》當中嘅核心200詞同埋《基本詞彙表》當中嘅1200詞，可以得出欽州白話跟北海白話、廉州話、南寧白話、廣州白話之間嘅詞彙共通程度，據此支持欽州白話屬於欽廉片嘅觀點。


欽廉地區白話，舊統稱「欽州白話」，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱。發音上相對接近廣州話多尐，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等。


旋轉舞步係好多種舞蹈當中都有嘅一類舞步，指跳舞嗰個人以一條垂直嘅軸作為軸心，旋轉自己嘅身體。舞蹈員所轉嘅總角度由 90 度以至 360 度都有，有啲類型嘅旋轉舞步甚至會涉及個舞蹈員一嘢轉好幾個圈，而轉多過一個圈嘅旋轉舞步會有「雙重旋轉」同「三重旋轉」等嘅名。


即係話用咗定點法嘅話，個舞蹈員身體會以恆定嘅速度旋轉，而頭就大多數時間都向住同一個方向，等佢冇咁容易頭暈。喺練習定點法嗰陣，一個芭蕾舞學生通常會要自己一路練、一路望實埲牆上面嘅某一點，所以呢種技巧就有咗個名叫「定點法」。


刺步旋轉係女舞蹈員常用嘅舞步。喺做刺步旋轉嗰陣，個舞蹈員將其中一隻腳伸出去，嗰隻腳跟住會半腳尖企或者腳尖企掂地，跟手個舞蹈員再將身體重心一嘢移去嗰隻腳尖企或者半腳尖企嘅腳掌嗰度，跟手再用嗰條髀做軸心旋轉，另外嗰條髀劃過空中，最後仲可以乘勢停低變成阿拉伯斯卡舞姿嘅姿勢。


喺學芭蕾舞嘅過程當中，腳尖旋轉通常都係起碼去到中階嘅學生先會做嘅，噉係因為佢屬於相當之高難度嘅一種舞步，要求個學生有極之勁嘅核心肌同埋平衡力，俾人形容做「芭蕾舞蹈員冚唪唥都想做到最好嘅大師級舞步」。亦都因為噉，腳尖旋轉係比較高階啲嘅芭蕾舞考試當中差唔多實會考嘅一種舞步。


挨晚，又叫𨂾光黑、嘛啥，係太陽就快落山，臨近夜晚黑呢段時間。下晝呢段時間個天由光掁掁慢慢變做黑鼆鼆。古時呢段時間叫做昏，日頭去到尾，個天因為太陽光經個大氣層散射，會變黃色，所以有人叫佢做黃昏。挨晚大概係太陽落山前後，因為落山時間係要睇季節同地方，可以度度都唔同。


廣東人食飽飯嗰陣就係挨晚，城市人來講，挨晚就係放工時間。有啲地方嘅人鍾意挨晚散步，有啲地方嘅人睇晚報。可能因為城市化，人住響燈火通明嘅石屎森林裏面，望天、接觸自然嘅機會唔多，黃昏先至開嘅花，昏星都唔係好知，取以代之就係人迫、塞車……


一二二七年蒙古國滅西夏，殺咗一半嘅人口，冇幫佢哋寫低佢嘅國史，西夏文字亦慢慢失傳。到咗廿世紀初，俄國嘅科茲洛夫喺西夏黑水城遺址，搵到一拃西夏文寫嘅佛經、書信、政府文件，依家嘅人先至再一次認識西夏文字。


西夏字四四方方，睇嚟似唐字，基本筆畫用唐字成日用嘅點、橫、豎、撇、捺、左拐、右提，不過冇豎鈎，大多數嘅字都係十幾畫。到而加發現有篆書、楷書、行書、草書四隻書體。家陣，西夏字俾語言學家分拆，歸類成 753 個「部首」。


方塊壯字又叫生字、土俗字、古壯字，係壯族人為唨書寫壯話借用漢字嘅字型或結構創造嘅文字。壯語叫做「𭨡 𮄫 」，意指未成熟文字。訊息學界已經收錄唨一啲壯字入中日韓統一表意文字，同埋至2020年好多啲稍微生僻啲嘅壯字有收錄喺CJK擴展F區。


最頭先創造出啲壯字嘅年代仲唔明確，但7世紀佢已經存在有喺度。而家有睇到嘅最早記錄係唐代683年塊石碑《六合堅固大宅頌》，與及始建於公元697年嘅智城碑，迄今已有1300年以上嘅歷史。從民間流傳嘅經文、詩詞等書面記錄當中，1989年編寫嘅《古壯字字典》收載返大約4900個正體字壯字，而正體字佮埋異體字就有1萬幾 。


家下多數漢字典嘅部首，係大清寫嘅《康熙字典》嘅部首，叫康熙部首，有214隻。佢係跟大明時，梅膺祚所編纂之《字彙》。康熙部首唔再拘泥意思為原則，將一啲少字嘅部打散，分去唔同部入便，所以康熙部首可以慳好多部首，唔使分得散咁難查。


中國大陸同日本都行減筆字，所以有啲字個形，好難搵康熙部首塞落去。甚至有啲部首連字都變埋，更加難歸部。中國大陸出版嘅大多數字典係跟拼音排，部首衹係用來做索引，所以同一個字有可能會喺幾個部首底下搵到。而喺日本，點歸部就睇本字典點分法。


廣告，粵文粵語當中又叫做告白，係種一單向溝通嘅宣傳手法，目的係想消費者接收到廣告裏頭嘅信息，或者令睇咗個廣告嘅人留低印象，一般目標係令啲潛在或現有嘅客戶買廣告裏頭嘅貨或服務。「喺一個媒體嗰度擺低廣告」嘅舉動就係落廣告。


新字形，係源自中國大陸漢字改革採用嘅字形，最初標準係據1965年《印刷通用漢字字形表》，以楷體同俗體字為準嚟到修改宋體，唔單止適用於簡化字，重適用於繁體字，中國大陸嘅中易宋體就係採用呢個標準，同臺灣嘅標楷體同新細明體、香港嘅舊細明體，同埋大陸嘅中易楷體都有啲差異。


另外，臺灣嘅國字標準字體都係用楷體嚟改造宋體，所以「新字形」喺廣義上亦都可以同時包括大陸嘅規範字形同埋臺灣嘅國字標準字體，呢個用法喺繁體地區好常見。以下嘅敘述，主要係講狹義嘅大陸新字形。臺灣用楷體改造宋體嗰部份，請見國字標準字體條目。


同新字相對嘅傳統明體叫傳承字形或者舊字形，宋體同楷體嘅差異本來係正常嘅印刷體同手寫體嘅字體差異，譬如「言」字，楷體第一劃係點，但係宋體舊字第一劃係橫，大陸嘅《印刷通用漢字字形表》就係跟楷體同俗寫對宋體做咗改革。


由於新字主要從俗、從簡，筆劃大多數都少啲，好多時被以為係簡化字，好似有人誤以為「爭」係「争」嘅繁體，其實係明體舊字形。當然，「爭」字喺中易宋體度，都係會變成新字化嘅風格，「爫部件」第二至第四筆會向內。


傳承字形或者舊字形，主要係指傳統嘅明體字，起源於明朝，直到而家。代表書有《康熙字典》、《中文大辭典》、《大漢和辭典》、《漢韓大辭典》、《中華大字典》之類。喺日本就被叫做舊字體、正字體。喺韓國就係標準嘅印刷字形。


不過，舊字形有若干個由文字學者研訂嘅標準，但係無一個硬性嘅唯一標準，即使係未修改過嘅韓國字形、舊細明體等電腦字體，都有啲字同《康熙字典》上嘅字形唔同。之但係嗰啲因為大陸新字形或者臺灣國字標準字體改造之後先至出現嘅寫法，或者喺手寫書法、仿楷體字彫版呢啲場合先出現嘅字形，就唔可以算係舊字形。


字形表嘅研訂係喺1984年7月，由當其時嘅香港教育署語文教育學院中文系嘅教授李學銘同埋中文系嘅其他學者一齊搵同分析有關嘅資料。至於審訂啲字嘅教育參考字形呢一part就俾咗多間院校嘅學者所組成嘅「常用字標準字形研究委員會」做。


《字形表》揀常用字嘅準則，係跟返香港教育署課程發展委員會〈小學中國語文科課程綱要)  嘅〈小學常用字表〉同埋台灣教育部嘅〈常用國字標準字體表〉做參考嘅。後來因為聽完參閱者嘅反映，佢又再喺修訂本到放多咗30幾個常用字。


《字形表》喺1990年、1997年同2000年重印嗰陣就有比較全面咁修訂。1990年嘅修訂，係由語文教育學院中文系嘅三位學者負責。去到2000年，由於香港教育署語文教育學院已經變咗做香港教育學院嘅一部分，所以又變咗做香港教育學院中文系嘅三位學者負責修訂，而且仲邀請咗喺理工大學中文同埋雙語學系到做緊嘢嘅李學銘教授繼續擔任主編。


喺2003年，香港教育統籌局再委託香港理工大學中文同雙語學系整返一個俾小學教學用嘅字表同參考詞語表。跟往，研究人員就參考返自己整嘅《中國大陸、臺灣、香港現代漢語語料庫》嚟調整入面啲詞語嘅範圍。2007年香港教育局依據該研究成果出版了《香港小學學習字詞表》，共計收錄9,706個詞彙、3,171個漢字，並在該書附錄中收錄了《常用字字形表 》2007年修訂本，共計4,762字。


就例如「臽」部件，原本嘅《字形表》大多數第二筆都係用咗比較符合字源嘅寫法「橫鈎」而唔係「橫折鈎」，唯獨是個「陷」字有啲「缺陷」，喺1993年版到有啲似「橫折鈎」。不過，後尾啲出版社同2000年版嘅《字形表》都已經將字形改返做「橫鈎」。


不過，2007年版嘅《字形表》有啲「創新」。佢唔跟2000年、1997年嘅修訂，反而選擇時光倒流返去1993年版。並聲稱要繼續用有「缺陷」嘅「陷」字嚟將錯就錯咁改埋「閻、諂、焰、燄、餡」等等嘅字。呢個做法惹咗好多爭議出嚟。


另外，2007年版嘅《字形表》又私自修訂，不單止乜都冇說明，甚至乎違反埋以前咁多個版本嘅一向做法。就例如將原本啱字源嘅「𧶠」部件轉做「賣」。而且2007年版對「幣」字左上方部件嘅修改，都搞到佢同「弊、斃、撇」等等嘅字變得唔一致。


甚至乎《字形表》原編者李學銘都喺雷超榮書寫嘅《香港標準字形字典》裏面寫序言，批評《字形表》2007年版嘅製作人同出版人冇可能唔知道2000年修訂版嘅存在。佢嘅內容都仲係2000年版，不過就對《字形表》嘅原主編者嘅名同多次修訂過程隻字不提。


呢個字形表係主要用嚟俾啲小學老師做字形參考嘅，咁啲老師就唔使因為異體字而唔知點算。不過，編輯者都多次喺《字形表》嘅一開頭同啲說明到強調佢只係一個手寫楷書同教科書楷書示範字嘅一個參考，並冇諗往樹立「正字」權威，所以任何老師都應該對常見嘅異體字採取寛容態度。


中文界面諮詢委員會喺2002年公佈咗《香港電腦漢字楷體字形參考指引》、《香港電腦漢字宋體字形參考指引》 。《指引》參考咗2000年版《字形表》嘅字形，所以同《字形表》嘅寫法差唔多。不過，佢某啲部件同示範字形都係同2000年版《字形表》嘅字形有啲出入。


2016年，中諮會公佈咗《香港電腦漢字參考字形》。佢喺字符層面上俾咗一個完整嘅電腦漢字參考寫法，具體咁講咗香港人習慣嘅字形形狀同埋比較咗香港參考字形、台灣業界習慣同台灣教育部寫法嘅分別。佢跟咗2002年個兩份指引嚟整，不過有啲字嘅寫法就改咗做參考2007年嘅《字形表》。


中文字根據「由上而下，由左而右，由外而內」呢啲原則分拆成字型結構，跟住再用倉頡字母拼出嚟。鍵盤上「A」至「Y」鍵各代表一個倉頡字母，例如「A」係「日」、「N」就係「弓」。倉頡字母係主要字根，代表24個重要嘅中文字字型部件。


倉頡輸入法取碼時，要將一個漢字分爲字首同字身，拎字首最多2個碼同字身3個碼。如果有三部份就取字首最多2個、次字首2個同字身1個。拆唔到嘅字就取頭123碼加最後一碼。見到三個基本字型嗰陣就先取咗佢。一個漢字最少用一個碼輸入，最長係五個碼。


依家試吓拎住個倉頡或者係速成鍵盤，試吓跟著撳幾吓，就應該會出到㗎啦！不過其實都可以唔用，因為手機同 電腦周圍嘅掣都可以打到標點符號。用呢個方法可以寄少啲嘢同撳少啲掣，但係要用到嘅鍵盤範圍就會大咗少少。


簡易輸入法，又叫做速成輸入法，係倉頡輸入法嘅簡化版。佢嘅拆字法同倉頡一樣，只係攞頭尾兩碼，所以一個中文字最長只有兩碼。呢個取碼法比較簡單，所以幾受初學者歡迎，但係用家要喺大量同碼字裏面揀要嘅字，令到輸入速度相對變慢晒。


雖然微軟推出「新速成輸入法」，以大量詞庫以及智慧選字為基礎，自動幫使用者揀字，減輕使用者背候選字嘅負擔，而且一啲人已經將數字碼嘅部份都死記落嚟，令到個輸入速度好似提升返咗咁。不過一有非常用字就要摷選字表，好難打到啦！


新倉頡輸入法大約同Windows 2000一齊推出。佢無咩選字嘅麻煩，對一個熟手嘅打字員嚟講，可以完全唔使睇螢幕盲打，交畀系統自動分詞揀字。不過因為唔少人都唔慣新倉頡嘅盲打模式同冇關連嘅揀字，佢哋都唔多鍾意新倉頡輸入法，甚至無論點都要搵番以前嗰隻倉頡輸入法重新裝過。


，係台灣人劉重次發明嘅中文輸入法。佢係一種形碼輸入法，將漢字分拆成字型結構，再以字型結構嘅形、音、義同英文字母加以聯想嚟拼出漢字。嘸蝦米輸入法嘅諗頭係喺劉重次喺歐洲留學嘅期間，當時因為Telex電傳系統普及，劉重次於是乎想整返一種方便中文資訊溝通嘅方法。


嘸蝦米輸入法字根數量多，係目前著名形碼輸入法之中最多嗰個。睇返官方嘅字根總表統計，基本字根有341個，簡速字根有156個。不過有輸入法研究者就話官方列表上省去咗或者係遺漏一啲近形字根，例如淨係列出咗「夂」但係又漏咗「攵」，又或者系列出咗「佳」但係冇咗「隹」等等。


如果計算回省去或者係遺漏咗嗰啲字根，實際字根數量係唔止咁少嘅。睇返嘸蝦米用戶Deltazone嘅羅列，嘸蝦米實際上有基本字根580個，簡速字根175個，加埋上嚟字根總數有成755個添。。「嘸蝦米查碼程式」製作者liuzmd1仲指出嘸蝦米有「隱藏字根」。


嘸蝦米輸入法嘅基本字根，跟返官方嘅分類，絕大部份嘅字根可以分返做「形」、「音」、「義」三大類，以26個英文字母做聯想同運用，但係仍然都仲有11個字根必須另行記憶。官方話，咁樣嘅配合聯想方法，係方便緊初學者記熟嗰三百鯪個字根同埋英文字母嘅對應。


至於簡速字根，就係為咗提升速度而設。同一個字，即使唔使用簡速字根，都可以用基本字根嚟組成。但係如果係基本字根之外，額外多記呢156個簡速字根，就可以減少部分字嘅輸入碼數，詳情睇返下方「縮短碼長」段落。


其中某啲字根，或者會令啲初學者拗晒頭，例如「寸」「口」「言」「丁」字，應該取個「形」定係「音」。原則上，如果呢個字根係可以讀到出嚟，大部份都係拎返個「音」，不過有少部份嘅字根，用「形」可以更加容易諗到。


不過，「黃」「兼」「鬼」呢三個字根事實上係可以用拆碼嘅方式輸入嘅，分別係「REQB」「BEEF」「PQRU」。而「豕」，官方又將佢當做「犭」嘅搖頭擺尾。所以呢四個字根，學習者可以睇返情況再揀要唔要死記。


不過，用戶用嗰陣要注意一下，有啲形狀唔可以用同佢個樣相似嘅字根代替，一定要再拆分。例如「无」字唔能夠借用「旡」字根，一定要分拆做「一」「尢」。「刁」字唔能夠借用「刀」字根，一定要分折做「𠃌」「㇀」。所以，對於官方遺漏嘅字根係咪可以用「搖頭擺尾」嘅方法解決 呢條問題，答案係又啱又錯。


符號嘅輸入係嘸蝦米輸入法嘅一個特色，唔單止常用嘅符號可以直接輸入，就連特殊符號都可以輸入到，可以唔使好似其他嘅輸入法咁仲要開個小鍵盤或者係入佢個內碼搵。值得注意嘅係，喺輸入特殊符號嗰陣，截長補短嘅規則都依然仲係適用嘅。


因為官方嘅嘸蝦米輸入法係要俾錢嘅。所以就算買咗嗰啲，都剩係得自己嗰部電腦有得用，喺出面嗰到冇得用，造成唔方便，所以有個叫做Luke Chang嘅人喺2003年整咗嗰 偽蝦米輸入法(嚴格啲嚟講係輔助軟件）出嚟解決呢個問題。


圍頭話，又叫新安話，係香港同深圳一種話，係粵語一種，流行喺舊時新安縣一帶，同東莞話接近，通常係呢帶本地人講嘅。之不過近年經已式微，畀省城口音取代。因為同市區嘅省城口音唔同，舊時唔少英國人誤會係客家話。


圍頭話起源未有定論，舊時本地人大族都講呢隻話。大唐時香港係屯門鎮管地，有唔少中原人來鎮守，但未知同圍頭話有無關係。本地大族來講，由1129年大宋年間江西鄧氏移來錦田，可以當係圍頭話嘅起點。之後有江西文氏1206年定居屯門，1350年左右福建汀州廖氏定居上水，上水重有侯氏，粉嶺彭氏，元朗山貝林氏，重有深圳鄭氏。


江門五邑流通嘅一般都係四邑粵語同廣州粵語。五邑粵語以台山話為代表。台山係一個著名僑鄉，海外台山華僑130萬，台山本地區人口110萬。出名嘅藝人，好似Beyond樂隊嘅黃家駒、黃家強兄弟，陳百強、麥嘉等等都係台山人。


台山話共有9個音調，參考粵語音調分別記為陰平/陰去、陰上、陽平、陽上、陽去、中入、陰入、低陽入、高陽入。採用五度標音法時，呢啲音調嘅調值分別係33、55、11、21、32、33、55、21、32。同粵語相比，調值有所改變，合併咗陰平同陰去，而原來合併為中入音嘅低陽入就保持獨立。


台山話喺文法方面一個突出嘅特點，就係人稱代詞單複數嘅表達。同標準粵語以及現代標準漢語唔同，佢唔用詞尾區分，而喺通過變調、變音等內部屈折來表示。另外，指示代詞中表示「呢」同埋「呢度」嘅「該」，表示「嗰」同埋「嗰度」嘅「恁」亦通過屈折來區分。


台山話中日同月兩個字好容易造成混淆，但呢兩個字並唔同音，甚至差別唔算好細。但係由於各地方言嘅差異，開平赤坎片方言中嘅「月」字啱啱同台山水步片方言中「日」字同音。咁啱喺開平市操這兩種口音嘅人都好多。於是「三個月」嘅個字常因連讀省略，同「三日」混淆。


貴港話，舊時喊做貴縣話，俗喊做街裏話、土白話，亦喊做貴港粵語、貴港市區白話、貴縣街話、貴港街話、貴港白話，係廣西壯族自治區貴港市主要嘅地方語言，佔貴港市轄區人口嘅兩成至三成半，貴港話舊時屬於粵語勾漏片，而家屬於邕潯片。


貴港話音韻嚟講同貴港市城區外底佔貴港市轄區人口嘅一成半至兩成嘅其他勾漏片粵語地方語言有分別，所以民間有分城區裏底嘅街裏話同城區外底嘅村裏話，一般講嘅貴港話喊做街裏話，係嚟自2.1平方公里四萬人口嘅舊城區，即係東邊到震塘，西邊到小江，南邊到南江同北邊到登龍橋嗰個範圍，而家使用人口有四十萬人，散佈喺貴港市城區同周邊嘅農村，尤其喺港南區江南街道同港北區入面嘅縣東街、喺貴城街道東風路嘅永明街同喺貴城鎮嘅西五街。


貴港話嘅分片起初劃咗做勾漏片，但係後嚟睇咗貴港話啲音系特徵之後就改咗做邕潯片。根據1985年嘅《廣西的漢語方言》，文入面嘅「貴縣」係分做勾漏片，1987年嘅《中國語言地圖集》亦都劃貴港做勾漏片嘅地區。


林亦喺2016年根據廣西粵語嘅兩層來源將廣西嘅粵方言分咗做沿江片、勾漏片、欽廉片同桂南平話片，而事關貴港市啲老城居民祖籍喺廣州福建，同埋貴港市喺鬱江隔離，所以就將貴港話歸入沿江片粵語，縱使有勾漏片、欽廉片同桂南平話嘅語音特徵，同其他沿江片白話嘅語音爭好遠。


其他情況就有時變調有時唔變，譬如「飛機」就變調讀fei55*33 gei55，但係「風車」讀做fung55 ce55，就連同一隻字都可以又變又唔變，譬如「點心」讀可以做dim35 slaam55或者dim35*33 slaam55。


貴港話同廣州話一樣，有啲名詞同普通話比係倒序咗，譬如宵夜、私隱、畜牲、為因、緊要、下底、人客、齊整、頭斧。貴港話同廣州話有好多共同嘅詞彙，譬如「肥屍大隻、馬蜂竇、衫褲、晏、精、嘥、諗、撐、屈、𠼮、白車、着緊、着想、着數、放早、白𠽌𠽌」。


給予義嘅雙賓動詞或者問告義嘅雙賓動詞都有「 V + 直接賓語 + 間接賓語」結構，譬如「我畀本書你、送份禮物你、分張紙我」對應廣州話「我畀本書畀你、送份禮物畀你、分張紙畀我」，「我問件事佢、教隻方法你、問幾句話你」對應廣州話「我問佢件事、教你個方法、問你幾句」。


南寧白話，又叫做南寧粵語，南寧白話使用人稱佢做白話，係粵語邕潯片嘅代表方言，用啲人主要喺個廣西壯族自治區省嘅南寧市區裏底。南寧白話同廣港白話都係粵語裏底嘅方言，所以兩者大抵互通，有相似嘅詞彙同音系，不過受當地嘅壯語同南寧平話嘅強烈影響，亦有嚟自桂柳官話同南寧普通話嘅影響，故此南寧白話同廣州話嘅語法有啲差距。


南寧白話係廣東人因經商向西遷徙帶過去南寧嘅，第一批喺十九世紀中鴉片戰爭嗰陣遷徙，遷徙嘅人主要嚟自南海、番禺同順德一帶，之後因為國共內戰同二戰陸續有廣東人打珠三角過去南寧。遷徙一路至一九三四十年代，南寧白話就變咗南寧市區裏底嘅流行語言，代替咗之前喺市區流行嘅邕潯官話同南寧平話，唔少壯族嘅原住民亦因噉變咗做南寧白話使用者，但係近嚟又受南寧市嘅推普政策，搞到南寧白話嘅使用空間係噉收縮。


移植至南寧嘅廣府片粵語同壯語有長期接觸，導致當地有語言替代。嗰陣時嚟南寧嘅廣東人經濟文化能力較強，有長期噉接觸、同化同影響占多數嘅壯族人。啲廣東人同壯族人溝通嗰陣主要用粵語，所以唔少壯族人走咗去學粵語，做粵語使用者，久而久之代替咗原先自己班人圍內用嘅壯語。


南寧白話冇明確嘅近指，淨係有冇遠近指嘅定指「阿」同埋遠指「嚕」。「阿」嚟自早期粵語裏底嘅指示代詞「個」，個音由 go3 弱化至 aa3。廣東話嘅「咁、噉」一律對應南寧白話「噉」。狀語標記同廣東話用「噉」，口語啲可以省略「噉」，譬如「一隻一隻噉行落去」可以簡化做「一隻一隻行落去」。


趨向補語有「嚟、去、上、落、出、過、到、上/落/出/過+嚟/去、起身、返、開」，同趨向動詞淨有「落」冇「入」，用法同廣東話差唔多，亦有受南寧平話影響解「返」義嘅「還」。南寧白話「開、去」語法化嘅用法唔同廣東話，「開」代表動作已經實現，譬如「關開啲燈，光多」，「去」對應普通話「走、掉」，譬如「我今日賣菜使去成百文」。


結構為「 NP1 NP1 冇/㬟 V1，NP2 NP2 冇/㬟 V2」，形容話者對於兩個或多個本應實現或做嘅事情有埋怨。句式嚟講，頭個「NP1」同「NP2」係話題，而「NP1 冇/㬟 V1」同「NP2 冇/㬟 V2」分別喺度評論緊「NP1」同「NP2」。


贛語，俗稱江西話，係中國七大方言之一。贛係江西簡稱，贛語就即係江西用嘅語言。不過江西境內除咗贛語，仲有人講客家話、吳語、同江淮官話。而贛語區分佈，除咗江西省，出面湖南東部有啲地方同福建西北有啲地方，都有人講贛語，所以贛語其實唔等如江西話。


吳語，或者叫做吳方言，係吳越民系講嘅話，係家陣中國大陸度最古老嘅語言之一，歷史最早可以追溯去到商周時期。而之所以叫做「吳語」，係因為佢係「三吳」地區用嘅語言。吳語嘅分佈除咗三吳地區，重有喺江蘇省南部地區同埋浙江省，包括上海以內嘅大部份地區通行。


截至1997年，全球大概有 7717 萬人用吳語做母語，以使用者人口排名係世界第 10 大語言，喺中國境內僅次於以官話為母語嘅人數。2007年，吳語嘅母語使用者人數係 7952 萬人，仍然係世界 100 大語言之一。


吳語嘅詞彙同語法好有特色。好似用吳語寫嘅小說《海上花列傳》，唔識吳語嘅人冇可能明得嗮佢嘅內涵。經張愛玲翻譯之後夾雜咗官話，做到令講官話嘅人明得嗮佢嘅意思。金庸嘅武俠小說系列都用咗好多吳語詞彙，好似係「物事」、「醒轉」咁。


學者丁邦新話現代嘅閩語同六朝吳語關係好近，而現代嘅吳語就係嚟自六朝嗰陣嘅北方官話。鄭張尚芳分析過〈越人歌〉，認為古百越人嘅話屬侗台語系。後來古百越人同古漢人兩個族群融合，百越人用自己嘅語音嚟讀漢話詞彙，令到早期嘅吳語同時有侗台語系同漢代漢語嘅特色。


而家嘅浙南吳語同閩語都重保留咗好多古吳語嘅特徵。吳其芳亦主張，古吳越語係侗台語系，喺長江下游獨立咁發展，同中原音系唔同。根據對江西東北吳語嘅分析，胡松柏認為，早期隨住吳人南下，影響咗閩語，所以令到閩語保留咗古吳語嘅特徵。


就算去到東漢末年，都重係「南至交州，經歷東甌、閩越之國，行經萬里，不見漢地」嘅局面。上古吳地居民屬於壯侗語族民族。後來漢族南遷，喺古華語嘅衝擊之下、佢哋地方嘅語言逐漸演變做古吳語。元末明初嘅《南村輟耕錄》係一部早用民間射字遊戲嚟記錄吳語音系嘅文獻。


喺春秋時代，中國南方出現咗吳、越呢兩個國。吳同越雖然係兩個國，但係語言同風俗相通。春秋時期，吳語同中原諸國用嘅語言唔一樣，所以畀漢人當做蠻夷話。梁啟超曾經提出吳越族嘅講法，認為吳人同越人係同族，同中原嘅華族唔同源。


吳語嘅內部差異幾大，而且佢分佈嘅各地方冇標準嘅通用語，令到而家吳語嘅生存環境面臨前所未有嘅挑戰，遠遠冇粵語咁強勢。再加上而家中國大陸嘅推普政策不斷咁打壓吳語。漢語普通話開始取代吳語，尤其係喺浙江北部、上海同蘇南地區，陷入瀕危－呢啲地方嘅人口有一半只係識講普通話。


其中影響咗最大嘅係蘇州話跟寧波話，仲有部分借詞來自江淮官話跟英語、法語。喺上海話嘅音系轉變得好大嘅時期當中，傳教士編寫有好多辭書，包括《新字上海土音》、《英漢上海方言詞典》、《上海方言常用習慣用語》等等，之後為今時今日嘅學者提供研究上海話甚至吳語音變提供寶貴材料。


上海話音系自近代到而家嘅變動好大，所以要分細啲討論。上海話分代有幾種，主要分成老派、中派、新派等。按照沈同嘅定義，老派指大概1910年代嘅人，新派就指大概1970年代嘅人，而中派就視乎語音特點介於新老派而定。


東干文，又叫東干話、俄羅斯回回話、中亞回回話，係東干族用嘅語言，中國西北地區嘅漢語中原官話同蘭銀官話喺中國境外嘅特殊變體，主要融會咗俄文詞彙，亦融會阿拉伯文、波斯文同埋突厥文部分詞彙，後來由於同中文嘅交流增加，亦吸收咗唔少普通話詞彙。


晉語嘅歸屬問題而家重拗緊，佢原本畀人當係官話嘅一種方言片，不過1985年李榮出版《官話方言的分區》入面，就將晉語由官話分咗出嚟。之後出版嘅《中國語言地圖集》亦都響應將晉語同官話分開，同其他中國七大方言一樣自己獨立一個大方言，變咗八大方言。


平話個平，係同儂智高起義有關，根據《宋史》講，話說皇祐五年儂智高作反，畀狄青南征平定，因為係平定南部，所以大宋就叫隊軍將做「平南軍」，平南軍之後又留喺廣西駐守，咁佢哋駐守個地方就叫咗做「平南」，而呢個地方用嘅語言，就叫「平話」。


語文教育及研究常務委員會係1996年根據教育統籌委員會《教育統籌委員會第六號報告書》建議成立嘅香港公營機構，就一般語文教育事宜同語文基金嘅運用，向香港政府提出建議，並督導多項語文基金項目包括職業英語運動等。


語文教育及研究常務委員會喺1996年10月成立，目的係就一般語文教育事宜同語文基金嘅運用，向政府提供意見。通過運用語文基金，配合政府、其他諮詢組織同持分者嘅努力，資助並推行唔同嘅措施，以幫助香港人，尤其是學生同在職人士，提升兩文三語嘅能力。


推廣中文嘅項目目的係透過舉辦具創意同教育意義嘅活動，提高香港中、小學生對中文寫作同閱讀的興趣，並通過廣泛閱讀以提升寫作水平。推廣普通話嘅項目係為社會營造良好嘅普通話學習氛圍，並為學生喺課堂外提供多元化同靈活嘅普通話學習環境。


由2012/13學年開始推出「支援非華語兒童學習中文」計劃，目的係係鼓勵非華語兒童盡早開始學習中文，並提高佢哋學習中文嘅興趣。喺2015/16學年推出嘅「已離校非華語人士職業中文課程」計劃，邀請咗大專院校同培訓機構為已離校非華語人士開辦職業中文課程，提高佢哋中文嘅聽、講、讀、寫能力，幫助佢哋獲得資歷架構認可嘅中文資歷，從而增強就業競爭力。


馬來西亞大約有720萬華僑。馬來西亞華人可以選擇將佢哋嘅仔女送去當地嘅vernacular public schools，小學階段以中文作為授課語言。而喺中學階段，部分學生選擇讀華文獨立中學，而唔係使用馬來語作為教學語言嘅國立公立學校。


馬來西亞亦擁有具影響力嘅中文媒體。星州日報係馬來西亞所有語言入面發行量最高嘅日報。電視台用華語播放嘅台嘅新聞廣播，包括TV2同馬來西亞國家新聞社嘅Bernama TV，私人電視台有ntv7同八度空間。


理事會成立至今推動多項活動，例如喺2004年4月完成聯邦政府部門同部長名統一譯名，5月舉辦由3位中國教授主講嘅華文規範講座，6月、10月同12月份統一各州地方及政府機構名稱等，已發行《華文譯名手冊1》、《華文譯名手冊2》。


中國方言喺中國語言學界觀點即係中國唔同地方講嘅話，傳統上以南北區分，即所謂「南腔北調」，如果再細分又有所謂「七大方言」，不過又有人認為係「八大方言」至真。南方方言種類比較多同雜，即吳、湘、贛、客、粵、閩，閩又有分閩南同閩北，而北方方言就較統一，就只有一種，所以就叫北方方言或者北方話，夾埋就叫「七大方言」，閩南閩北分開就「八大方言」。


中國方言分南北，各有歷史。北方方言粗略計可以當成由古漢語幾千年喺北方地區發展結果。南方方言就喺秦漢之前，江南所謂「自交趾至會稽七、八千里，百越雜處，各有種姓。」嘅地方，嗰陣時重係古越族地頭，之後北方有幾次大規模南下，幾次南下都有唔同時期嘅古漢語帶咗入南方，留低落嚟，再分散到南方唔同地區，再同南方原本唔同地區嘅古越語混合，就慢慢演變出南方六大方言出嚟。


起初方言係以南北嚟分，係因為中國文化入面，南方同北方文化差異而嚟，例如話南方人食米，北方人食麪、北方人唱歌，南方人就唱曲、北方人做雜劇，南方人就叫戲文，即所謂北劇南戲、北方人打交用腳，南方人打交用拳頭，所謂南拳北腿。


中國歷史入面，北方一向都係政治、文化中心。加上華北大平原幅員遼闊，居民時有遷移，將各地嘅口音傳來傳去，溝來溝去，所以北方各地嘅話比較統一，差異比較少。北方話可以分成所謂「北方方言四大塊」，即係華北、西北、西南、江淮，用區嚟分就即係雲、貴、川、鄂。


現今嘅北方話統稱官話，又即係國語，幾百年來都係官場嘅官員講嘅話，大清朝廷就明文規定一定要識官話先可以考舉人。官話大概響宋朝左右成形，口音同辭彙都有別於中古漢語，同上古漢語、三千幾年前嘅「雅言」就差天共地。


南方方言就複雜得多，南方方言區係江南、華南、東南沿海，即浙、湘、贛、粵、閩，每個地方講嘢唔單止個調唔同，腔都好唔同。中國歷史上南方地區都唔及北方咁大，多數都係一啲小國，例如東吳、東晉、宋、齊、梁、陳。


唔同話唐、宋、元、明咁呢啲大國都喺晒北方地區做首都。南方因為地理關係，山又多，湖又多，河又多，無北方平原咁容易管，所以習慣咗各自為政，就無北方咁追求統一性，反而追求多樣性，求同存異，所以南方方言種類就多好多，吳、湘、贛、客、粵、閩，南方六大方言每種都唔同講法。


吳語據話係南方六大地方語言入邊最古老嘅其中一個，大大話話都有成千年歷史，最早可以追溯到去春秋末年，學術研究認為嗰時嘅吳同越之間係有形成文明共同體，因而係有相同嘅語言通行。後尾楚國南下征服咗吳越嘅地區，吳越語言相信係受到楚國擴張嘅衝擊，呢陣時嘅楚語係融入咗好多入吳越語言度。


贛話即係江西話，不過江西人都唔係全部講贛話，而係講官話同客家話多，贛語算係最小人講嘅方言。而家江西地區以前叫「吳頭楚尾」，係吳語同古楚語中間，到東晉南朝嗰陣，北方好多講官話嘅人走咗去贛北、贛中地區，溝溝埋埋講啲又唔係吳語，又唔係古楚語，又唔係官話嘅話，就變咗做贛語。


客家話同贛語一樣都係由吳楚分裂出嚟，客家本來係解移民，客家話即係移民講嘅話，移民即係指公元四世紀初，大約西晉末年，到十三世紀初，即大約南宋末年，由黃河流域搬到去南方，即係而家廣東、福建、廣西、江西、湖南、臺灣呢啲地方嘅移民，原本呢啲都係北方人，去到南方就畀南方人叫做「客」，住落之後，講嘢都受影響慢慢改變，就開始有客家話。


喺秦代，秦始皇先後兩次平定百越，首次有中原漢人移民到嶺南，但人數太少，連成立南越國嘅趙陀都要跟越人習俗，斷髮紋身，好自然語言都係跟越人。後來去到南北朝侯景之亂，有部份南朝漢人經海路南逃廣東，帶嚟咗中古南朝通語，變成最粵語入便嘅漢語最底層，例如新婦個讀'pou'，讀音比較似閩南話。


但中古粵語形成要等到唐代嶺南陸路打通，唐末動亂之後北佬南逃，佢哋先喺去到江西，然後大約係五代北宋初到達廣東落地生根。當時廣東講既話其實係古閩南話，即係類似潮州話。呢批移民嘅語言文化上有優勢，吸引當地本土嘅漢人、越人同瑤人學習佢哋嘅語言，形成帶有晚唐特色，越人口音嘅中古粵語。


因爲廣州自唐宋以嚟，一直係南方貿易大港，所以粵語特點係融和性強，現代粵語甚至會拎埋英文嚟用，好似恤衫、波、的士咁。但同時又保留咗舊時百越嗰啲話，例如「呢」、「乜」、「一嚿嚿」、「雞公」，呢啲原本都係百越入面嘅壯語，後來都同漢人嘅漢語融合，變咗做中文。


閩語原本叫「福佬話」，福佬係客家人南下移民之後，對閩人同福建人嘅稱呼。閩語喺七大方言入面，算係最複雜一種，佢分開閩南話、閩北話、閩東話、閩中話、莆仙話，唔同人講唔同話都唔識聽。所以實際上無一種話叫做閩語或者福佬話，而話閩語、福佬話戓者福建話都係一個總稱。


以前中國對中文喺語言學嘅研究都集中喺音韻、訓詁、文字三大部門，即所謂「乾嘉學派」。直到二十世紀，受西方語言學影響，中國方言嘅研究範圍先擴大，最早嘅學說係1950年，中國語言學家羅常培先生出版嘅《語言與文化》，呢本嘢講嘅範圍包括古今中外言語同文化。


中文自古都以文言寫作，文言即係專門用嚟寫，唔係用嚟講嘅嘢，世界上只會有人用文言寫嘢，無一個民族係用文言講嘢，直到五四運動，推動白話文寫作之後，國文先取代文言，成為主要寫作語言，但一直以來其實都有好多人用方言寫作，例如明清好多話本，即係啲白話小說，都有好多方言成份。


清末之前用方言寫作雖然唔多，不過亦有好多用方言寫嘅小說，例如用北京話寫嘅有文康《兒女英雄傳》、石玉崑《七俠五義》，用揚州話寫嘅有鄒必顯《飛跎子傳》，用蘇州話寫嘅有韓子雲《海上花列傳》同張春帆《九尾魚》，用北部吳語寫嘅有張南庄《何典》。


另外，《紅樓夢》、《水滸傳》、《金瓶梅》呢三部中國古典巨著入面，亦可以搵到好多方言成份。例如《紅樓夢》以北京話為主，但亦可以搵到有南京、揚州嘅詞彙同文法。《水滸傳》就以山東話為主，但亦有好多吳語成份。


戲曲亦係表現方言嘅一種形式，中國戲曲最初都係地方戲劇演變出嚟，因為唔同方言嘅特性，而發展出唔同嘅聲腔，一個地方嘅戲曲傳咗去第二度，溝咗第二啲鄉音又變咗第二種聲腔出嚟，再傳傳吓又溝溝吓咁就變咗一個新流派。


例如溫州亂彈傳咗入黃岩之後，用黃岩方言唱，就變咗黃岩亂彈。又例如黃梅戲，本來係湖北黃梅縣嘅採茶歌，後來溝咗鄂、皖、贛方言、民歌同舞蹈而變成黃梅戲，之後黃梅戲流入懷寧安慶，溝咗嗰度啲方言又發展出懷腔，再傳咗去安徽，溝咗啲湖北話嘅舌尖圓唇元音，而變成而家嘅黃梅戲。


銀，又叫白銀，係種元素，符號Ag來自拉丁文argentum，原子序數47，原子重量107.8682。銀係過渡金屬，又白又軟同常光澤，化學性質穩定。對於電同熱，佢嘅傳導性能非常好。自然過有時搵到佢嘅純金屬。


塑膠係一類人造或者半人造嘅聚合產品，包括有機嘅加成聚合物或者縮成聚合物。裏面可能加啲其他嘢令到佢慳錢啲或性能好啲。有時有一啲天然嘅聚合物都叫做塑膠。塑膠可整到唔同形狀，可以變膜，又或係纖維。唔同塑膠有唔同特性，有啲就耐熱，有啲就夠硬，有啲就自動還原形狀，隻隻唔同。


神曲全篇一共有14,233行，分成「地獄篇」、「淨界篇」同「天堂篇」三大部份，每篇都大概有三十三至三十四首詩，內容大致係描述但丁人生三十幾年，喺一個黑暗嘅森林入面蕩失路，好彩有靈魂帶領佢，開始遊歷煉獄。


地獄有九圈，就好似一個漏斗噉，越落就越窄。然後又去到淨界，淨界有七層。最後就到伊甸園，跟住又有機會去到天堂，天堂分「九重天」，最後幻想突然唔見咗。當中但丁遇到好多聖人同埋無數嘅奇遇，每事每物都有寫低，都有超強嘅時代宗教批判色彩，佢覺得政教應該分離，主張政權同教權平等嘅理念。


同性戀愛情小說係愛情小說下嘅一個文類，特點係故仔集中講同性戀情。同性戀愛情故仔屬愛情文學，所以主要講愛情，但可以結合埋第啲文類－有啲背景設定係置於架空世界，有啲背景設定設於未來世界，亦都有啲置於現代世界，喺主題同用嘅橋段上可以好多樣化。


廣義嘅偏見被認為係主觀斷言，立場偏向有唔公平嘅爭議。人普遍心存偏見，甚至對「偏見」一詞存有偏見。事實上，偏見應該係由歷史或科學事實引伸，從而偏向性作出斷言假設，係科學偏見論，理論假設而唔可以當做真實結論，亦而唔係事實唯一驗證法。


偏見所講係假設而非結果。科學上，結果必然係證實假設嘅方法中，成見嘅假設係需要觀察，同可實驗，以合乎科學驗證因果關係為原則，加強「偏見真實性」。因於資訊成本高同唔透明，加上封閉政治、恐怖主義，陰謀滿載嘅社會，偏見會成為社會體制一部份。


合理斷言可由有一定數量數據支持下所作出估算。由統計數據上，事件個案發生率，同以常規推斷係一種有解釋能力嘅偏見。因先天性局限條件，例如身體結構、DNA、成長環境，教育方面形成所謂「偏見」。一般有數據或者自然法則支持下嘅見解偏差，係存在但唔經常被發現。


古典芭蕾舞可以按照地區分做法國式、意大利式、英格蘭式、同俄羅斯式等多派。好多時，每一款古典芭蕾舞都有佢自己獨有嘅教法，而英國皇家舞蹈學院用嘅嗰套教法係最廣受探用嘅。皇家舞蹈學院嗰套結合咗意大利式、法國式、同俄羅斯式嘅教法，形成咗英格蘭式呢種獨有嘅一種風格，為全世界嘅芭蕾舞教育制定咗標準。


因為 pas de deux 咁重要咁講技術，有唔少古典芭蕾舞老師都會用 pas de deux 評估學生嘅進度，而源自俄羅斯嘅華加諾娃派芭蕾舞就主張，pas de deux 可以用嚟一嘢展示嗮所有重要嘅芭蕾舞技巧，所以跟呢個門派嘅學生喺要畢業嗰陣，會俾老師要求佢哋跳一場大雙人舞展示佢哋嘅所學。


高舉指雙人舞當中其中一方捧起另一方嘅技巧。喺最簡單嗰種情況下，女主角會做一啲姿勢，然後女主角一路做一路俾男主角舉起佢，令女主角成為全舞台嘅注意力焦點。高舉通常係比較進階嘅芭蕾舞先會做嘅，因為呢個動作要求相當強嘅體力，而且對男主角嚟講，做得唔正確會有搞到腰背受傷嘅危險。


阿拉伯斯卡係芭蕾舞入面常用嘅一種舞步，涉及個舞蹈員淨係一隻腳掂地而另外嗰隻髀就外開並且抬高去身體後面，而且要伸到直一直，手嘅位置唔定，而支撐髀嘅腳板可以處於腳尖企或者半腳尖企嘅狀態都得。噉做目的係要令成個身體形成一條由膊頭一路延伸落去抬起咗嗰隻髀嘅腳趾尾嗰度嘅線，達到一個靚嘅視覺效果。


魚衝式舞姿係高舉嘅一種，涉及一位女舞蹈員抽起佢其中一條髀，將抽起髀屈曲，令抽起髀腳板去到另一條髀膝頭咁高嘅位置，再由佢舞伴捧住佢橫向噉移動，令佢好接近地板噉「飄」過若干距離－就好似一條游過河床嘅魚噉。


大雙人舞係有結構而且規模大嘅雙人舞，喺廿一世紀初嘅芭蕾舞當中往往會係一齣芭蕾舞劇入面最引人注目嘅一部份，會由個芭蕾舞團嘅兩位首席舞蹈員負責跳。一段典型嘅大雙人舞會分做五大部份－起曲、大慢板、兩段變奏舞，然後以終曲作結。


起曲係大雙人舞嘅起始，作為段舞嘅高潮嘅一個前戲。喺起曲嗰陣，舞蹈員會喺舞台上出場，初頭會以定格但表達到角色嘅姿勢企喺度，然後會望向自己舞伴，示意自己知道舞伴嘅位置，以及移去做大慢板嘅位，例如王子會企直，並且望向作為佢舞伴嘅公主同做一個輕微嘅鞠躬。


喺大慢板當中，男主角要做嘅嘢技巧上相對簡單，但就往往會要求強嘅肌肉力量。例如「一路俾隻手女主角掹住、一路圍住女主角行若干個圈」或者「捧起女主角，甚至乎一路捧住女主角一路行一段距離」等查實並唔係乜嘢複雜嘅動作，但男主角必需要有一對強而有力嘅雙臂先至會做得到。


大雙人舞嘅元素最早係喺 18 世紀早期出現嘅。當時有歌劇同芭蕾舞劇會喺開場嗰陣會要一男一女嘅表演者一齊做同樣嘅舞步，有陣時係一路拖手一路做－而「一男一女舞蹈員一齊做同樣嘅舞步」呢家嘢到咗現代嘅芭蕾舞當中都仲見得到。


到咗 19 世紀尾，莫里斯·珀蒂帕等嘅著名排舞師正式引進咗「大雙人舞」嘅概念，指出芭蕾舞劇嘅一幕可以用一男一女兩位舞蹈員一齊跳一段大嘅舞嚟做高潮，令到芭蕾舞界有咗一套有關大雙人舞嘅結構同固定做法，而呢種大雙人舞成為咗當時嘅芭蕾舞劇大作－好似係《合桃鉗》同《睡公主》等－基本上必有嘅一部份。


就算到咗 19 世紀，都仲係有唔少音樂家會睇唔起芭蕾舞音樂，認為呢種音樂只係啱做舞蹈嘅陪襯，而作呢種音樂嘅作曲家只係「工匠」，作能夠獨立存在嘅音樂先係「藝術家」嘅工作。例如就連柴可夫斯基為芭蕾舞劇作曲嗰陣，都有音樂家同事笑佢，話佢噉做係一種自貶。


19 世紀中後期係芭蕾舞音樂起飛嘅時代。一般認為，亞道夫亞當喺 1841 年為《芝莎》呢齣芭蕾舞劇作曲係現代芭蕾舞音樂嘅起始，而及後柴可夫斯基又有喺 19 世紀尾為《天鵝湖》、《合桃鉗》同《睡公主》呢三齣芭蕾舞劇作曲。


呢幾齣芭蕾舞劇打後大受歡迎，俾世界各地嘅芭蕾舞團演出，令音樂界關注呢啲芭蕾舞劇當中嘅配樂，而且呢啲樂曲廣受好評，有唔少人願意當呢啲音樂係一般嘅音樂噉聽，芭蕾舞音樂成為咗一種能夠獨立存在嘅藝術品－令原本睇唔起芭蕾舞音樂嘅音樂家改觀。


華爾茲係源於 16 世紀嘅奧地利一帶嘅一種舞曲同舞蹈。華爾茲音樂會用三拍子，多數都係 3/4，每段節拍第一吓拍子強另外嗰兩吓拍子弱，速度上偏中至快，啲人喺跳華爾茲或者彈奏華爾茲音樂嗰陣，通常會「1 2 3、1 2 3.


瑪祖卡係源自 16 世紀波蘭嘅一種舞曲同舞蹈，喺芭蕾舞當中成日俾人攞嚟做舞段嘅一部。芭蕾舞嘅瑪祖卡通常跟 3/4 拍跳，三吓拍子都強或者第二吓拍子強，會涉及一男一女嘅一對重要嘅配角同埋若干位伴舞隊隊員，舞步上多以女舞蹈員以輕快嘅舞步圍住男舞蹈員移動，男舞蹈員多數會中途有一隻膝頭跪地，而且傾向用長裙同埋靴等有東歐風味嘅服裝。


波蘭轉舞係一種源自 18 世紀波蘭嘅舞曲同舞蹈，喺節奏上會用好似瑪祖卡噉嘅節拍，不過速度上會相當快，閒閒地會去到 160 bpm 咁快，再快啲嘅甚至仲可以去到成 240 bpm 。芭蕾舞舞段有陣時會用到波蘭轉舞式嘅節奏。


查達斯係源自 18 世紀匈牙利嘅一種民俗舞，喺 1870 年嘅《歌碧麗亞》當中第一次出現喺芭蕾舞台上。呢種民俗舞最大特徵係開頭速度好慢，跟住速度會突然間變快。喺芭蕾舞入面，查達斯係一啲初頭速度慢，跟住速度突然間變快嘅舞段，除此之外，芭蕾舞查達斯仲有第啲特徵，例如係好多時會加入少量東歐民俗舞嘅舞步喺裏面，而且喺服裝上，排舞師編查達斯嗰陣好興要男舞蹈員著住靴嚟跳同要女舞蹈員著長裙嚟跳。


尋夢舞係源自 19 世紀上半橛波蘭中部嘅一種舞曲同舞蹈。喺舞步上，尋夢舞會涉及一對對嘅男女一齊成雙成對噉跳，一路跳一路旋轉。喺音樂特性上，尋夢舞嘅節奏係三拍子，速度中等偏快，傾向係 120 至 150 bpm 左右，多彈性速度。


心理恐怖係恐怖故仔嘅一個子文類，特徵係集中用角色嘅心理同情緒狀態嚟嚇讀者觀眾。心理恐怖通常會講到一啲精神上唔穩定嘅角色，簡單嘅例子有心理變態嘅殺人狂，又興用大量因為心理因素而起嘅含糊性嚟加強故仔嘅懸疑感同建造一股令人不安嘅氣氛。


唱歌係可以有唔同嘅原因，可以係為咗享樂，宗教嘅虔誠，嗜好或者職業。長期嘅鍛鍊同指導係可以令歌手把聲更強同更清晰。因為每個音樂風格嘅唱歌技巧都唔同，所以職業嘅歌手通常建立自己喺一個特定嘅音樂風格，同埋一直有唱歌老師提供教練。


科學研究表明，唱歌係可以對人產生一個健康嘅影響。一個初步嘅研究，從一班有參加合唱嘅學生嘅感覺，唱歌帶嚟嘅益處包括減輕壓力，改善情緒，社交同精神，同埋增加肺活量。但係另一個更舊嘅肺活量嘅研究，證實唔到有專業訓練嘅人能夠增加肺活量。


學者一致認同好多唔同種類嘅動物都識唱歌，例如鳥同鯨魚。 而家大概有5400個品種嘅動物都識唱歌。 有一啲識唱歌嘅動物顯示到佢哋能夠學習，湊合同埋創作新曲。 對某一啲品種嘅動物，例如長臂猿，唱歌係一個群體嘅活動。


騎士係指一個負責做女主角舞伴、但本身並冇故仔角色嘅男舞蹈員。舉個例說明，《合桃鉗》呢一齣芭蕾舞劇當中嘅糖梅仙子係一個好重要嘅女主角，而喺佢要跳舞嗰陣，通常都梗要有個男舞蹈員傍住佢、做佢舞伴，但呢個男舞蹈員喺合桃鉗個故仔當中並冇相應嘅角色。


伴舞隊係舞蹈員嘅一種，屬個芭蕾舞團當中嘅永久性成員。一個芭蕾舞團嘅伴舞隊組成主要舞蹈員嘅骨幹，佢哋通常會一個團隊噉跳舞－而唔似得王子同公主等嘅主角噉，會單獨噉跳做觀眾注意力嘅中心。雖然伴舞隊好多時都俾人覺得佢哋冇主角咁樣眼，但做伴舞隊查實好講求默契，喺舞台上要曉互相配合同步噉做出舞步，係芭蕾舞表演當中不可或缺嘅一部份。


一級藝術家係高藝術家一級嘅舞蹈員，多數會繼續做伴舞隊嘅工作，但因為佢哋舞技高過藝術家級嘅舞蹈員，佢哋比較有機會擔當伴舞隊當中一啲樣眼啲嘅角色，例如係《天鵝湖》入面嘅小天鵝噉。如果個一級藝術家舞技夠好，個舞團諗住升佢職嘅話，佢有機會做變奏舞。


獨舞員係再高一級嘅舞蹈員，顧名思義係指一啲正式開始可以做變奏舞嘅舞蹈員。喺一齣芭蕾舞劇當中，獨舞員主要係負責飾演一啲有名、有機會做變奏舞嘅配角，例如係《睡公主》當中嗰啲仙子噉。一個芭蕾舞團一般會有 15 到 20 個獨舞員。


一級獨舞員再高一級嘅舞蹈員，仲係負責飾演一啲有名、有機會做變奏舞嘅配角，但會擔當呢類配角當中樣眼啲嗰啲。一級獨舞員會有機會升做首席舞蹈員，而當個首席舞蹈員因為受咗傷或者點而跳唔到舞嗰陣，通常就會由一級獨舞員負責頂佢個位。


首席舞蹈員係一個芭蕾舞團入面最高級嘅專業芭蕾舞蹈員，會喺芭蕾舞劇當中飾演主角，並且做大量嘅變奏舞，例如係《天鵝湖》當中嘅王子同公主或者《合桃鉗》當中嘅女主角卡拉娜同胡桃鉗等等多數會由個芭蕾舞團嘅首席嚟擔任。


因為噉，有好多芭蕾舞技巧都旨在要有美感得嚟降低舞蹈員整親嘅機會率，例如係髀屈曲呢個初階技巧噉，就涉及舞蹈員雙髀喺個膝頭嗰度向外彎曲、同時上半身維持垂直－呢種技巧就噉睇好似好簡單，但喺芭蕾舞蹈員做咗大跳躍要落力嗰時，佢哋往往會喺落力嗰吓做一個髀屈曲，令雙髀好似彈弓噉吸收落力嗰嘢股衝擊力，降低整親膝頭嘅機會率。


響波里活主要係出產印地語嘅影片，亦有烏爾都語嘅詩歌片作品，特色係響片度英語對白同歌曲嘅成分逐年遞增緊。唔少影片響對白度經常都溝好多英文單詞同片語，甚至成句用英語講曬。響波里活度一個電影經常要錄製成兩、三種語言嘅版本好推出去唔同嘅市場。


印度仲有其它幾個主要影視基地。渠哋構成咗印度嘅龐大電影業，每年出產幾千部電影，票房銷量居全世界首位。波里活對印度甚至成個南亞次大陸、中東同非洲嘅流行文化都有深遠嘅影響，又通過啲南亞嘅移民帶去成個世界。


經過一輪波折，喺培琪夫人、安妮同快嘴桂嫂嘅澄清下，班女士解開咗科特先生嘅誤會。然後佢哋拉埋科特先生同培琪先生加入，仲想喺全溫莎嘅人面前整蠱科斯塔夫，要科斯塔夫喺全鎮人面前出丑。班女士又再假扮接受科斯塔夫求愛，寫信叫科斯塔夫喬裝扮成獵人阿向去溫莎森林同佢哋幽會。


科斯塔夫喺全鎮嘅人面前出丑，最後終於認衰，話自己抵死，仲畀科特先生攞走佢嘅馬，補償科特先生出嚟請佢勾引科特夫人嘅錢。事後在場嘅鎮民就開始慶祝，仲有人話想趁機會同自己嘅對象結婚。不過斯蘭德同基絲醫生都發現自己拉走嘅「未來老婆」唔係安妮，喺呢個時候，范堂拖住安妮行出嚟－原來范堂同安妮兩個人事先安排咗搵人頂替安妮著白色衫同綠色衫，范堂批評培琪夫婦，話佢哋唔應該迫自己個女嫁畀唔鍾意嘅人。


書寫系統係指用字形呢種視覺方法嚟將語言寫出嚟。對書寫系統最早嘅研究源於 1952 年。因為書寫系統得嗰大約 5,000 至 6,000 年歷史，而相比之下，口語同人嘅心靈早喺文明之前經已存在－比起口語同心靈，書寫系統喺好後先開始出現。


最早期嘅人類大約喺公元前 20,000 年前仲未有系統化嘅書寫系統嘅時候，經有有嘗試喺洞穴嘅牆上面畫畫，或者喺大約 10,000 年前用畫畫嚟記事。大約喺 5,000 年前，人類文明先有最早期嘅楔形書稿。


象形文字以類似繪畫嘅方式嚟書寫，被視為係古代嘅繪畫藝術傳統嘅延伸。而通常當大部份人用類似嘅符號繪畫嚟表達同樣嘅意義嘅時候，繪畫就會被視為象形文字。而當象形文字發展成一個固定嘅象徵形態嘅時候，就可能會變成意表文字。


字母利用符號分割語音。當中最出名嘅就係羅馬字母、古英文字母同斯拉夫字母等。拉丁字母有23個字母，而現代羅馬字母就有26個。通常喺羅馬字母入面，一個字母對應住一個音素。不過以上嘅講法有不確定性同多重對應嘅問題，例如拉丁字母喺語音上面可以對應阿爾巴尼亞語嘅、巴斯克語嘅、英文嘅、法文嘅、德文嘅、葡萄牙文嘅、西班牙文嘅同普通話拼音嘅。


語素文字嘅形態同佢嘅意義通常都有分別。漢文字係當中最出名嘅語素文字，雖然有啲漢文字發展自象形文字，不過好多字詞實際上同圖案無關，所以就唔完全係意表文字。另外最早有記錄嘅語素文字係楔形文字。米索不達美亞嘅蘇美爾人就係其中最早用楔形物喺黏土板上面書寫嘅文明。


彩繪玻璃，又有叫彩色玻璃或者花窗玻璃，係指有顏色嘅玻璃。彩繪玻璃喺色彩上可以整到好鮮艷，所以成日俾人攞嚟整一啲充滿裝飾同圖案嘅玻璃窗。亦都因為噉，彩繪玻璃喺建築設計上有廣泛嘅藝術用途，例如好多教堂嘅設計都興加入彩繪玻璃，等日頭嗰陣陽光能夠透過彩繪玻璃射入建築物內部，展現出俾好多人覺得好靚嘅光效果。


喺圖論上，一幅樹狀圖係指一幅無向圖，是但攞兩個點，佢哋之間有頂櫳有一條路徑，或者等價噉講，樹狀圖係一幅連通無環無向圖。一幅樹林圖就係指一幅無向圖，是但攞兩個點，佢哋之間有最多一條路徑，或者等價噉講，樹林圖係一幅無環無向圖，又或者係一堆樹狀圖嘅互斥併圖。


細菌係一種生物細胞。佢構成咗大範圍嘅原核微生物。通常細菌長幾微米，但有啲品種，可以長到去幾厘米。細菌乜形都有，例如係球形、棍形、螺旋形。細菌係地球上最早出現嘅生命形式之一，而且存在喺地球大部分嘅棲息地。


喺人類同大多數動物，腸入面嘅細菌數量最多，而皮膚上嘅細菌都好多。免疫系統嘅保護作用令到體內絕大多數嘅細菌都係冇害，甚至一啲腸道菌對人係有益嘅。但係，幾種細菌都係令人病性，而且有傳染性，包括霍亂、梅毒、炭疽、麻風同鼠疫。


最常見嘅致命細菌性疾病係呼吸道感染。齋係結核病每年就搞到約莫200萬人死，其中大部分都係喺撒哈拉以南嘅非洲地區。抗生素畀人用嚟醫細菌感染，重用喺農業生產度，令到抗生素抗藥性成為一個日益嚴重嘅問題。喺工業上，細菌喺污水處理同漏油嘅分解、通過發酵生產芝士同酸奶、採礦業嘅金、鈀、銅同第啲金屬嘅回收、同埋抗生素同第啲化學品嘅製造度起到緊要嘅作用。


Christian Gottfried Ehrenberg喺1828年引入咗「細菌」呢個詞。實際上，佢嘅細菌係包埋非孢子形成嘅桿狀細菌嘅屬，同芽孢桿菌相反，芽孢桿菌係Ehrenberg喺1835年定義嘅由孢子形成嘅桿狀細菌嘅屬。


醫學同微生物學嘅先驅羅伯柯霍研究咗霍亂、炭疽同肺結核。喺對結核病嘅研究度，羅拔哥終於證明咗細菌學理論，呢樣嘢令到佢喺1905年攞到諾貝爾獎。喺羅拔哥嘅假設度，佢規定咗測試生物體係咪係引起病嘅標準，而呢啲假設到到今日都重用緊。


雖然喺19世紀已經知細菌係造成好多病嘅原因，但係就冇啲有效嘅抗菌方法。1910年，保羅埃亞里通過選擇性噉染色梅毒螺旋體嘅染料變做選擇性殺死病原體嘅化合物，開發咗第一種抗生素。埃亞里因為佢喺免疫學方面嘅工作而攞到1908年諾貝爾獎。


細菌研究喺1977年向前邁出咗重要嘅一步，卡奧禾斯知道咗古細菌有可以喺細菌度分離出嚟嘅進化系。呢種新嘅系統發育分類學取決於16S核醣體RNA嘅測序，而且將原核生物分咗做兩個進化域，作為三域系統嘅一部分。


細菌細胞畀細胞膜圍住，呢款細胞膜主要由磷脂整成。呢個膜負責圍住細胞入面嘅嘢，作用係保存營養、蛋白質同第啲喺細胞質入面嘅重要成分。同真核細胞唔同，細菌嘅細胞質通常冇乜結構係由膜包住嘅，例如真核細胞嘅核、粒線體、葉綠體同第啲細胞器 。


醫治，即醫傷醫病，人有傷有病，加快復原。叫法好多，有醫，有治，有療，有調理，有治療，有治法，有療法咁。唔同體系有各有療法。現時以西醫為主流，有啲地方有法定地位，阻止非體制行醫。然而由古至今，經世積累好多醫治經驗，並唔喺法定之內，叫民間療法。


前6世紀，波斯第一帝國大流士一世征服過印度河平原，到前4世紀再畀馬其頓王國嘅亞歷山大大帝再次征服，無耐印度建立自己頭一個王朝孔雀王朝，之後歷經巽伽王朝、甘華王朝、百乘王朝、貴霜王朝、笈多王朝、波羅王朝等王朝。


11世紀伊斯蘭入侵印度，建立德里蘇丹國，到16世紀畀蒙古嘅蒙兀兒汗國取代。差唔多同一時間，歐洲嘅殖民者陸續去到印度建立據點，當中以17世紀頭成立嘅大英帝國東印度公司勢力最大，逐漸控制住成個印度次大陸，1858年正式建立英屬印度。


包括有沙安娜米黃，超級米黃，象牙米黃，白沙米黃，丁香米黃，金典米黃，法國木化石，波斯米黃，貝花米黃，阿曼米黃，西班牙米黃，勞斯米黃，啡洞，淺啡網，亞泰米黃，夢幻米黃，蒙娜麗莎米黃，埃及米黃，法國金米黃，金龍緞米黃，晶白玉，翡翠玉，水晶玉，紫玉，碧玉，白宮米黃，聖安娜米黃，雅士米黃，冰雪紅，紅麒麟，皇家金啡，凱悅紅，木紋西施，黑木紋，彩灰，金年華，爵士白，杜鵑紅，雪花白，撒哈拉米黃，凱悅灰，紫羅紅，宮庭白，白洞白，阿富汗黑金花，檀香木紋石，幻彩玫瑰紅，萬壽紅，意利綠，柚木砂石，紫砂石，黃洞石，霸王花，帝皇金，咖啡金，木紋玉，瑪瑙紅，帕斯商灰，流星雨，萊茵綠，金啡，法國金鳳凰，印度白金，土耳其玫瑰紅，沙浪米黃，新雅米黃，黃金沙，皇室灰。


Tabula rasa，即係拉丁文入面「空白嘅板」噉解，係廿世紀前相當受歡迎嘅一種觀點，主張人嘅心靈喺一出世嗰時係一片空白嘅－就好似一塊空白嘅板噉，個人跟住落嚟喺智能等心理特性上嘅發育完全由後天環境嘅因素主宰。


自然哲學傾向齋靠啲研究者諗同估嚟做研究。打後靠實證嘅科學方法興起，而且用科學方法研究大自然嘅做法取得重大嘅成功。到咗今日，自然哲學好大程度上經已俾自然科學取代咗－想研究大自然嘅人絕大多數都會去搞自然科學，而唔係搞自然哲學。


德川家康時，積極同安南、呂宋呢啲地方貿易，同中國、葡萄牙商人競爭，佢確立揸住朱印狀者先准做貿易嘅朱印船制度，據說豐臣秀吉時代就有朱印狀，德川時代加以延續，狀上會附上詳細嘅航行目的地，以及幕府批准嘅準確日期，右上角歙咗將軍嘅紅色官印。


日本西南嘅外樣大名同有勢力嘅生意人就喺德川家光下令鎖國之前，航行揸住朱印船來往東南亞、臺灣、馬尼拉之間。江戶幕府鎖國政策以後，限制朱印船嘅海外貿易，1635年喺尋求國家安全嘅前提之下，停晒朱印船航行，廢埋朱印狀制度。


中原係個地理概念，提及嘅位置係黃河中下游流域、華北平原嘅一部份，中心喺中國河南嗰頭，佢係華夏文明嘅發源地，喺中華文化入面畀華夏民族睇做天下嘅中心。古人亦常用啲詞如中國、中土、中州，佢哋嘅意義同中原相似。


一般認爲中原係啲華夏部落嘅集中區域，中心係豫州。隨住華夏民族合一，華夏文化或者講周文化得以發展，傳播到第啲區域。居住喺黃河中下游，華夏民族因爲文化先進，而睇自己做文明，自稱做中國，而同四夷有分別。隨住華夏文化傳播，喺外圍嘅夷蠻敵手亦融合入中原文化。


神秘主義係一種宗教現象，即係指通過某啲修煉或者方法，去達到某一種精神或者靈性嘅境界，至於達到乜嘢境界，就要視乎唔同宗教嘅信仰目的而定，唔同宗教嘅神秘主義表達方式都唔同，但普遍計都係以感受同神之間關係為主要目的，所以以有神論做基礎嘅宗教，都會涉及神秘主義。


宗教學角度認為，神秘主義係所有宗教嘅核心，甚至就係宗教嘅本質，但亦有啲學者認為神秘主義只係構成宗教嘅其中一個元素。神秘主義嘅神秘，其實係指每個宗教信仰最終極嘅對象，而呢個對象好多時係唔可以解釋、接觸或者表達得到，所以為之神秘。


雖然有人認為神秘主義只係喺宗教入面其中一種形式，不過亦有純粹神秘主義嘅宗教或者宗教派系，例如諾斯替主義就係一種神秘主義嘅信仰，而諾斯替主義亦對基督教、猶太教重有好多宗教都造成影響，好似猶太教嘅神秘主義派系喀巴拉，基督教嘅馬田教派，或者伊斯蘭教嘅蘇菲派，都係純粹以神秘主義作為宗教形式。


如果要驗證呢句嘢，就要去搵一位天使返嚟，再用某啲方法磅吓佢對翼，睇吓佢對翼係咪真係 50 kg 咁重，但問題係以廿一世紀初嘅認知，冇人能夠搵到天使返嚟，所以冇任何方法可以證實句嘢係一個錯嘅預測。因為噉，上面呢句有關「天使對翼幾重」嘅假說純理論上可以話係有可否證性，但並唔可測試。


呢個理論冇提出一個方案去量度壓抑，搞到用套理論嘅根本冇辦法知個病人係唔係真係壓抑咗啲慾望，冇得量度就自然冇得驗證佢係咪真。到咗廿一世紀初，心理學上嘅研究都唔會再理精神分析呢套理論，會當套理論係假科學－望落似科學，但查實唔合科學原則嘅學說。


悉文·佛洛伊德，原名 Shlomo Sigismund Freud，係猶太裔奧地利精神分析學家、精神分析學嘅鼻祖，俾人叫做「維也納第一精神分析學派」，同第日嘅第二第三學派唔同。著有《夢嘅解釋》、《精神分析引論》咁。


提出「潛意識」、「自我」、「本我」、「超我」、「伊底帕斯情意結」、「性衝動」呢啲概念，佢認為男人天生就有具有「殺父娶母」嘅慾望同戀母情意結。佢俾人譽為「精神分析之父」，但係佢啲理論相當有爭議性，俾現代科學家批定為冇可否證性，所以現代心理學冇乜研究者仲會用佢啲理論。


艾碩·牛頓爵士，係英國數學家、科學家同哲學家，同時係當時煉金術嘅熱衷者。佢喺1687年7月5號發表嘅《自然哲學的數學原理》提出嘅萬有引力定律同埋佢嘅牛頓運動定律係經典力學嘅基石。牛頓重同萊布尼茲各自獨立咁發明咗微積分。


喺打後嗰兩個世紀有多，呢條定律一路都俾人應用落去好多工程學嘅嘢嗰度，而且做嘅預測一路都好準，要直到廿世紀嗰陣時，愛因斯坦提出咗相對論先至動搖到佢嘅地位－相對論成功噉描述到啲嘢以光速郁或者有超勁重力場嗰時嘅現象，而呢樣嘢包括萬有引力定律在內嘅牛頓古典力學做唔到，所以到咗家吓物理學家要做乜嘢深入嘅研究嗰陣經已唔會用萬有引力定律。


同標量式唔同嘅係，喺呢條式入面，F12 = − F21 表示咗兩股引力方向係相反嘅－第一件嘢施落第二件嘢度嘅引力喺方向上實係同第二件嘢施落第一件嘢度嘅引力相反嘅，噉寫係因為兩股力係吸引力，如果佢哋方向一樣，佢哋就唔會令到兩舊嘢互相吸引。


牛頓提出嘅呢條定律好有影響力，但係佢自己本人好唔鍾意超距作用呢個諗法－萬有引力呢個諗頭暗示緊兩舊空間上唔相連嘅物體可以有直接噉相互作用，而一般嗰陣嘅物理學都覺得兩舊嘢之間要有直接作用，佢哋實係要掂住對方先得嘅。


舉個例說明，假想有個認知心理學家想驗證「年紀」同「記憶力」呢兩個變數之間嘅關係，於是佢就搵咗兩批人返嚟做佢嘅樣本，第一批人年紀喺 20 至 30 歲之間，第二批人年紀喺 50 至 60 歲之間，再用一啲測試量度呢兩批人嘅記憶力，設第一批人喺記憶力測試上嘅平均得分係


例如做醫學研究想睇啲人嘅血入面啲化合物嘅濃度。世界上有數以億計嘅人，要逐個逐個噉嚟研究太嘥時間，根本冇可能行得通，於是乎科學家喺做研究嗰陣往往要做抽樣－由研究緊個總體嗰度抽一小部份出嚟，而呢個部份就係所謂嘅樣本，希望透過研究呢一小部份嚟去了解嗮總體入面所有嘅個體。


即係話喺呢份研究入面，同一個變數可以有好多種唔同方法嚟去量度。呢種情況就算喺自然科學入面都會撞到，例如係物理學成日會研究嘅溫度可以用攝氏同華氏等多個方式嚟度。因為噉，將量度方法分類，並且分析唔同量度方法嘅利弊有助科學家做研究嗰陣揀用邊種量度方法。


名目量度係指一啲淨係俾到「類別」呢種資訊嘅量度方法。例如係對一個氣球嘅色水做測量，一般可能嘅結果係紅、黃、同綠呢啲唔同嘅顏色類。同一道理，一個人嘅性別都係一個名目量度，因為呢個變數一般都只能夠喺「男」同「女」之中揀一個。


名目量度只係有得攞嚟比較相等定唔相等，而冇得比較大細，更加唔可以攞嚟做算術上嘅運算。好似係頭先提到嘅性別噉，兩個人嘅性別只係有得用「同」定「唔同」嚟區分，而討論「邊個性別數值大啲」或者「兩個人嘅性別加埋係幾多」呢啲問題係冇意義嘅。


次序量度都係用嚟描述一個對象嘅類別，但係同名目量度唔同嘅係，次序量度嘅類別有一定嘅順序或者大細。次序量度嘅變數之間除咗可以比較係咪相等之外，仲有得比較大細。但係加減乘除嘅運算唔可以用落次序量度嗰度。例如係一場運動比賽之中選手嘅名次就係一個次序變數。


等距量度有次序量度有嘅特性。除咗比較到大細之外，等距量度嘅測量值之間嘅差距都可以比較大細。等距量度嘅測量值可以做加或者減，而佢哋嘅結果係有意義嘅。另一方面，因為等距量度嘅零點係是但揀嘅，所以乘法同除法運算嘅結果冇乜標準係冇意義嘅。


沙漏係種時計，構造係兩個漏斗形嘅玻璃容器互相對住，上下闊中間窄，似「8」字形，中間連埋個位細，入面放一半沙。用嚟計時嗰陣，確保所有沙喺下低，然後將沙漏反轉，令所有沙喺上高，沙會隨住時間慢慢流返落下低。


2014年有報告估計人類每年消耗超過400億噸沙同礫石。2017年全球對沙嘅需求大約係95.5億噸。人類挖嘅沙大部分用嚟整混凝土。建築用嘅沙通常係河沙。沙漠雖然有好多沙，但沙漠嘅沙太過滑，唔適合用嚟整混凝土。


因為噉，喺正式嘅科學文獻入面，科學家正路嚟講係唔會話自己「用手上嘅實驗或者觀察嚟證明咗乜嘢乜嘢理論」，頂櫳淨係會話「觀察同實驗結果撐嗰個理論」，而且佢哋仲會好積極噉去搵新數據，睇吓呢啲佢哋之前未見過嘅數據會唔會推翻舊嘅理論。


論證即係指「理論證成」，以前要證明一樣嘢啱唔啱，唯一方法係通過實驗室實際去做一次實驗，但哲學家康德認為，人有超越感覺經驗能力去理解一啲想像概念，通過對事物延展而令知識添加，所以真理並唔單單止嚟自觀察得嚟嘅經驗，亦可以通過綜合判斷而理解真理。


所以，人可以通過邏輯去論證，作為理解事情嘅方法，於是根據康德嘅諗法，先後發展出先驗論證、後驗論證、道德論證，跟住又有其他人發展出本體論論證、宇宙論論證、目的論論證等等各種論證方法，呢啲論證方法都成為人類對探索世界真理嘅方法。


蘇格拉底出身前5世紀嘅雅典城。雖然經常畀人稱呼做西方哲學嘅創始人，但係佢本身冇任何著作。佢真正做嘅，只不過係不斷咁問人問題，而且喺問問題期間發展咗一套哲學思想。不過，蘇格拉底晚年嘅時候畀人誹謗佢做詭辯者，而且用詆毀傳統思想嘅罪名將佢判處死刑。


喺哲學同邏輯學上，有效嘅論證指緊某一類嘅論證，佢哋嘅結論係可以合理噉樣由啲前件命題嗰度推理出嚟嘅，所以如果佢啲前件命題係合理嘅話，噉佢個結論都實會合理。用行話講嘅話就係，如果一個論證有效嘅話，噉佢啲前件嘅真確性會保證到結論嘅真確性。


萬有引力，係四種基本力之一，又叫引力，指令帶質量或者帶能量嘅一孖嘢互相趨近嘅力，無論細嘢似花草定係大嘢似行星、恆星、星系啲天體，甚至光都會受引力影響。衹不過萬有引力係基本力裏頭最弱嘅，所以平閒時生活除開考慮啲嘢同地球、月球同埋太陽之間個引力之外會比較少涉及到。


但涉及啲宇宙天體嗰陣時，好多時都要考慮埋引力影響。憑引力，太陽𧘌住各個星體構成太陽系，太陽系本身又同銀河𧘌埋圍住個銀河中心轉，銀河又同其他星系組成本星系羣與及其他仲要大嘅結構。萬有引力，無遠弗屆，亦即力去到無窮遠。


一九一五年，愛因斯坦發表咗廣義相對論，如此更準確咁描寫引力。引力唔用力講，而用引力場同埋時空曲率來講。引力係質量不均，時空曲率帶來嘅結果。引力去到極致嘅嘢就係黑洞。黑洞嘅時空曲率之大，令到所有嘢、甚至連光都走唔出黑洞事件視界。


算術，或者算數，舊時又有叫算法，係數學最古老同簡單嘅一個分支，幾乎每個人都用得著，常用嘅運算有加、減、乘、除。去到20世紀初期，啲人都用算術同高等算術作爲數論嘅同義詞。依家，數論同其他範疇，例如代數、幾何、分析等等組成咗所謂嘅高等數學。


加法有交換同埋結合性質，所以將有限個數加埋一齊嗰陣，次序係唔緊要嘅。對一個二元運算嚟講，單位元素就係一個「做咗同無做無分別嘅元素」，根據加法嘅規律，任何數加 0 都係佢自己，所以 0 就係加法嘅單位元素喇。


假想一個人工神經網絡有某段演算法會按照個神經網絡接收過嘅 input 改變啲權重值，就有可能會令 input 同 output 之間嘅關係改變，即係令個人工神經網絡進行學習－而海伯定律可以用嚟做權重值改變演算法嘅一部份。


BCM 理論當時取得相當嘅成功，例如有神經科學家試過一路用神經成像方法監察住受試者塊視覺皮層嘅腦活動，跟手用 BCM 理論嘅式模擬視覺皮層嘅活動規律，發現模擬結果同實際觀察到嘅吻合－撐咗 BCM 理論，而打後仲有人整咗 BCM 理論嘅變種版本。


鏡神經細胞喺神經科學上得到唔少研究者嘅關注，神經科學家同第啲科學家一樣，會想建立描述佢哋所研究嘅現象嘅數學模型，所以自從廿世紀發現咗鏡神經細胞開始，有唔少神經科學家都想建立能夠描述鏡神經細胞嘅數學模型。


突觸位於一粒神經細胞嘅軸突末端，會差啲掂住下一粒神經細胞嘅樹突，有陣時亦會有兩粒神經細胞嘅軸突之間有突觸。當有一粒神經細胞所射嘅動作電位去到條軸突嘅末端嗰陣，個訊號會令到鈣離子通道打開，令到鈣離子走入去個軸突尾嗰度。


喺人腦嗰 100 億粒－即係 1011 粒－神經細胞入面，平均每粒神經細胞有 7,000 個突觸掂住第啲神經細胞。據估計，一個三歲嘅細路個腦有大約 1015 個突觸，而突觸數量似乎會隨年紀下跌，變成大人之後就進入穩定。


次次科學界發現親啲乜嘢前所未見嘅自然現象，相關學科嘅科學家就會各自噉諗柞理論出嚟去解釋佢。而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論。於是乎科學家就諗咗一啲準則出嚟去決定一個理論「點樣先至為止好」。


例如如果有兩個科學理論，兩個理論都係嘗試緊解釋同一拃現象，而且兩個理論嘅解釋力都一樣咁勁，不過理論 A 要用 30 條數學方程式先解釋到啲現象，而理論 B 淨係需要用 3 條方程式就達到相同嘅效果，噉理論 B 會俾人認為係一個比較理想嘅科學理論。


基本粒子係指啲人認知嘅構成物質最細最基本嘅單位。但係因為物理學不斷嘅發展，人類對物質構成嘅認知逐漸咁深入，因為咁，基本粒子嘅定義隨時間亦都係有變嘅。目前喺粒子物理學入面，標準模型理論認為嘅基本粒子可以分為夸克、輕子、規範玻色子和希格斯粒子四大類。


傳統上嘅基本粒子指質子、中子、電子、光子同各種介子，係當時人類所能探測嘅最小粒子。而現代物理學發現咗質子、中子、介子都係由更加基本嘅夸克同膠子構成。同時人類亦發現咗性質同電子類似一系列嘅輕子，重有性質同光子、膠子類似嘅系列規範玻色子，係現代物理學所理解嘅基本粒子。


另外值得指出嘅係，他們之所以未能被早期嘅科學家發現，原因係夸克決唔會單獨存在。他們係成對嘅構成介子，或者3個一齊構成質子同中子這一類嘅重子。呢種現象稱為夸克禁閉理論。就係早期科學家誤以為介子同重子係基本粒子嘅原因。


粒子物理學已經證明電磁相互作用同弱相互作用來源係宇宙早期能量極高時嘅同一種相互作用，稱為「弱電相互作用」。有好多粒子物理學家猜想係更早期宇宙更高能量時好可能呢四種相互作用全都係統一嘅，呢種理論稱為「大統一理論」。


希格斯粒子係粒子物理標準模型中唯一重未喺加速器上產生出來嘅粒子。粒子物理學家們認為希格斯粒子同其他粒子嘅相互作用令其他粒子具有質量。相互作用越強質量就越大。希格斯粒子本身質量極之大，目前嘅加速器能量還無法達到，而理論嘅計算也比較困難。


除咗以上實驗已經證明嘅基本粒子之外，理論粒子物理學家為左解釋某現有理論無法解釋嘅實驗現象，而猜想我地嘅宇宙中可能存在超對稱粒子。佢地質量非常大，因此現有嘅加速器還冇法子製造佢地。但係因為量子漲落嘅存在，因此佢地可能係非常短嘅時間間隔內同非常小的機率下同我地可見嘅粒子發生相互作用，因此佢地可以間接探測到。


假想嘅粒子，僅僅係理論學家嘅假想，而基本冇確切嘅實驗根據，因此可能宇宙中根本就唔存在。粒子嘅提出或者只係為咗畀某啲現有的現象作一種可能嘅解釋，或者僅僅係粒子如果存在亦都唔會破壞現有嘅物理定律，因此我地估冇理由相信佢哋一定唔存在。


光合作用係指植物以光作為能源，將二氧化碳同水，轉化成為葡萄糖同氧氣嘅過程。植物會利用大氣中嘅二氧化碳，泥土中吸返嚟嘅水，加埋自己本身有嘅葉綠素，利用太陽光供給嘅能量，製造成糖分。好多粒糖聚埋一齊就會變成澱粉，植物會以澱粉嘅形式嚟儲存過多嘅萄葡糖。


除咗糖粉之外，氧氣係光合作用嘅副產品，呢啲氧氣會被釋放出大氣，維持大氣中氧氣嘅含量。光合作用除咗係自養生物嘅食物來源，重係呢個世界上其中一個非常重要嘅生物化學作用，因為全地球嘅生物都依賴佢所製造出嚟嘅氧氣同糖份嚟生存。


詳細啲嚟講，光合作用係分兩個階段，第一個叫光反應或者光化反應，呢個反應係指葉綠素或者其他葉片中嘅色素收集太陽光入面嘅能量，將呢啲能量暫時存放係一啲粒子令佢變成為高能量粒子。呢啲高能量粒子會用喺第二個階段度，呢個階段叫暗反應或者固碳作用，並涉及卡爾文循環。


大部份嘅植物都係光能自養生物，即係話佢哋都可以依賴光能嚟將無機物變成有機食物。光能除咗嚟自太陽光之外，重可以係其他光源。佢哋唔使食其他生物嚟攝取佢哋嘅養份都可以維持生命，所以佢哋又叫做生產者。而自養生物重有另一種，稱為化能自養生物，佢哋用化學能嚟代替光能做「光合作用」，稱為化合作用，用同樣原理製造到食物，呢啲化學能嚟自氧化還原反應。


光合作用所需要嘅能源，完全嚟自光中嘅光子。呢啲光子打中咗葉入面嘅還原劑，即係水，然後將水打散，得出高能量電子同埋氧。呢啲高能量嘅電子會經過一連串嘅電子鏈，釋放出能量，製造ATP同埋NADPH，提供能量進行化合反應。


暗反應造出嚟嘅三碳，除咗可以用嚟做糖之外，重可以用嚟做其他有機化合物，好似纖維素，其他脂類同胺基酸嘅生物合成中嘅基礎化合物，或者用嚟做細胞呼吸作用嘅燃料。其實除咗做纖維素呢個用途之外，當其他動物食咗植物之後，呢啲三碳俾動物吸收咗之後，喺動物身體入面都會用做到呢啲用途，呢啲靠食自養生物嚟維生嘅動物稱為異養生物。


就結果嚟講，細胞呼吸作用可以作為光合作用嘅相反，呼吸作用就將食物同氧氧化為二氧化碳同埋能量，而光合作用就將二氧化碳同埋能量還原為食物同氧氣。不過，佢哋係用完全唔同嘅過程同機制做呢個轉化，所以絕對唔可以混為一談。


植物利用葉綠素嚟吸光做光合作用，所以大部份嘅植物睇起上嚟都好似綠色咁。不過，好多時葉綠素重會有其他輔助色素幫手吸光，好似胡蘿蔔素同埋葉黃素咁。佢哋同葉綠素一樣存在係葉綠體入面。雖然植物綠色嘅部份都有葉綠素，但主要都係樹葉負責吸光。


藻類雖然比起陸上植物嚟講，構造比較簡單，但佢哋做光合作用嘅過程同陸上植物毫無分別，而且佢哋重比陸上植物擁有更多嘅輔助色素，所以佢哋又紅又綠，有好多種顏色。佢哋全部都會製造氧氣，而且大部份都係自養生物。


而能夠進行光合作用嘅細菌，由於佢哋無細胞膜包住嘅細胞器，故此佢哋唔會有葉綠體。所以佢哋嘅光合作用會喺細胞入面進行。好似藍藻咁，佢哋有同葉綠體非常相似嘅細胞膜，並且係唯一可以進行有氧氣製造到出嚟嘅光合作用嘅原核生物。


所以葉綠體除咗被認為係由細菌同另一啲生物演化而成，重被認為係藍藻嘅祖先。其他可以進行光合作用嘅細菌，佢哋會好多唔同種類嘅色素，稱為菌綠素，但係就唔會製造氧氣。咁有某部份嘅細菌，喺光解中，會用硫化氫代替水作為還原劑，並製造硫而唔係氧作為廢物。


喺光合作用，可見光中嘅光子係一個能量供給者。當光子打中葉綠素，其中一啲電子就會被激發。一般嚟講，當電子被激發，會被視為唔穩定，咁就會發生幾個情況，放返啲能量出嚟穩定返自己，第一個係變螢光，第二個就係發熱，第三個就係將啲多咗嘅能量畀隔離嗰啲粒子做反應，呢個情況又叫做共震轉送或者電能傳送，而第四個情況就會將嗰粒好高能量嘅電子掉畀隔離嗰粒粒子，但呢個情況會令粒電子所帶住嘅能量變少，呢個情況叫做電子傳遞。


一般嚟講，大部份嘅植物都有幾種唔同嘅葉綠素，而佢哋絕大部份都有葉綠素a 同埋b，再加多幾種唔同嘅色素，嚟將可吸收嘅光系增多，作為一個互補機制，令佢哋可以吸收多啲嘅能量做反應。呢啲都可以算係某啲自養生物嘅適應性，好似一啲生得比較矮嘅植物，或者生於較深海域嘅生物咁，佢哋未必夠人搶光，或者啲光根本入唔到去咁深嘅海域，所以佢哋就要有好多種唔同嘅色素去幫佢哋收集足夠嘅能量。


當然呢個過程都可以調返轉，當擺動最左邊既波撞擊其它波嘅時候，最右邊嘅波會被彈出。當最右邊嘅兩個波同時擺動並撞擊其他波嘅時候，最左邊嘅兩個波會被彈出。同理相反方向同樣可行，並適用喺更多嘅波，三個，四個，五個甚至六個。


呢個係一系列彈性碰撞，其中並包含非彈性碰撞同動量。由於喺碰撞中唔存在其它力嘅影響，左邊質量速度嘅波動量必須傳遞俾右邊靜止嘅波。右邊質量具有嘅波被碰撞後具有相同嘅動量。被碰撞嘅波都具有向右嘅速度並有向右移動嘅趨勢，稱作動量守恆。


呢條式嘅暗示咗，舊物件當中嘅放射性同位素原子嘅數量會每隔一段固定嘅時間減少一半，而呢段固定嘅時間就係所謂嘅半衰期。假設有舊岩石啱啱形成，佢當中有某啲固定量嘅放射性同位素原子，喺一個半衰期之後，佢裏面放射性同位素原子嘅數量會少噉咗一半，而如果「舊岩石一開始嗰陣嘅放射性同位素含量」（


假想家陣有舊物料，佢具有「拒斥核衰變所產生嘅核素」呢種特殊性質，噉嗰隻核數就會隨時間由呢舊物料當中滲透走，令個放射性定年「鐘」返去零點，而呢樣嘢開始發生嘅嗰個温度點就係所謂嘅同位素封閉温度－以下簡稱「封閉温度」。


當一舊岩石由熔岩嘅狀態冷卻嗰時，佢個放射性定年「鐘」都會一路處於零嘅位，而等到佢冷卻到噉上下，温度低過封閉温度嗰陣時，核衰變產生嗰啲核素先會開始喺舊岩石內部累積起上嚟。因為噉，當同一舊岩石做放射性定年嗰陣，科學家能夠知道嘅嘢係「舊岩石係幾時冷卻到去封閉温度嘅」。


鈾鉛定年法好多時會用鋯石呢種礦物嚟做，亦都會有用獨居石嚟做嘅。鋯石喺佢嘅結晶結構當中有鈾原子喺入面，而且佢極之拒鉛，封閉温度又高，對風化耐力強，兼且化學上偏惰性。鋯石會喺改變性嘅事件發生嗰陣產生多層嘅結晶層，每層結晶層都紀錄咗某啲發生喺舊石上嘅大事。


用上述呢啲定年法可以好輕易噉對恐龍以至公元前文明等嘅古老物件定年，但係如果想幫喺太陽系啱啱誕生嘅岩石定年，頭先講嗰啲定年法多數都唔多啱用－因為呢啲同位素嘅半衰期短得滯，所以如果一舊岩石係喺超過幾十億年前形成，噉呢啲同位素嘅母核素嘅含量會低到完全探測唔到，更加唔好話用條式計返舊岩石嘅年紀出嚟。


圖書館，或者寫圖書舘，係專收資訊嘅地方，響棟樓裏面，亦係管理呢啲嘢嘅機構。佢主要收書等文字圖書同視聽資料嘅地方。圖書館方便借出佢收埋嘅資料畀大眾，亦都幫到學者去做研究。圖書館可以粗略咁分三大類，分別係公共圖書館、學術圖書館同特別圖書館。


考古證明，巨石陣嘅修建係分幾個唔同嘅階段去完成嘅。大約喺公元前3100年嘅時候，開始咗第一階段嘅修建。首先係修建環形嘅溝渠同埋土台。由藍砂岩排列成兩個圓環，係巨石陣嘅雛形。喺公元前2100年至公元前1900年，修建咗通往中央條路。


自我報告研究係指靠人類受試者向研究者報告自己嘅行為嚟做嘅研究，通常係心理學同社科領域先會做嘅。例如一個社會學研究者想研究一個人每個禮拜花幾多時間上網會點影響佢嘅社交生活，佢要量度每個受試者「每個禮拜花幾多時間上網」，就靠問受試者估計自己平均每個禮拜花幾多時間上網。


學術寫作係一種冇虛構性質嘅寫作，泛指寫嚟講學術嘢嘅文字作品。學術寫作有得細分做好多類－包括係寫嚟做理論型探究嘅文、寫嚟匯報一份實驗嘅結果嘅文、或者係攞檔案嚟做分析嘅文... 呀噉。呢啲咁多唔同嘅文字作品組成咗所謂嘅學術文獻－學術文獻嘅存在令到學術工作者有得彼此交流自己嘅諗頭，係學術研究不可或缺嘅一環。


因為學術寫作咁緊要，有啲學術工作者甚至仲撰文，同啲同行傾點樣先可以有效噉做學術寫作同埋教學生做學術寫作。亦都有學術工作者會對學術文獻做社科研究，剖析「唔同領域嘅學者寫起嘢上嚟有咩分別」以及「邊啲寫作方式能夠更有效噉促進諗頭嘅交流」噉嘅問題。


1492年，嗰時嘅哥倫布發現咗美洲嘅新大陸之後，西班牙人就將粟米帶咗返嚟。重嗌佢做「印第安籽」，後嚟好快傳到全球各地。由於粟米嘅果穗有好多鬚，好似土耳其男人嘅鬍鬚噉，後嚟歐洲佬嗌佢做「土耳其麥」。而呢種植物直到16世紀初先至傳入中國。


光學係物理學嘅一門，專研究光。齋靠肉眼嘅觀察就經已可知，光主宰咗人睇唔睇到嘢－當周圍好光，人能夠清楚噉睇到周圍嘅嘢，而响黑暗嘅環境下人會睇唔到嘢或者睇得冇咁清楚－事實係喺早期嘅光學研究裏面，有部份嘅研究者會就噉將光定義做「令人睇到嘢嘅嘢」。


托勒密嘅理論可以初步咁解釋喺地球上面所睇到嘅現象，並喺歐洲被普遍接受，直到16世紀。喺文藝復興時代，隨住科學技術嘅進步，一啲支持日心說嘅證據逐漸出現，仲有啲證據無辦法以地心說嚟解釋。因為咁，地心說逐漸咁佔下風，畀哥白尼、伽利略、開普勒等支持嘅日心說取代。


地心說，喺宇宙中心有地球，包含太陽全部嘅天體大約1日圍繞地球公轉。但係，太陽同行星嘅速度唔同，考慮根據呢樣嘢，喺唔同時期睇得到嘅行星都唔同。有個叫天球，軟綿綿嘅球，呢個包括地球同太陽、行星嘅全部天體。


地心說不單止係天文學上嘅計算方法。當時嘅哲學思想亦都加入咗。因為神喺宇宙中心安置咗地球呢個畀人類住嘅特別天體。地球係宇宙中心嘅同時，亦係全部天體嘅主人。全部嘅天體都係屬於地球嘅，以跟住主人嘅形式運動。


喺中世紀歐洲將當時亞里斯多德哲學作為嗰種體系嘅骨架，並汲取咗中世紀基督教神學上公認嘅嘢，地心說畀人睇做正式嘅宇宙觀。喺14世紀但丁發表嘅敘事詩神曲天堂篇，內容話月、太陽、木星等等嘅各行星同心圓狀包圍地球嘅周遭。


喺公元前4世紀，古希臘嘅數學家尤得塞斯諗到一個以地球為中心，各個星體以多層同心球嘅方式環繞地球的宇宙體系。鑲嵌咗所有恆星嘅恆星同心球喺最外層，以北天極為中心，用大約一日嘅時間從東邊到西邊轉動。而屬於太陽嘅太陽同心球就以同恆星同心球相反嘅方向，用大約一年嘅時間轉動。


因為太陽同心球嘅自轉軸同恆星同心球嘅自轉軸並唔重疊，所以喺一年嘅時間內，太陽升到中天嘅高度唔同，亦都解釋咗一年四季嘅來源。喺太陽同恆星之間嘅，就係各個行星嘅同心球。從地球上面睇，行星睇起嚟好似喺星座之間移動，時快時慢，而且間中仲會出現逆行嘅現象。


公元前3世紀左右嘅阿波羅尼奧斯或之前2世紀左右嘅喜帕恰斯，都諗到行星只係以圓周運動環繞地球運行，並唔足以完全解釋行星多樣化嘅運動。所以佢哋都諗到係一個想像出嚟嘅小圓喺環繞地球作圓周運動，而行星就喺呢個小圓上面運動。


如果現實上行星環繞太陽運動嘅軌道係完美嘅圓形，地心說就應該只需要用一個本輪同一個均輪，就可以完全解釋喺地球上睇到嘅行星運動。不過實際上行星嘅運動規律比呢個更複雜，如果要用地心說正確咁記述所有行星嘅運動，就需要更複雜嘅體系。


幾何學係數學嘅一個子領域，專門思考有關形狀、物體嘅相對位置以及空間嘅特性等嘅課題。幾何學理論以點、直線、平面、角以及維度等嘅概念為基礎，會用數學證明嘅方法，證明描述呢啲概念嘅定理，靠噉嚟增進人類對呢啲概念同埋相應嘅現實世界物體嘅理解。


喺歐幾里得幾何裏面，一塊平面係一塊 2D 而且冇曲率嘅幾何物體，有長度同闊度但冇高度，可以向住任何方向無限噉延伸。如果用最常用嗰隻坐標系統嚟諗嘅話，平面同直線嘅分別可以想像成「要用幾多個數先可以描述一點嘅位置」－


然後歐幾里得就攞住呢五條公理、用數學證明嘅方法證明嗮當時已知嘅幾何學定理。喺歐幾里得之後，仲有數學家試過對呢拃公理嘅具體定義作出修改－即係將條公理嘅定義改做比較清楚易明嘅形式，但改前改後拃公理都係可以攞嚟證明已知嘅幾何定理嘅。


好似上述噉嘅公式可以攞嚟計啲簡單嘅形狀嘅面積同體積。至於複雜啲嘅形狀嘅面積同體積要點計，可以睇吓積分同勒貝格積分等嘅課題。順帶一提，喺高等嘅數學入邊，好多時啲人或者啲書會將長度、面積同體積等嘅概念一律統稱做體積，唔理佢嘅維度係乜都照樣噉叫。


可以睇埋電腦科學上講嘅遞歸概念。想像將上面嘅過程無限噉重複，就會出好似下面幅 gif 噉嘅情況。好似曲氏雪花噉嘅碎形有好多畀人覺得係得意嘅特徵－例如攞住塊真正嘅曲氏雪花，再慢慢噉望近啲，會發覺無論望到幾近，塊雪花都仲會有更加細嘅三角形，而且啲細結構同大結構相似。


除咗光學之外，仲可以睇吓力學上對郁動嘅分析或者電磁學上對帶電荷物體嘅郁動嘅分析。機械工程等嘅工程學領域分析機械啲機件郁動嗰陣，亦都成日會將啲機件想像成幾何物體，會剖析啲機件之間嘅距離同角度，例子可以睇吓有關連桿機構嘅思考，亦都可以睇吓結構工程上成日用嘅結構分析。


幾何學早喺公元前 2,000 年嗰陣嘅兩河流域文明同古埃及已經存在。當時嘅人已經識得觀察周圍環境，得知長度、角度同面積等嘅概念，仲識用呢啲概念嚟做測量、建築施工同天文學等嘅工作，而且仲有寫文獻記低同教授幾何學知識，例如嚟自公元前 1850 年嘅莫斯科數學紙草書就有提供方程式計 3D 物體嘅體積。


廣州織金彩瓷，簡稱廣彩，。佢係一種喺啲白瓷器皿上面彩繪再燒製而成嘅工藝品，出名在色彩絢麗、金碧輝煌、構圖嚴謹、繪工精細，畀人嗌做中國四大名瓷之一。呢種工藝開頭係喺 16 世紀尾橛嘅大明時期，已經有成過四百年歷史。


廣彩本來係廣州嗰帶搞得最勁，後嚟佢重擴展咗去其他嶺南地區嘅大城市，例如香港就喺廿世紀初開始學廣州搞廣彩。香港嘅廣彩歷史有得追溯到 1928 年，嗰時九龍城隔坑村道起咗間「錦華隆廣彩瓷廠」，打後又喺 1947 年有咗「亞洲彩瓷廠」同「東方廣彩瓷廠」。


1960 年代之前，香港嘅廣彩製品都係以餐具同花樽呢件濕碎嘢為主，造型有百幾款，重出口到去美國、西歐、南美、東南亞、大溪地、同馬達加斯加呢啲地方。1960 至 70 年代，歐美國家經濟好發達，對唐人工藝品有唔細嘅需求，香港就開咗成柞彩瓷工廠，嗰時從事彩瓷業嘅工人有過千人。


直到 1980 年代，隨住啲人興仿古瓷，先至出現扭轉頹勢嘅機會。仿古瓷製品以陳設觀賞為主，並唔會用嚟做餐具，所以唔使顧慮含鉛量嘅限制，顏料可以好似油畫咁厚厚堆填喺瓷器大魚缸同大花瓶上面。嗰陣仕女戰將等人物嘅厚彩堆金圖案嘅仿古瓷最有人氣，近百年盛行嘅瓷器款幾乎都畀人仿造，可以話係香港廣彩最興旺嘅時期。


隨住中國大陸喺 1980 年代實施對外開放嘅政策，香港嘅彩瓷生產線亦都相繼轉入去珠江三角洲一帶，只係保留啲辦事處同樣品間喺香港。到咗廿一世紀，香港重有人堅持用人手畫花，但係家庭式製作嘅瓷器廠只係剩低九龍灣工業中心嘅粵東磁廠。


微積分係微分同積分兩門學問嘅統稱，研究嘅範疇有三個，包括微分、積分，同埋微分同積分之間嘅關係。微分主要講一個變量點樣隨時間改變，而積分就主要講計算面積嘅方法。佢哋兩個嘅關係由「微積分基本定理」呢個定理講，喺適當嘅條件下，求積分同求微分互為相反嘅過程。


一旦細到咁上下，就會變成無窮小量－無限咁接近 0、但仲係大過 0。用日常用語講嘅話，即係話如果將一條曲線斬開做好多極細嘅橛，如果啲橛仔夠細，噉每一橛仔都可以當成一條好短嘅直線，有一個可以有方法決定嘅斜率。


事實係，自然科學同工程學喺分析系統嗰時往往都會想知啲變數會點樣隨時間變化，所以結合微分同積分嘅分析做法－微積分－响呢啲領域上極之有用，可以攞嚟搵出能夠清楚精確噉表達嗮唔同嘅變數分別點樣隨時間變化嘅函數。


25 克咁多嘅氧？」噉嘅問題。基於以上呢個觀察同埋第啲打後嘅實驗證據，道耳頓等嘅早期化學家就主張，物質係由原子組成嘅。到咗廿一世紀初，化學界同物理學界經已完全噉確立咗原子論－化學家都係以「物質冚唪唥都係由離散嘅粒子組成嘅」為前題做化學上嘅研究。


喺哲學同科學嘅討論當中，啲人通常第一樣會做嘅嘢就係講明嗮啲字詞嘅定義先。想像有個隻詞，叫佢做「X」，一個人攞住 X 嗰個定義，理應要能夠清楚噉分到「邊啲嘢屬於 X 邊啲嘢唔屬」。噉先至唔會因為搞唔清楚啲字詞嘅定義而引起謬誤。


白馬同馬的確唔係同一樣嘢，但白馬係馬嘅一種，即係話「白馬係馬」呢句嘢喺第一個意思上唔合理，但喺第二個意思上係合理嘅。喺白馬非馬呢個所謂嘅論證當中，論證嗰個人撈亂咗「白馬係馬」呢句嘢嘅兩個可能意思，所以就出咗個謬誤。


大衛休謨主張，人唔能夠由正面性質句子嗰度推論出規範性質句子，噉係因為規範性質句子會對事物同行動作出讚許，而正面性質句子冇噉嘅功能。佢仲進一步指出，一個人如果係想自己思路清晰，就應該諗清楚思考緊嘅句子係正面定規範性質。


草人謬論係一種好出名嘅唔啦更謬論，指講緊謬論嗰個人將對手提倡嘅立場講成第個易駁啲－但實際上根本唔啦更－嘅立場，然後再辯駁呢個易駁嘅立場，駁完之後仲要扮到好似成功噉駁斥咗對手真係主張緊嗰個立場噉。由頭到尾，講緊謬論嗰個人查實都係喺度攻擊緊一個佢對手冇主張過嘅立場。


廣義相對論，又叫做愛因斯坦引力理論，係由歐拔·愛因斯坦喺1915年發表關於引力用幾何學嚟表達嘅理論，同時都係現代物理學入面對引力嘅描述。廣義相對論拓展咗狹義相對論，同時間完善咗牛頓嘅萬有引力定律，俾咗我地一個統一嘅方法去描述引力，呢個方法講緊係空間同時間加埋一齊會有嘅幾何特性。


牛頓的萬有引力定律描述了重力。但係，廣義相對論嘅一啲預測係喺牛頓引力定律入面預測唔到嘅。呢啲預測包括引力拖慢時間，引力透鏡，引力紅移，黑洞等等。廣義相對論可以幫助我哋去討論宇宙嘅歷史，同埋俾到我哋現代宇宙學嘅框架，咁樣就可以發現宇宙大爆炸同埋宇宙微波背景輻射嘅存在。


相對論預測嘅天體物理學問題包括咗黑洞嘅存在，即係空間同時間俾人扭曲咗嘅地方，喺黑洞，連光都走唔甩。黑洞係超大質量恆星嘅最終狀態。微類星體同活躍星系核都被認為係恆星黑洞同超大質量黑洞。相對論仲預測咗引力透鏡效應，即係光會行彎咗嘅路徑，令到同一個好遠嘅天體出現好多個唔同嘅影像。


廣義相對論嘅原理係可以透過比較佢同古典物理學一樣同唔同嘅地方嚟理解。首先，我地要意識到古典力學同埋牛頓嘅萬有引力定律係可以用幾何去描述嘅。當呢個描述同狹義相對論嘅定律結合，就可以啟發到我哋去推導廣義相對論嘅原理。


透過觀察物體嘅運動狀態同埋受到嘅外力作用，我哋可以判斷到物體慣性運動嘅性質，從而定義到物體所身處嘅時空幾何。但係當引力存在嘅時候，呢種方法就唔再咁清晰咗。根據牛頓萬有引力定律同埋相關嘅實驗，我哋話自由落體係有普遍性嘅，即係話慣性質量同引力質量係等價嘅。


所以，任何嘢嘅自由落體嘅運動軌跡剩係關同佢嘅初始位置同速度事，而唔關嗰樣嘢嘅質地事。呢種普遍性亦都俾人叫做弱等效原理。譬如話，無論係一粒波仔跌落去加速緊嘅火箭嘅地板上面，定係跌落地球上面，觀察者都會認為嗰粒波仔嘅運動軌跡係冇分別嘅。


呢個性質嘅簡化版係可以透過愛因斯坦嘅理想實驗黎解釋，即係隔離幅圖。你可以想像自己喺一個好細嘅封閉空間入面，你唔可以透過觀察一粒波仔嘅運動軌跡黎判斷自己係喺地球上受到引力影響呀，定係喺一艘加速緊嘅火箭裏面，因為呢兩種情況下，波仔嘅運動睇落去係一樣嘅木。


因為引力場係空間入面存在唔同嘅分佈變化，所以弱等效原理要加上局部條件，就係話喺一個足夠細嘅時空區域入面，我地當喺引力場中嘅自由落體運動同均一加速嘅參考系中嘅慣性運動係完全一樣嘅。即係話，喺引力場入面，自由落體嘅運動都可以睇做係一種慣性運動，就好似係火箭入面嘅運動一樣。


狹義相對論改變咗人對質量嘅觀念，佢話質量其實係能量同動量一種表現嘅形式嚟嘅。愛因斯坦提出咗弱等效原理，就係話係封閉空間入面嘅觀察者，唔可以分辨自己係受到引力場定係加速參考系嘅影響，即係愛因斯坦等效原理。


所以，喺夠細嘅時空入面，物理定律可以簡化做狹義相對論嘅形式。如果唔理引力嘅話，狹義相對論就係啱嘅模型。但如果考慮引力嘅話，我哋要知宇宙入面係冇全域嘅慣性系，剩係有跟住自由落體粒子運動嘅局部近似慣性系。


實驗數據話，喺引力場入面度到嘅時間唔符合狹義相對論嘅定律。呢個係因為引力場入面度到嘅時空唔係閔可夫斯基度規。呢個意味住喺引力場底下嘅幾何學需要更加一般嘅理論。喺微細嘅尺度嚟睇，自由落體狀態嘅參考系都係會有一樣嘅效果嘅，所以係可以近似為閔可夫斯基性質嘅平直度規。


還原論係知識論同科學哲學上有關「啲現象要點解釋」嘅一套諗頭。喺最基本上，如果話一個人信還原論，意思係指佢相信手上嘅現象可以齋靠對啲「更加簡單同基本」嘅現象嚟解釋，例如主張生命現象還原論嘅人，會主張生命嘅特性可以齋靠對組成生命嘅原子嘅理解嚟解釋嗮。


－三個可能性都同手上嘅資訊吻合，所以阿 A 唔知邊一個先係真確，而且佢未必有時間同能力去搵進一步嘅證據。科學知識都有噉嘅問題－想像家陣有幾個理論，佢哋都解釋得到研究緊嗰樣現象，而且呢幾個理論都同已知嘅數據相容，而研究者做唔到進一步嘅驗證，就焗住要講「呢幾個理論都有可能係真嘅」。


舉例說明，假想家陣將「檯」定義做「有四隻腳、俾人擺啲嘢喺上面嘅人造物件」，噉攞兩件物件，一件係木造一件係鐵造，但兩樣都係「有四隻腳、俾人擺啲嘢喺上面嘅人造物件」，噉「有四隻腳、俾人擺啲嘢喺上面嘅人造物件」呢樣特徵就係嗰兩件物件嘅本質，令佢哋可以算係「檯」。


休謨已意識到呢樣嘅分別，但呢種分別係康得清楚地提出嘅，後來由弗雷格畀出咗更明確嘅形式。維特根斯坦喺佢嘅《邏輯哲學論》中指出分析式陳述冇表達任何觀點，都就係冇告訴人們新嘅東西。雖然佢哋唔需要證實，佢哋都唔具有知識性。


決定論，又叫做拉普拉斯信條，係哲學嘅一種命題，認為每件事嘅發生，包括人類嘅認知或行動，都係因為先發事件嘅決定，冇乜嘢令人諗唔通嘅神聖奇蹟、或者本質上隨機嘅事件－而呢種觀念相信有啲現象之所以望落係隨機，只係因為人重未有足夠嘅知識去預測佢。


時間係透過測量定義嘅，透過一個標準時間間隔嚟測量。而家嘅標準時間間隔係定義為 133 鈦原子超精細過渡嘅 9,192,631,770 次振動。時間嘅定義同埋運作方式就係基於呢個定義。然後，時間可以同空間同質量嘅基本量進行數學結合，定義出速度、動量、能量同埋場等概念。


牛頓同伽利略，同埋大部分人直到20世紀都認為時間喺任何地方都係一樣。而現代時間嘅概念係基於愛因思坦嘅相對論同閔考斯基嘅時空觀，喺呢啲理論入面，時間嘅速率會因為所處嘅慣性參考系而有所唔同，同埋空間同時間會合併成為時空。


愛因思坦嘅廣義相對論同埋遠距離星系退去所導致嘅光譜紅移指出，整個宇宙及可能喺大爆炸13.8億年前嘅時空都係個開始。而愛因思坦嘅狹義相對論大部分推翻咗一啲有關呢家係咩嘅哲學理論，因為喺相對論入面，時間嘅參考系依賴性唔可以容許喺特定時刻會有所謂特別呢家係咩嘅概念。


喺恩格斯、列寧、毛澤東等人嘅著作中，「形而上學」重被用嚟指「用孤立、靜止、片面、表面嘅觀點去睇事物」，同辯證法相對。佢哋認為形而上學係一種過時嘅唯物主義，因此佢哋結合唯物主義同黑格爾嘅辯證法，創造咗辯證唯物主義。


「堅持辯證法，反對形而上學」呢樣嘅口號亦被提出。但要注意，呢並非「形而上學」呢個詞語嘅本意。形而上學本來係指哲學嘅一分支，喺呢個意義下嘅形而上學並非同辯證法對立，甚至可以喺形而上學研究中運用辯證法。喺西方多取其本意，而喺中國內地則兩種用法都有，要根據語境理解。


史學方法係有關歷史研究嘅方法學，呢個係每名歷史研究工作者都要學嘅課程。佢係帶領一個研究者能夠正確掌握歷史研究嘅一個重要訓練，所以好多學術單位相當重視史學嘅方法。史學方法有一個特點，呢種訓練嘅方式往往都由哲學思想去引領，亦都因為呢個原因，哲學思想體系嘅境界，往往都會影響歷史研究嘅結果。


解釋學係一個理論同方法論，專門用喺解釋聖經文本、智慧文學以至哲學文本。除咗解釋文本，解釋學亦包括理解同溝通嘅藝術。現代嘅解釋學包括口頭同非口頭溝通，同埋符號學、預設同先入之見。解釋學喺人文學科中廣泛應用，特別係法律、歷史同神學領域。


Hermeneutics 一詞源自希臘詞彙 ἑρμηνεύω，意思係「翻譯、解釋」。希臘詞彙ἑρμηνεύς就指「翻譯者、解釋者」，起源就唔清明。技術性詞彙 ἑρμηνεία就主要通過亞里士多德嘅著作《解釋篇》引入哲學領域，爾本書係西方傳統中最早關於語言同邏輯關係嘅哲學作品，以全面、明確同形式化嘅方式處理爾個關係。


咁耐時間之後，空樽 A 惹好多昆蟲，但空樽 B 就咩生物都冇惹到－噉即係話「曝露喺環境當中」會影響「嚿物質 X 隨時間嘅變化」。順帶一提，好似上述個例子入面嗰場實驗係一場 2 × 2 析因實驗，通常會攞雙因子 ANOVA 嚟分析實驗嘅數據。


.. 呀噉，而要解答呢啲進階嘅研究問題就要用多種唔同類型嘅實驗。喺廿一世紀初，一個做科研嘅人必需要理解唔同類嘅實驗分別處理到咩研究問題，並且用呢啲知識決定自己啲實驗嘅設計，先可以有效噉解答自己份研究想答嘅問題。


考察，又叫實地考察，係種科學研究方法，需要研究人員親身去到一個地方去攞數據，喺民俗學、考古學、生物學、生態學、環境科學、地質學、地形學、地球物理學、古生物學、人類學、語言學、哲學、建築學、社會學等等範疇都會用到。


論文正路會分若干個章節，第一個章節會係文獻綜述講吓自己研究緊嗰個課題大致上嘅情況係點，跟住嗰啲章節就可能講自己做過嘅實驗或者觀察，以及係呢啲實驗觀察得到咩結果，最後仲有個章節做總結。論文通常係臨尾先至寫同交嘅，而間院校嘅人員睇咗個學生篇論文覺得滿意，就會俾佢畢業。


先驗喺拉丁文入面指「嚟自先前嘅嘢」，或者引申去「有經驗之前」。喺近代西方傳統入面，認為先驗指無需經驗或者先於經驗獲得嘅知識。佢通常同埋後驗知識去比較，後驗指嘅就係「有經驗之後」，亦即「需要經驗」。呢種區分嚟自於中世紀邏輯所區分嘅兩種論證，從原因到結果嘅論證叫做「先驗」，而從結果到原因嘅論證就叫做「後驗」。


認識論嘅基本問題係究竟有冇存在先驗知識。通常嚟講，理性主義者係相信存在先驗知識，而經驗主義者就認為所有知識根本上源於某種經驗，即係話先驗知識喺某種意義上根本唔重要。重有啲經驗主義者會認為先驗知識只係一啲語詞意義嘅分析，同認識世界完全冇關。


理性主義思想家對先驗呢個術語畀咗一個合適嘅立足點，例如笛卡兒同埋萊布尼茲，佢哋認為知識可以通過推理獲得，而唔係經驗，數學同埋邏輯真理嘅必然性就係佐證。笛卡爾認為關於自我嘅知識，或者話我思故我在，呢樣就係先驗，因為佢認為一個人無需訴諸過去嘅經驗就可以確認自我嘅存在。


洛克認為反思只係經驗中嘅一部分，提出應該完全放棄先驗呢個觀念。休謨認為所有先驗知識不過係觀念之間嘅關係，呢樣喺佢嘅著作《人類理智研究》中多次提出。由於經驗主義認為一切知識基於經驗，對數學真理同邏輯真理提供一個經驗主義嘅說明就成為佢重要嘅任務。


」於是，佢所得出嘅結論同經驗主義者唔同，康德認為先驗知識係獨立於經驗而存在。更進一步講，佢同理性主義者唔同，康德認為先驗知識只係以純粹形式存在，唔會混雜有任何經驗嘅內容。「先驗」知識係對經驗可能性條件嘅推理。


呢種「先驗」，或者叫做超驗嘅條件，呢樣係人類認知器官中先天具有，唔可能由任何經驗得到。康德提出呢套理論並且對純粹形式推導出來嘅「先驗」而引起嘅超驗邏輯可能性進行咗討論。純粹「先驗」知識包括類似時間同因果嘅概念。


康德認為，純粹先驗知識可以由佢嘅超驗美學同超驗邏輯所確立。康德提出，如果冇呢啲「先驗」知識作為人類個體認知嘅建構，人類個體就唔會具備經驗嘅能力。例如，當一個人嘅認知器官中時間同因果律都失效時，佢就無法將呢個世界認知為一個由自然規律所形成嘅世界。


同樣地，存在偶然係一個先驗命題。例如，巴黎嘅米原器曾經以一米作為標準。於是就有下述嘅命題，「米原器長一米」，呢個命題只係偶然，因為我咃仍然可以用其他長度定義一米。不過，佢係屬於先驗，因為一米係由米原器嘅長度嚟定義，所以米原器肯定係長一米。


如果士兵話佢隻白馬係馬，即係「白＝1」，冇判斷同考慮過隻馬係白色嘅。士兵冇諗過有白色同冇白色嘅分別，公孫龍婉轉咁批判咗士兵，唔知道馬要點定義重有資格企喺度阻住佢隻白馬？求馬，要知道自己做乜嘢去求呀，唔識就畀下一個公孫龍屈到啦。


歧義指講或者寫出來嘅嘢可以解成幾種意思，範圍細可以一隻字，大可以到成篇文。講者無點明要解邊種意思，聽者有幾種解法。佢同含糊相似但唔一樣，歧義可以好明確，介定清晰，只係唔清楚揀邊個定義，含糊就唔明確。上文下理，有助搞清楚意思，解開歧義。


集合論，又叫集論，係一門研究集合嘅數學理論。佢喺 1870 年代由德國數學家康托爾同戴德金諗出嚟，而今時今日佢成日都畀數學家攞嚟做數學基礎⸺即係用嚟了解數學係乜嘅學說⸺所以係一個好重要嘅理論。世界各地嘅大學嘅數學系基本上一定會教呢個理論，而且佢亦都有好多數學家研究。


喺哲學、邏輯學同語言學入面嘅命題係指一句陳述句嘅語義，呢個概念係俾人定義同觀察嘅現象。命題唔係指陳述本身。當唔同陳述句有相同語義嘅時候，佢哋就係表達相同嘅命題。例如「雪係白嘅」同「Snow is white」係唔同嘅陳述句，但佢哋表達嘅命題係相同嘅。


一啲哲學家，如約翰·希爾勒，認為其他形式嘅語言或行為都係命題。是非疑問句係詢問緊命題真值。 道路交通標誌通過語言外嘅圖像就表達咗命題。用陳述句都可以係一個命題而唔判定佢，例如，老師請學生對某個引用發表意見嗰陣，呢個引用就係一個命題而呢個老師冇判定佢。


形式謬論指一啲結構上有問題嘅謬論。呢啲謬論有一啲唔合理嘅推理，搞到佢哋啲結論唔可以合理噉由前件嗰度推導出嚟－呢句嘢用邏輯學嘅行話講嘅話，就係呢啲論證衰喺唔具有邏輯效度。一個形式謬論實係有問題嘅，個謬論可以有真確嘅前件同埋結論，但問題係佢個結論唔可以合理噉樣由啲前件嗰度推出嚟，就算有一次半次俾個謬論咁啱撞彩撞到個真確嘅結論，個謬論都仲係包含咗一個唔合理嘅推理，所以下次用個謬論諗嘢嗰陣會得出唔真確結論嘅機會會好大。


懷疑論係指一個人對已知嘅知識－就算係一啲俾人視為常識嘅知識－抱持懷疑嘅態度。非正式噉講，懷疑論者唔淨只會對政治、宗教、超自然同埋假科學等嘅嘢抱懷疑態度，仲會主張「俾主流人所接受嘅知識」好多時都只不過係一啲主觀、未必真確嘅觀念。


科學懷疑論者相信科學，反對所有建基於信仰、以訛傳訛嘅講法。佢哋除咗會考慮可唔可以通過實驗去證實，亦都會考慮呢啲驗證當中有冇可能造假或者出錯，所有主張都應該要經得起科學方法驗證先可以話係正確嘅知識。反之，如果要話一啲講法係錯嘅話，就算呢啲講法聽落係幾咁匪夷所思都好，同樣要經科學實證。


顧名思義，宗教懷疑論泛指所有針對宗教嘅懷疑論。雖然通常係指無神論或者不可知論之類對宗教有負面態度嘅人，宗教懷疑論者亦包括反對某啲儀式／教義／教派嘅教徒、反對其他宗教嘅一神論嘅教徒、或者反對任何宗教嘅理神論者。


大衛休謨主張，人唔能夠由正面性質句子嗰度推論出規範性質句子，噉係因為規範性質句子會對事物同行動作出讚許，而正面性質句子冇噉嘅功能。佢仲進一步指出，一個人如果係想自己思路清晰，就應該諗清楚思考緊嘅句子係正面定規範性質。


望遍諸家嘅道德論述，作者通常都沿住平實嘅邏輯小路，討論上帝存亡或人世間嘅是非，但係不經意之間，就好似走咗入一條岔路。本來清晰嘅命題，突然之間變成咗一連串嘅「應該」或「唔應該」。呢種變化，表面上看似微不足道，其實卻影響深遠。


休謨認為，唔係所有『應然』命題都同『實然』命題一樣。如果試圖從一啲『實然』命題來推論『應然』命題，咁就會缺乏邏輯關係，除非可以清楚闡述當中嘅關係。所以，唔可以只因『張三蓄意殺人』就推論『張三唔應該蓄意殺人』。


休謨指出，道德同許多事實唔同，道德唔係物理事實，而係屬於心理事實。對休謨來講，判斷道德嘅方式，係基於判斷者嘅心理特徵。所以，『張三蓄意殺人，令我感到痛苦』就可以直接推論出『張三唔應該蓄意殺人』或者『張三蓄意殺人係錯』。


而家，時間指示，眼下一刻，即係今，亦有寫依家、宜家，古同爾今，亦有寫現、現時、現在、目前、目下、眼下、家下、今下、當下、當前、家陣、今陣、如今等。舊時，過去咗時間，同遞時，未來嘅時間，之間嗰段時間。可以係眨眼之間或者一念之間、一日或更加長嘅時間。


「聽日」係最常見嘅俗寫。廣東俗語考寫成「停日」，意思係停一日，等一日，停要讀聽，好似停人，停埋咁。亦有寫做「天日」。《廣府俗語探奇》認為本字寫法係「旦日」，《生活粵語本字趣談》嘅見解係「聽日」嘅 「ting1」 字係由兩個字「天光」合埋變出嚟，「聽日」嘅本字係「天光日」。


語氣正經時，當局者同旁觀者會將處於愛情關係當中嘅人叫做愛人／愛侶、戀人／情人、情侶、「男朋友」／「女朋友」、男女朋友、(某人嘅）另一半……俗氣嘅講法有條仔／條女……粵地人，尤其是香港嗰啲，重興將英文詞彙半鹹淡噉樣嵌入廣東話，用嚟作此類稱呼，例如「darling」、「honey」、「baby」同「BB」等，主角或者外人都用得，亦唔限婚姻狀態。


時間係南宋寧宗慶元五年至嘉定十四年左右，公元1199年至1221年，出場嘅歷史人物包括鐵木真、全真七子、王重陽、段智興、哲別、拖雷咁。當時武林五大絕頂高手係東邪黃藥師、西毒歐陽鋒、南帝段智興、北丐洪七公、中神通王重陽，涉及嘅武林秘笈係《九陰真經》、《武穆遺書》，主角包括郭靖、黃蓉、楊康、穆念慈。


呢本書喺香港漫畫出版史上創下咗一期銷售20萬本嘅佳績，以一本香港漫畫來說，係前無古人，後無來者嘅成績，係馬榮成嘅成名作。1989年元旦日馬榮成遇襲手部受傷，曾經休刊近半年，之後馬榮成1989年2月約滿後，離開文化傳信，自立門戶成立天下出版後，故事改由其他人編繪，由於畫功質素嘅改變，銷量已大跌，但仍然一直出版至1995年才停刊，最後一期係第371期。


《中華英雄》被香港亞洲電視改編為電視劇，分別為1990年嘅《中華英雄》同1991年嘅《中華英雄之中華傲訣》，由張建偉導演，何家勁、羅頌華、關詠荷、尹天照、葉玉卿、楊澤霖、高雄、洪志成、楊嘉樂、連偉健、龐秋雁、麥麗紅、苑瓊丹、袁潔瑩等演員主演，1990年首播，2007年重播，2009年重播。


十歲嘅千尋同佢亞爸亞媽揸車去緊新嘅屋企。途中，千尋老竇因為揸錯方向，搞到架車停咗喺條荒廢咗嘅隧道前面。因為亞爸亞媽嘅好奇心，千尋唔情願噉逼住同佢哋一齊過咗條隧道，意外嚟到咗個冇人住嘅城市。千尋望到一間好靚嘅油屋，行去嗰陣喺條橋度遇到一個叫白龍嘅男仔，佢警告千尋要喺日落之前返返去佢原本個世界。


但係，千尋發現已經太遲喇，佢亞爸亞媽因為喺餐廳擅自食咗原先要畀神靈食嘅嘢食而變咗兩隻豬，而千尋原先返去嗰條路亦都畀洪水擋住咗。夜幕降臨，好多鬼怪喺條街度浮現，又驚又無助嘅千尋踎喺笪地度喊，重發現自己個身體變得越嚟越透明，好似就嚟消失噉，呢個時候再次出現嘅白龍幫咗佢。


白龍建議千尋去鍋爐爺爺度搵工做，因為唔做嘢嘅人會畀湯婆婆變做豬。而且，千尋需要喺呢個世界度生存落去，先有機會去救返佢亞爸亞媽同返返去原來嘅世界。於是乎，千尋去咗搵鍋爐爺爺，但係鍋爐爺爺已經夠嗮人手，就叫油屋工人小玲將千尋送去呢間澡堂嘅事頭婆女巫湯婆婆度。


湯婆婆諗住嚇走千尋，但因為千尋嘅堅持，湯婆婆卒之請咗佢做嘢。湯婆婆剝奪咗千尋個名，重將佢個名改做「小千」，然後吩咐佢喺呢間專畀800萬神靈沖涼嘅油屋度做嘢。白龍帶千尋去見佢亞爸亞媽，千尋見到自己亞爸亞媽變咗做豬而喊咗出嚟，重叫佢哋「千祈唔好食咁肥，如果唔係會畀人劏」。


後嚟白龍話畀千尋知，湯婆婆係靠攞走人哋個名嚟主宰呢度所有人，如果千尋唔記得自己個真名，佢就會好似自己噉返唔到去原來嘅世界。但係，由於某啲原因，白龍話佢雖然唔記得自己個名，但偏偏記得千尋呢個名，重話自己好耐之前就已經識得千尋。


千尋因為係人類而受到第啲浴室工人嘅厭惡，不過佢仍然有鍋爐爺爺同小玲嘅帶挈。喺做嘢嗰陣，千尋因為覺得無面人係客人而畀咗佢入嚟。千尋同小玲嘅第一位人客係臭到連飯都變霉嘅腐爛神，後嚟千尋發現原來佢係嚟自被污染嘅河流嘅神靈「河神」。


喺千尋幫佢掹走嗮體内嘅垃圾之後，河神畀咗千尋一粒「河神之丸」，重留咗啲黃金碎喺笪地度。同時間，無面人變咗好多由河神留低嘅黃金出嚟，用呢啲黃金誘惑工人，跟手靜靜雞食佢落肚。由於佢可以變黃金出嚟，無面人受到成間油店嘅人嘅愛戴。


千尋睇到一啲紙公仔襲擊緊一條白色嘅龍，千尋認到呢條龍就係白龍。當受咗傷嘅白龍跌咗落去湯婆婆嘅閣仔嗰陣，千尋跟埋佢上去。匿埋喺千尋背脊嘅紙公仔變身做湯婆婆嘅孖生家姐錢婆婆。佢將湯婆婆個孫仔「寶寶」變咗隻老鼠，重將湯婆婆嘅哈比鷹變做隻雀仔。


錢婆婆話畀千尋知白龍為咗跟佢妹妹湯婆婆學法術而偷走咗佢嘅魔女印章，重話凡係偷走咗印章嘅人都會死。白龍整爛咗紙公仔令到錢婆婆消失。白龍同千尋、老鼠同雀仔一齊跌咗入去鍋爐爺爺間房，千尋咬開一半河神之丸畀白龍食，令佢嘔返個魔女印章同一條黑鼆鼆嘅蟲出嚟，千尋用腳踩扁咗條蟲。


當時，生呑咗三條友嘅無面人要求要見千尋，打算再用錢同嘢食吸引佢。但千尋冇受到誘惑，反而畀無面人食埋本身留畀佢亞爸亞媽嘅嗰半舊河神之丸，令到無面人嘔返嗰三個人出嚟。由於白龍重昏迷緊，千尋決定將印章還返畀錢婆婆同向佢講對唔住。


鍋爐爺爺畀咗千尋幾張去錢婆婆屋企嘅火車飛，但係就話近排去錢婆婆屋企嘅火車都係有去冇回，分分鐘可能返唔到嚟，但係千尋為咗白龍仍然決定要去。小玲將千尋送到火車軌旁邊，千尋叫埋無面人同老鼠、雀仔一齊坐上火車，千尋相信無面人離開油屋之後心地會變返善良。


另一邊，已經醒返嘅白龍話畀湯婆婆知，佢最心愛嘅嘢已經畀人偷龍轉鳳咗。白龍要脅湯婆婆話自己可以幫手搵佢個孫返嚟，前提係要畀千尋同佢亞爸亞媽返去原本嘅世界。白龍以龍嘅形態嚟到錢婆婆屋企，白龍得到咗錢婆婆嘅原諒，同千尋佢哋一齊返去油屋，而無面人就留喺錢婆婆屋企做助手。


返到油屋之後，白龍要求湯婆婆即刻放咗千尋同佢亞爸亞媽。呢次，油屋工人亦都企喺千尋嗰邊。湯婆婆就命令千尋喺一堆豬入面搵返佢亞爸亞媽出嚟，成功咗先可以打破詛咒返去原本嘅世界，但係淨係有一次機會。千尋話呢堆豬入面根本冇佢亞爸亞媽之後，成功打破咗詛咒，於是喺油屋工人嘅祝福底下同白龍一齊離開咗油屋。


當白龍同千尋到達同人類世界之間嘅邊界嗰陣，原先變咗做海嘅嗰條路變返做草原。白龍同千尋講，佢只可以送到嚟呢度，叫千尋沿住初初走入嚟嗰條路行返出去，而且千祈唔可以望返轉頭，直至走出隧道為止。白龍同千尋講佢唔會再做湯婆婆嘅徒弟，而且總有一日會返返去原本嘅世界，同千尋再次見面。


千尋跟住白龍嘅指示，嚟到咗初初入嚟嘅隧道前面。變返做人嘅亞爸亞媽喺隧道口前面等緊。千尋經過咗嗰條隧道返咗去原本嘅世界，好似乜都冇發生過噉。隧道嘅外觀好似同千尋嚟嗰陣個樣有啲唔同，千尋擰轉頭望返條隧道，但係已經冇咗喺另一個世界嘅記憶。


根據日本電影製片人協會報導，《千與千尋》喺2001年7月20號由發行商東寶喺日本戲院上畫，票房收入304億円，係日本史上票房最高嘅電影。截至2020年，日本票房總額已經增加到316.8億円，亦係喺美國上畫前喺全球票房攞到2億美金嘅第一套戲。


由Lasseter監督嘅迪士尼英文電影配音版喺2002年9月7號喺多倫多國際電影節度首映，跟住喺2002年9月20號喺北美上畫。《千與千尋》嘅市場營銷好少，少過迪士尼嘅第啲電影，2002年最多有151間戲院播過呢套電影。


喺2003年攞到奧斯卡金像獎最佳動畫片之後，擴大到超過714間戲院都有播《千與千尋》。喺日本同美國以外嘅地區，呢套戲分別喺韓國同法國都取得咗成功，分別有1100萬美金同600萬美金嘅票房。喺阿根廷，呢套戲係最賣座嘅十大動漫電影之一。


掗克妮係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜，於是佢就走咗去挑戰雅典娜，話要同雅典娜鬥梭織。


掗克妮好驚，諗住自己得罪咗天神下場實會好慘，嚇到走去吊頸自殺。不過雅典娜冷靜咗吓，又覺得掗克妮罪不至死，於是就施法將掗克妮用嚟吊頸嗰條繩變成蜘蛛網，而掗克妮就幻化變咗做隻蜘蛛－掗克妮有得保住條命，但要一世係噉喺度織蜘蛛網。


根據2001年統計處發表嘅人口推算，估計每年由中國大陸來港嘅6到16歲人士有16708人，但喺2004年實際來港嘅人數驟降至5085人，比2001年嘅預計數字少大概11600人。過去三年累積嘅差額更高達32200人，同嗰陣香港少人生育，適齡學童少咗，教育局要求學校至少收到23個新生先好開班，收唔足生嘅學校要面臨威脅係縮班或者殺校。


都係政府估錯咗人口增長，大量起學校，2002年教統局頒佈《統整成本高及使用率低嘅小學》文件，收生唔夠嘅學校標籤為教育成效不彰，而唔受家長歡迎。因為政府資助嘅編制教師名額以班數計算，所以收生唔夠嘅學校就要縮減班數及教師編制，令學校出現「超額教師」。


喺香港，大概2004年後出現小學殺校潮，而中學嘅「縮班殺校潮」亦於2009年至2010年出現。當中學縮班至一定程度，學校就並冇足夠教師開辦高中課程，於喺政府就運用行政手段收回辦學權，稱為「殺校」。超額教師會被裁減，但係教師嘅專業訓練局限於教學，搞到轉工難，而年資較短嘅教師又未能參與提早退休計劃。


基督教會喺觀塘嘅工業學校，正正因為多個原因玩完。基督商校，生財無術，炒咗老師，教協收投訴。學生又驚魂未定，成積學位唔穩，咁就見報。晚年，校園醜聞，高層冇道後師資又下滑。民間廣傳，教會學校教職搞學生妹，言之無墨，溫故唔知新。


過去香港收生唔夠嘅學校以北區村校為主，有學校試圖轉型至特色小學，比如有訓練獨立能力嘅寄宿學校、園藝為主體嘅綠色學校、少數族裔學校等，亦有學校發起激烈嘅抗爭活動，比如有簽名遊行、聯校罷課、校長絕食等，反抗殺校嘅司法覆核一直打至高等法院。


台灣台南縣麻豆鎮總爺國小，因校地要俾人開發總爺藝文園區，2008年台南縣政府下令佢同鄰近嘅文正國小合併，但遭到學生同家長反對，學生重向行政法院提起訴願成功，不過縣政府最後都係用行政手段強制學生轉入文正國小。


管家係一份工。工作內容係一個人被請來提供專業嘅居家照顧及服務。為方便就近照顧僱主，相當程度嘅管家會同佢僱主住喺一處或鄰近地方。受工作性質影響，管家同僱主容易產生一種家人嘅親密關係。簡單來講，即係日久生情。


例如電子遊戲音樂當中就好興用噉嘅做法－一隻電子遊戲嘅 OST 會有若干首曲，當中有幾首曲都係同某個角色有關嘅，即係分別會喺個角色出場嗰陣播、喺玩家同嗰個角色戰鬥嗰陣播、同埋喺嗰個角色死嗰陣播呀噉，而電子遊戲嘅作曲家往往會喺呢幾段音樂裏面用相同嘅樂想，令嗰幾首音樂都引起類似嘅情緒。


概念混成係一套用嚟解釋「新計仔係點樣出現」嘅認知科學理論。呢套理論最根本嘅諗法係，有創意嘅諗頭嘅一大來源係所謂嘅概念混成－即係唔同嘅概念以某啲特定嘅方式結合埋一齊，而進階嘅概念混成理論仲會剖析「唔同嘅概念可以透過啲乜方式結合」等嘅問題。


舉個簡化嘅例子，好似係英文入面嘅 earring呢隻字噉。古英文經已有 earring 呢隻字，而語源學研究指，隻字係 ear同埋 hring呢兩隻字嘅結合－兩隻舊有嘅字結合埋一齊，產生咗 earring 呢隻新嘅字。


手係動物前肢一種，有手指，可以用架生。只有少數動物有手，最多係靈長類動物，好像人。手之所以用架生，全靠佢有功能兩種，一種叫大肌肉運動，好像能捉實石頭，另一種係小肌肉運動，例如執石仔。手，尤其係手指，比起其他皮膚，有更多神經用感覺。


喺好多嘅程式語言，陣列嘅索引都係由 0 開始計，呢個係因為如果由 1 開始數，就要減一先可以容易計啲嘢喺邊，但係 0 開始就唔使減，方便部電腦。但係某一啲嘅程式語言的確會由 1 開始數，甚至畀你自定邊個數開始數。


人體溫，約莫攝氏卅七度左右恆溫，然而人人有高有低，日夜都有分別，故此幾多度先叫得發燒，並無一致定論。有啲低至卅七度二，有啲高至卅八度三 。細蚊就會高一啲，皆因免疫系統發育緊，有助對抗病源體。故此又會相應調高一啲。


好多 IT 應用嘅工作，都涉及分析手上嘅演算法「有幾複雜」，例如家陣有班電腦科學家想提出一隻新嘅演算法，佢哋可以做嘅，就係攞隻新演算法去解問題，跟住又攞舊有嗰啲演算法解，畀人睇到「隻新演算法嘅複雜度低過打前嗰啲演算法，但解問題嗰陣嘅效用依然係咁好」。


部機要出答案可以消耗極大量嘅時間，數量級都仲係會去到宇宙年齡嗰種層次－喺實際應用上根本解決唔到。因為噉，要實際噉解難解問題嗰時，啲人正路唔會追求完美準確噉解決呢啲問題，而係會嘗試教部機「搵個有返咁上下理想嘅答案，然後收手」－詳情可以睇吓數學最佳化同逼近理論等嘅數學概念，亦可以睇吓著名人工智能程式 AlphaGo 。


旅行商問題係一條好出名嘅難解問題。想像家陣有個 sell 士要去做推銷，佢攞住幅地圖，知自己要去勻香港、澳門、深圳、珠海、東莞、佛山、中山同廣州等多座喺珠江周圍嘅城市，然後佢自然想搵出一條最短可能路線，條路線要達到


「反向傳播」一詞嚴格來講僅衹攞嚟意指個算法係計出梯度嘅，而唔係指點樣使用個梯度嘅。之不過實質上好多時個術語講法通常都寬鬆噉指埋成個學習算法，即包埋點樣使個梯度，譬如隨機梯度下降法。反向傳播作爲Delta 法則嘅普適化情形、個反向傳播嘅單𤗲形式，反過來又透過自動微分嘅概念而得到普適化，係噉作爲特殊情況嘅一種、喺啲反向累積方法之中。


喺反向傳播嘅推導裏頭，其他啲中間量都有使到，下低會根據需要嚟介紹。偏趲項冇特別討論到，因為佢哋對應啲權重係輸入固定為1嘅。出於反向傳播嘅目的，特定嘅損失函數同埋啟動函數都唔緊要，只要有效噉評估得到啲函數同埋佢哋啲導數就得。


對於基本情況前喺饋網絡嘅入便，佢裏頭每𤗲裏頭啲綟都僅衹連接到鄰接嘅下一𤗲裏頭啲綟，而且係有返一個損耗函數係計算得到最終輸出嘅損失標量值嘅，可噉以好簡單噉透過矩陣乘法來理解反向傳播。本質上，反向傳播係捉成本函數嘅導數表達式睇作係乘積、即從左到右每一𤗲之間嘅乘積，其中每一𤗲之間啲權重嘅梯度係簡單噉修改到啲部分乘積。


為咗理解反向傳播算法嘅數學推導，培養某種直覺係有啲幫助嘅，即理解到一粒神經元嘅實際輸出戥特定訓練樣本嘅正確輸出之間嘅關係。考慮一個簡單嘅神經網絡，佢裏頭有兩粒輸入單元，一粒輸出單元，冇隱藏單元，而且每粒神經元使用線性輸出 係其輸入嘅加權總同埋。


拋物線嘅最細值對應於輸出y，個輸出令到誤差E 最細。對於單個訓練情況，最細值亦都會掂到橫軸，呢個代表誤差會為零，而且網絡可以產生啱目標輸出t 嘅y 。因此，將輸入映射到輸出嘅問題可以簡化成為搵會產生最細誤差嘅函數嘅優化問題。


「反向傳播」嗰種講法同埋佢喺神經網絡裏頭嘅普遍使用係喺Rumelhart, Hinton &Williams裏頭Rumelhart, Hinton &Williams裏頭進行咗闡述同埋推廣，但該技術着獨立噉重新發現咗好多次，而且有好多先例係追得到1960年代。


亨利·溪利於1960年同埋亞瑟·布雷遜於1961年喺控制理論嘅背景下得出咗連續反向傳播嘅基礎知識佢哋用咗動態編程嘅原理。1962年，斯圖遏·奪壘夫斯發布咗一種僅衹基於鏈式法則嘅簡單推導方法。Bryson同埋Ho喺1969年將佢描述為一種「多階段動態系統優化方法」。


反向傳播由60年代初期嘅多位研究人員衍生，又由Seppo Linnainmaa最早於1970年實現到並喺電腦上運行。1974年，Paul Werbos喺美國首先提出咗建議將佢用於神經網絡，然之後對佢進行咗深入分析。


即管唔係應用於神經網絡，Linnainmaa於1970年都發布咗自動微分嘅通用方法。即管存在有好大爭議，但一啲科學家認為呢個實質上係開發反向傳播算法嘅第一步。1973年，Dreyfus根據誤差梯度照比例調整啲控制器嘅參數。


後來1985年，Parker 重新發現咗Werbos方法，並於1986年由Rumelhart、Hinton同埋Williams重新描述咗Werbos方法。Rumelhart、Hinton同埋Williams透過實驗證明，呢種方法可以喺神經網絡嘅隱藏𤗲裏頭生成啲有用嘅內部表示嚟表示返啲輸入數據。


喺廿一世紀嘅 AI 領域當中，捉圍棋一般俾人視為一樣好困難嘅工作，難過捉西洋象棋好多－西洋象棋喺每一個決策點有 35 個可能嘅棋步，而圍棋每一個決策點就有 250 個可能嘅棋步，所以後者要考慮嘅可能性多好多。


喺 2015 年 10 月，AlphaGo 初試牛刀，同職業棋手對奕，喺標準棋盤嘅情況下五戰全勝。喺 2016 年 3 月，佢再同九段棋手李世石對奕，五戰四勝，為人工智能玩遊戲開創咗歷史上嘅一次空前成功。


於是廿一世紀初嘅遊戲人工智能領域當中就有咗 MCTS 嘅諗法。簡單噉講，MCTS 旨在由手上嘅可能性嗰度，有技巧噉揀一細部份可能性出嚟集中睇。用 MCTS 嘅程式會有一啲特定嘅方法嚟決定「邊啲可能性最值得睇」，然之後就集中考慮呢啲可能性，令到部電腦能夠喺相對短嘅時間內俾到個輸出出嚟睇。


.. 重複若干次－並且用「蒙地卡羅樹搜尋」呢個詞嚟形容佢個演算法做緊嘅嘢。佢嗰個做法話咁快就引起咗當時學界嘅注意，吸引第啲研究者仿傚同埋嘗試改善佢嗰個演算法，而呢啲程式仲取得咗初步嘅成功，喺簡化版嘅圍棋當中打低咗業餘嘅棋手。


Microsoft Word係微軟公司嘅一個收錢文字處理應用程式，最初喺1983年由Richard Brodie為咗運行DOS的IBM電腦而寫出來嘅，之後嘅版本可以行喺Apple Macintosh、SCO UNIX和Microsoft Windows，並且成為咗Microsoft Office嘅一部分。


非監督式學習一個常見用途係攞嚟做聚類分析。舉例說明，家吓有個生態學家想研究吓一個區域入面嗰啲樹傾向聚集喺啲乜嘢位置，佢可以坐直昇機或者用人造衛星影啲相返嚟，再記錄嗮嗰個區域入面每樖樹生喺邊個位，會得出一個數據庫，記錄嗮每樖樹喺 X 軸同 Y 軸嗰度嘅坐標。


跟手佢就可能會想睇吓啲樹會唔會傾向聚集喺個區域入面嘅某啲位置。如果有某一柞嘅樹彼此之間距離近，又同佢哋以外嘅樹距離遠，噉就可以話佢係「聚埋一羣」，而聚類分析就正係用嚟分析一柞個案入面會唔會有幾羣個體係「彼此之間距離近，同羣以外嘅個體距離遠」嘅。


過適喺機械學習同統計學等領域上係指數學模型嘅一種效果低下嘅情況，原因係建立嘅數學模型複雜得滯、近乎完美噉迎合得手上嘅數據，但因為手上啲數據多數都唔完美噉代表得世上所有相關現象嘅，所以個模型冇辦法普適化嚟作出預測畀手上數據以外嘅個案。


開刀，即係做手術，泛指當人生仔或者有比較嚴重嘅病嗰陣，經外科醫生或者其他專業人員嘅操作下用儀器進入人體或者其他生物嘅組織，用某啲工具等等嘅外力方式排除病變、改變構造或者植入新物體嘅處理過程。一般做手術之前，都要先用刀或者鉸剪剪開皮膚，所以俗稱叫開刀。


兩者之間有乜關係，例如指定嘅因素係「受咗邊隻療法」－想像將病人分「接受咗療法 A 嘅病人」同「接受咗療法 B 嘅病人」兩組，同兩組各自噉畫條線，研究者可以靠住生還分析計嘅數比較兩條線，得知「接受咗療法 A 嘅病人，會唔會生存得耐過接受咗療法 B 嗰啲？


幾何學嘅點係冇面積、冇大細嘅概念，但係像素係有面積、有大細、有形狀嘅實體，而形狀亦未必係正方，而係有可能係長方嘅，所以例如 Photoshop 等等嘅圖像編輯軟件亦有處理長方形像素嘅機制，不過因為而今用嘅像素通常係正方，爾種機制好少用。


喺機械學習同數據探勘上，異常檢測係指探測一啲同手上嘅大多數個案唔同嘅異常個案，好多時係因為呢啲個案有啲可疑－例如係喺醫療上探測邊啲病人身體狀況數據異常、金融上邊啲銀行交易似係詐騙，又或者一段字入面邊啲句子似係文法錯誤啊噉。


數碼營銷係營銷嘅一種做法，泛指用互聯網同相關嘅資訊科技嚟宣傳一件產品或者服務，仲可以包埋用呢啲技術嚟宣傳某啲諗法。數碼營銷嘅簡單例子有網絡廣告－網絡廣告即係喺啲網站嗰度落廣告，顯示自己想傳揚嘅信息，例如「我哋啲產品品質好高」噉嘅信息，而如果嗰啲網站係多消費者瀏覽嘅，噉做就可以達到「將段信息傳畀好多消費者睇」嘅效果。


數碼營銷嘅諗頭源自 1990 年代。自從嗰時之後，資訊科技就急速發展－社交媒體、電子郵件、搜尋器同流動應用程式等嘅技術廣泛噉俾社會大眾採用，因而亦令到營銷學愈嚟愈睇重數碼營銷。到咗 2010 年代，營銷界經已有埋專門嘅期刊，用嚟做有關數碼營銷嘅討論。


熒光幕係用來睇畫面嘅電子架生。電視、電腦、遊戲機、示波器同好多電子儀器都要用到熒光幕來睇資料。熒光幕可以係單色或者彩色。原本熒光幕係用陰極射綫原理，今時今日，唔少熒光幕已經轉用液晶體，有機發光二極管，甚至用等離子。


一般人最先接觸係電視機，熒光幕淨係指顯示會郁嘅畫面最嘅部份，好清晰嘅區分。之後電腦同用顯示嘅 'monitor' 開始普及起黎，每當有新嘢，用途類似，人一樣用舊時相似嘅嘢來講，好似汽車都唔會有蒸汽，都一樣叫汽車，火車家下唔用火，一樣叫火車。


社交媒體係網友用來自己作嘢、分享「打卡」行跡、吹水嘅社區網絡平台。佢同大眾傳媒唔同，作同睇嘅可以雙向交流，通過留言，大家感覺似朋友，聚集結成社群。社交媒體用文字、圖像、音樂同埋拍片，或轉載第啲人嘅進行交流。


有一次，湯馬士·愛迪生做緊升氣球實驗嘅時候，佢見到嚟自荷蘭大佢一歲嘅朋友仔阿麥想捉雀仔捉唔到，於是拿拿林返去調製咗杯可以產生氣體嘅「氣化劑」畀阿麥飲，呢劑嘢係用炭酸鈉再混合幾種藥物而成，以為體內產生氣體就可以減輕重量，點知阿麥飛唔起之餘重勁肚痛，湯馬士·愛迪生終於第一次俾佢阿媽狠狠咁打咗一餐。


不過有一次，湯馬士·愛迪生喺流動實驗室裏面用黃燐做實驗嗰陣，因為架列車搖得太犀利，樽易燃嘅黃燐一滑手就跌咗落地，重引發咗一場火災，呢一吓嚇親啲乘客之餘亦驚動到火車當局，於是落命令唔准佢再喺火車度做實驗，不過就照舊畀佢喺車度賣報紙。


1864年，湯馬士·愛迪生正式受僱成為一個集團嘅電報技術員，得閒嘅時候就繼續睇關於科學嘅書同埋做實驗。有一次因為連接美國同加拿大嘅河底電纜斷咗，湯馬士·愛迪生靈機一觸用火車頭嘅汽笛發摩斯訊號畀河嘅加拿大對岸，而對面嘅發報員真係收到訊息，於是湯馬士·愛迪生一夜成名。


同年嘅4月14號，成功解放奴隸制度嘅美國總統林肯喺華盛頓福特劇院俾人暗殺，湯馬士·愛迪生因為遲咗收發呢單新聞嘅電報而俾人鬧到狗血淋頭，湯馬士·愛迪生引咎辭職，咁啱阿當亦都想另謀發展，於是同湯馬士·愛迪生一齊唔撈，暫時分開各自再去尋找新天地。


湯馬士·愛迪生同波布搵多個合伙人一齊開咗間電器公司，專門處理關於電器嘅問題，而且生意唔錯，一路都有好多人嚟搵佢哋做顧問，而湯馬士·愛迪生一邊照顧客戶自己亦一邊進行研究，繼續為佢嘅發明申請專利，而佢喺呢段時期嘅發明多數係用喺商業之上，例如黃金報價機、股市行情機等。


有一次，湯馬士·愛迪生幫一間工廠修理一部大型機器，點知佢拆晒成部機再重新安裝之後，竟然令到生產率提高三倍以上，個工廠嘅老細喜出望外，於是要求湯馬士·愛迪生將呢部機嘅修理同埋構造專利賣畀佢，湯馬士·愛迪生諗住開價三千美金，點知個老細一口價就話畀四萬美金，湯馬士·愛迪生諗都冇諗過收咁多錢，搞到去銀行兌支票攞現金嘅時候，將啲十蚊廿蚊嘅美金紙塞到成個人爆晒。


因為呢一大筆資金，喺1871年湯馬士·愛迪生廿三歲嘅時候，佢再融資入去間合資公司，開設咗第一間最初只係請咗18個員工嘅工廠，而喺同年，工廠嘅第一件製成品「電報印刷機」正式面世，呢部係可以將電報打印成文字嘅機器。


佢為咗可以同時間可以用上好多好多個燈膽，湯馬士·愛迪生重着手研究發電機、插頭、開關系統同埋灰士嘅發明。1881年，湯馬士·愛迪生舉行亮燈大會，將好多組嘅燈膽一齊開着，呢單新聞即時轟動全世界，同年重喺巴黎博覽會上面得到第一個國際獎項。


1880年，湯馬士·愛迪生首次喺美國製造電氣火車頭。1881年，湯馬士·愛迪生搬到去紐約繼續研究，重喺屋企嘅樓上開設學校嚟教電氣技術。而喺1882年，湯馬士·愛迪生喺紐約開設咗第一個發電站。重有新嘅無線電機、研究改良相片嘅技術……等等。


1889年，四十二歲嘅湯馬士·愛迪生發明咗「會郁嘅相片」－－冇聲嘅放映機。1891年發明「湯馬士·愛迪生選礦法」，着手經營鐵礦，但係做咗八年終於失敗。跟住又着手搞水泥工業。1909年發明咗第一嚿鹼性電池，而據聞呢個項目嘅實驗足足做咗五萬次以上。


兩年之後，即係1931年10月18號，湯馬士·愛迪生喺美國新澤西州西奧連治嘅屋企安祥咁與世長辭，享年八十四歲。當晚，全美國嘅家家戶戶都熄晒啲唔需要用嘅燈嚟悼念呢個偉大嘅發明家，而自由神像嘅火炬亦都喺呢一晚暫時熄滅。


剪接係電視節目、電影等影片嘅後期製作階段，將已經拍攝好嘅視像、聲音等進行編輯、加入效果等。早期係將菲林剪開，再用特殊嘅膠紙駁埋，操作唔容易而且唔夠準確，剪錯咗就冇得返轉頭。今日係先將影片轉做電腦格式，再用電腦軟件進行剪接。


影片拍攝完成之後，已經錄製好嘅畫面同聲音除咗有所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。因此，剪接嘅重要任務就係要剪輯出真正需要嘅畫面同聲音，並將佢哋按照劇本加以排序。


影片嘅內容未必可以全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。


影片通常唔用攝影機錄嗰條聲，而用收音師另外錄嗰條聲，或者另外配音，亦可能需要添加旁白，剪接嘅時候亦需要剪輯聲軌。除咗現場收音之外，若果現場收音效果唔係幾好，亦可以重新配音喺剪接嗰陣修補返聲音嘅問題。除此之外，影片亦經常會加入背景音樂或音效嚟輔助劇情氣氛嘅傳達。


影相，又叫攝影，係影張相出來嘅活動，亦係一種藝術。佢係透過事物嘅光，記錄靜止或者動態事物落去對光敏感嘅媒介之上，例如菲林或者電子感光器。用來影相嘅機器叫相機，有鏡去捕捉要影嘅嘢發射或者反射嘅光，從而成為影像。


《ET外星人》係套1982年美國科幻電影，由史匹堡執導同嘉芙蓮甘迺迪一齊做監製，Henry Thomas、Dee Wallace同埋Robert MacNaughton主演。講述咗一個男仔同一個外星人做咗好朋友嘅故仔。


硼係一隻元素，原子序數5，符號B，原子質量單位10.811，係一種類金屬。硼有幾隻同素異形體，無定形狀態下係啡粉。金屬態之下係黑色，響室唔係良導體，唔存於自然界。結晶硼有幾款，α硼同β硼都係菱狀，另四方晶體。


門得列夫發現有啲元素，有相似嘅化學性質，而且重喺隔咗一定數目嘅元素之後，又重複返之前元素嘅化學性質，於是諗到將元素用表排起。佢將當時已知嘅63種元素依原子量嘅大細並用表嘅形式排列，將有相似化學性質嘅元素放喺同一行，就係元素週期表嘅雛形。


利用週期表，門得列夫成功預測當時重未被發現嘅元素嘅特性。1913年英國科學家莫色勒利用陰極射線撞擊金屬產生X射線，發現原子序越大，X射線嘅頻率就越高，因為咁佢認為核嘅正電荷決定咗元素嘅化學性質，並將元素依照核裏面正嘅電荷排列，經過多年修訂之後先成為家陣嘅週期表。


氧氣希臘文嘅意思係「酸素」，呢個名係法國化學家拉瓦錫起嘅，原因係拉瓦錫錯誤噉認為，冚嘭唥酸都有呢挺新氣體。而家日語入邊氧氣嘅名稱仲係係「酸素分子」。而台灣閩南語受到台灣日治時期嘅影響，亦用「酸素」嘅日語發音稱呼氧氣。


生物嘅光合作用對大氣層嘅影響大型。佢造成咗大氣層由仲原氛圍向氧化氛圍嘅轉變。令到水光解產生嘅氫氣能重新被氧化為水返到地球而唔至於擴散到外層空間去，嚟防止咗地球上嘅水嘅流失。同時光合作用亦加速咗大氣層氧氣嘅積累，深刻地改變咗地球上物種嘅代謝方式同形態。


鉎，而家多數叫鏽，係指金屬嘅氧化物。鐵鉎呈啡紅色，因為鐵喺潮濕環境同空氣嘅氧產生化學反應而成。唔同情況下會形成唔同形式嘅鉎。鉎主要由三氧化二鐵水合物Fe2O3·nH2O同氫氧化鐵組成。其他金屬亦都會被氧化，但係通常唔叫做「鉎」。


由於最外邊嘅電子殼只有一粒電子，呢粒電子好唔穩定，容易甩出去，做成正離子。所以鹼金屬係最容易發生化學反應嘅組別。因為咁，鹼金屬放響水度會有激嘅反應，會好快取代水分子裏面，其中一粒氫原子，令到水變成鹼性，所以叫佢做鹼金屬。


鋁係一隻金屬元素，符號係Al，原子序號係13，原子重量係26.9815386，屬於貧金屬。佢係銀色嘅，展性唔錯。鋁有好強嘅抗鏽能力，咁係因為鋁會喺表面形成一層氧化鋁作為防氧化層。由於鋁夠輕，耐用，又夠力，工業上有好多產品，例如建築材料同埋航空合金，都會用到鋁，所以佢響世界經濟都算舉足輕重。


鋁係一種好軟同埋好輕嘅金屬。佢嘅表面同其他金屬唔同，比較暗啞，原因係因為當佢暴露喺空氣之中，表面會自動形成一層薄薄嘅氧化物。而呢層氧化鋁嘅溶點係比純鋁高啲啲嘅，佢會成為鋁嘅保護層，所以鋁有好好嘅抗鏽能力同埋好耐用。


鋁亦係一個好好嘅可見光反射體同埋紅外線反射體。應用化學氣相沉積呢種技術，鋁薄層可以喺一啲平面上面形成，從而成為一種光學表層或者一塊鏡面。呢層嘢重薄過鋁上面個啲氧化鋁，而且比起用銀沉積重無咁易刮花。差唔多所有而家用緊嘅鏡，都係喺塊玻璃嘅後面沉積鋁而造出嚟。


總括嚟講，呢啲特質令到嗰時嘅鋁電線同啲配件過熱而引致火警。自此之後，鋁電線就變得無咁多人用，而喺某啲比較細小嘅新建築物更加唔畀用。不過，如果啲電線配備係為鋁電線度身訂造嘅話，就可以避免過熱所引致嘅火警。


目前嘅元素週期表裏面有七個週期，並以118號元素Og終結。如果有更高原子序數嘅元素被發現，佢就會被列入第八週期，甚至第九週期。呢個額外嘅週期預計會比第七週期容納更多元素，因為經過計算，新嘅g區將會出現。


第八或以上週期嘅元素未曾被合成或者喺自然發現。g區裏面第一個元素嘅原子序數應該係121。根據IUPAC元素系統命名法命名為unbiunium，符號Ubu。呢個區域裏面嘅元素好可能極之唔穩定，並具有放射性，兼半衰期極短。


g區喺元素週期表中嘅位置仍然係未肯定嘅。上表所示嘅位置係建基於構造原理喺更高原子序嘅元素重成立嘅前提上，但呢個假設唔一定啱。對於118號元素，軌域1s、2s、2p、3s、3p、3d、4s、4p、4d、4f、5s、5p、5d、5f、6s、6p、6d、7s同7p應該會被佔據，其餘就係空嘅。


第八週期嘅元素軌域預測會以8s、5g、6f、7d、8p嘅順序填滿。然而，由大概122號元素開始，電子層間太接近，令計算電子嘅位置時發生問題。例如，經過計算，165號同166號元素會佔據9s軌域，而留空8p軌域。


並唔係所有模型都按照較輕元素嘅趨勢排列超重元素。例如，Pekka Pyykkö利用電腦模型計算出原子序直到Z=172嘅元素嘅位置，並發現有若干元素唔喺構造原理預期嘅位置。5g區後，佢嘅計算預測元素139同140會佔據8p軌域，元素141開始先再繼續佔據6f區。


鹵素係一類化學元素，相當於週期表第17族元素。成員有氟、氯、溴、碘、砈、Ts。鹵素之所有呢個名，全因為呢族元素都同鹽有關，呢個名係譯自halogen。Halogen呢個名係法國科學家18世紀錯用希臘文字根整出來。


s區元素主要包括元素週期表衰面 IA 族元素同 IIA 族元素，IA 族元素包括氫、鋰、鈉、鉀、銣、銫、鍅七種元素，由於鈉同鉀嘅氫氧化物係典型嘅鹼，因此除氫外嘅呢六種元素又叫鹼金屬，IIA 族元素包括鈹、鎂、鈣、鍶、鋇、鐳六種元素，由於鈣、鍶、鋇嘅氧化物嘅性質係介乎鹼金屬同稀土元素之間，所以又叫鹼土金屬。


鈁同鐳都係放射性元素。鋰最重要嘅礦石係鋰輝石。鈉主要以氯化鈉溶液嘅形式存在喺海洋、鹽湖同岩石之中。鉀嘅主要礦物係鉀石鹽。鈹嘅主要礦物係綠柱石。鎂嘅主要礦石係菱鎂礦同埋白雲石。另外，鈣、鍶、鋇主要以碳酸鹽同硫酸鹽嘅形式存在，好似方解石、石膏、天青石、重晶石。


響中子俾人發現之後，呢個詞嘅意思變咗啲。20世紀尾，0號元素已經主要指中子星入面存在嘅一種高密度、冇質子嘅元素，目前多數以多中子核物質嚟表示好多中子聚埋一齊形成嘅核素，呢種物質目前淨係喺中子星入面搵到。


鑭系元素係第57號元素鑭到71號元素鑥15種元素嘅統稱。鑭系元素嘅外層同次外層嘅電子構型基本相同，電子逐一填充到4f軌道上。由於鑭系元素都係金屬，所以又可以同錒系元素統稱做f區金屬。鑭系元素用符號Ln表示。


自治，人自己治自己咁解，又叫自政。相對於英文autonomy，按字源，古希臘文αὐτονομία，自己同法律二字合成，按意解做「人畀自身自己法律」，故此又繙做自律。亦有自主、自立、自決、獨立咁叫法，或以權利來睇，寫自主權、自治權、自政權、自決權。


好似醫學咁，病人睇病，醫生治病，醫生講清楚情況，要點樣醫病，咁醫法可能有乜問題。咁個波就交畀病人自己決定，依種就為之病人自決權、自主權。咁嘅睇法，亦唔止醫學。呢類範疇，將自治睇成權利，即告知一切，無迫之下，自己決定。


頑健性係指唔使調整系統初始結構嘅情況下都可以反抗外部變化嘅能力，係阻止系統由於譬如壓力同環境變化之類啲外部干擾影響而發生變化嘅內部機制、性質。大多數情況下都要註明個頑健性係針對乜嘢嘅，譬如係針對外部温度變化抑係錯誤操作之類。


資訊工程當中，會幫程序加裝核對和嚟令到可以檢測程序、二進制數據之類嘅更改，等程序抵抗得到啲外部干擾。除開仲有譬如執行模糊測試嚟評估啲開發人員預想範圍之外嘅數據輸入漏洞啲噉嘅方法。針對數據損壞嘅對策跟穩定保持之類係資訊工程裏便嘅重要主題。


喺推論統計學裏便，頑健性表示譬如一個自身先決條件有缺陷嘅測試都可靠運行得到，並且受第一第二類錯誤影響下都衹有少少改變噉。缺少頑健性嘅話，喺違反先決條件嘅情況下啲一二類錯誤會愈累愈多，就會導致一係激進過頭一係保守過頭嘅決策。


控制工程裏便，一種喊做頑健控制嘅方法有作為控制器嘅設計方法嚟喺模型存在唔確定性嘅情況下都維持穩定嘅性能。極小化極大演算法係設計頑健嘅控制系統嘅主要方法，可以攞嚟最小化個最壞情況，即模型嘅唔確定性對性能影響嘅最壞情況。


正整數可以分爲質數、合成數同埋 1，算術基本定理話畀我哋知所有合成數都有唯一一種方法寫成質數嘅積，但係到依家都未有人真正完全理解質數，好多猜想都未有完整嘅解答，例如 Goldbach猜想、孖生質數猜想等等。


到咗廿一世紀，電腦科學經已係一個蓬勃嘅獨立科學領域，引起咗哲學、社科同科幻等領域嘅討論，而且仲有得按照所使用嘅技術或者想達到嘅目的分做多個唔同嘅子領域。電腦科學啲子領域好多時仲要專化到彼此之間溝通唔到－所以有大量嘅專業行話詞彙。


電腦保安係電腦科學嘅一門，泛指針對「點樣保護電腦系統入面嘅資訊」嘅研究。電腦保安係一門好緊要嘅技術，例如銀行啲資訊系統實要處理啲客嘅信用咭號碼噉嘅敏感資訊，有好多罪犯都會嘗試偷呢啲資訊，所以銀行嘅資訊科技人員就要諗計好好保護呢啲資訊。


後者嘅情況有更加高嘅資訊熵－後者當中有更多嘅可能性喺度，所以不確定性亦都更加大。亦都因為噉，「話俾人知掟銀仔嘅結果」所俾嘅資訊少過「話俾人知擲骰仔嘅結果」所俾嘅，因為喺後者情況當中，「提供資訊」所消除嘅資訊熵更加多。


俾是但一個變數，佢會有一啲可能數值，例如「某年某月某日某刻掟某一個銀仔」嘅可能數值大致上有兩個－「公」同「字」。每個數值都會有一定嘅機會率出現，而描述每一個可能數值出現嘅機會率嘅就係所謂嘅概率質量函數。


除咗陣列之外，數據結構仲有好多款，唔同嘅數據結構各有自己嘅優缺點。一個有返咁上下複雜嘅電腦程式通常會用到多種唔同嘅數據結構，而好多有用嘅演算法都往往會需要 input 數據屬某隻指定嘅數據結構先至行到。


喺進階啲嘅使用當中，陣列仲可以有多過一個維度。想像家陣有條 m 咁多維嘅陣列，入面每件數據都會褦住 m 個整數，用呢啲整數表示件數據嘅位置，好似下圖裏面嗰條 2D 陣列噉，嗌條陣列做 my_matrix，條陣列儲嘅數據類型係字符，噉


一位用家搜尋一條鏈結串列嗰陣一定要焗住跟條串列個次序噉嚟搜尋，冇得話例如隨機噉揀是但一件數據嚟讀取。不過鏈結串列嘅好處係，可以容易噉由拃數據當中攞走其中一件而唔使重新排過嗮拃數據－一條陣列攞走咗其中一件再排過就要改嗮後面嗰啲數據嘅位置數值。


於是就形成拃節點喺起始點嗰度一層層噉每層都分叉嘅樣，而是但攞粒根節點以外嘅節點，粒節點同根節點之間都有條獨一無二嘅路徑連住兩點。喺電腦科學上，啲人通常會將數據樹畫做樹狀圖噉嘅樣，根節點畫喺最頂，根節點嘅子節點會並排噉列喺根節點下面，根節點嘅子節點嘅子節點會並排噉列喺下一層.


.. 如此類推。好似下面幅圖噉，幅圖表示緊樖數據樹，紅色嗰點係樖數據樹嘅根節點，根節點下一層嘅係佢啲子節點，再下一層嗰啲係根節點嘅子節點嘅子節點... 如此類推，而每粒節點入面嗰個整數就係粒節點裝住嗰件數據。


如果有兩粒節點之間有條邊連住，佢哋就算係相鄰嘅，而一幅圖嘅大細可以由節點嘅數量或者節點之間嘅邊嘅數量嚟反映。好似下圖噉，下圖係一幅有 6 粒節點嘅圖數據，當中節點 1 同節點 2 之間有連結、節點 1 同節點 5 之間有連結.


喺思考要點樣設計演算法解決運算問題嗰陣，電腦科學家往往會希望知道要用嘅演算法「有幾撈絞」－舉個例說明，想像有段演算法，第一步嘅分析證明咗段演算法係有可能用電腦行嘅，但打後進一步嘅分析發現，呢段演算法複雜到就算用最先進嘅電腦行，都要用成 100 年先行得完，噉嘅話段演算法喺實際應用上根本冇得有效率噉行－呢類思考就係演算法分析嘅重心。


用呢種做法嘅話，最壞情況係每次要搵數字嗰陣，都要耖足嗮成柞數先俾到答案，所以呢個演算法嘅最壞情況時間複雜度就係 n 個單位嘅時間，當中 n 代表輸入嗰柞數字入面有幾多個數字，而單位時間代表耖一個數字要用嘅時間。


電腦架構係指對電腦系統嘅概念設計同作業結構嘅思考。電腦架構會思考「CPU 應該要點樣攞記憶入面嘅數據」等概念性嘅問題，而電腦工程以及電子工程等硬件方面嘅領域就會負責思考呢啲概念性架構要點樣用物理方法實現，兩者合作嘗試設計出性能更好－行得更快、成本更低－嘅電腦。


指令集架構係反映一部電腦內部實際做開啲嗰啲運算嘅抽象模型。一部廿一世紀初嘅電腦嘅指令集架構會包含「將兩個數加埋」、「將兩個數相減」或者更加複雜啲嘅基本指令，而部電腦通常會淨係將呢啲嘢抽象化之後嘅樣顯示俾用家睇。


並行運算，電腦運算一類，另名並發運算，專門研究同期有多過一件事要做，會遇到有何難題，以及如何解決，由得出大量相關演算法。英文concurrent computing，直譯就係同期運算，可見其時間本質。


當初電腦，只能一件做完到另一件，若然要等周邊裝置做好，處理器就投閒置散。大概一九六〇年前後，各方就嘗試一次過讀入幾個程式，以便盡用處理器，咁就需要程式管理，自此開啟並行運算之研究。隨住電腦技術發展，管理程式就化成電腦操作系統，同並行運算息息相關，如分割處理器時間，幾個程式交替用。


另一個範疇隨自網絡出現，分散運算到幾部電腦，外間睇起一部機做事咁。有啲決定必須喺各機程式合作，咁有時遇到網絡唔可靠，要研究有錯下仍能運作等問題。再有資料庫需要複制唔同機上，咁運行時又要資料一致，咁亦涉及並行運算。


分散式運算，喺粵文當中又有叫做分佈式運算，係電腦科學嘅一個子領域，專門研究分散式系統嘅設計。一個分散式系統有多部位於唔同－彼此之間有網絡嘅－電腦，呢啲電腦會互相通訊，靠呢啲通訊協調彼此嘅行動，用嚟達到某啲共同目的，由用家嘅角度睇望落好似係一部單一嘅電腦噉。


分散式系統嘅呢啲特性喺實用上好有價值。其中一個例子係大型多人網上遊戲嘅伺服器，一隻 MMOG 嘅一個玩家會用佢部電腦－遊戲機或者個人電腦等－行佢個遊戲程式，然後部電腦將個玩家俾嘅訊號傳去伺服器嗰度，伺服器喺每一個時間點都要接收成千上萬嘅玩家俾嘅輸入，進行運算，計出遊戲世界嘅狀態應該要點樣改變，再將個輸出傳返去玩家嘅電腦嗰度，所以隻遊戲嘅玩家數量愈多，個伺服器要處理嘅數據量就愈大。


電腦本質上就係能夠大量噉儲起同快速處理數據嘅系統，好多時都收埋咗好多重要資訊－例如係個人嘅儲蓄戶口嘅密碼，或者一間企業內部有關研發緊嗰件產品嘅詳情嘅資料... 呀噉。有好多人都有誘因想傷害或者偷呢啲資訊，例如黑客可能會想偷啲人嘅儲蓄戶口密碼，又或者有啲企業可能會想破壞競爭對手嘅研發數據，令自己喺競爭當中得到優勢。


黑客寫好信息設好條拎之後，就向 1,000 個人 send釣魚電郵，梗會有一兩個人上當。進階啲嘅釣魚式攻擊仲可以好個人化－例如黑客望到某個人手上有啲價值連城嘅資產，就走去調查吓嗰個人，知佢有咩朋友，跟住喺釣魚用嘅電郵度模仿佢啲朋友嘅口吻寫嘢。


事實表明，釣魚式攻擊可以造成巨大嘅損失，例如喺 2020 年代初就出咗好多單案涉及有黑客用釣魚式攻擊引人撳拎，用拎嘅惡意軟件嚟偷走值成幾廿萬美金嘅 NFT ，甚至仲有荷里活嘅演員畀人透過呢種方法偷走佢嘅 NFT 資產。


... 等嘅密碼成日畀人攞嚟用，黑客是但搵 10 個戶口，個個戶口都嘗試用 123456 嚟 log in，可能己經成功噉入到其中一個，入到戶口就會攞到用戶嘅信用咭號碼同埋其他重要嘅資訊。因為噉，廿一世紀初有唔少電腦保安專家都喺度研究點樣產生難破解嘅密碼，仲要教啲人用噉嘅密碼。


因為噉嘅緣故，愈嚟愈多嘅電腦保安工作者開始唔想再一味靠密碼嚟做保安，而係會要求用家用入密碼以外嘅方法證明佢哋嘅身份，例如 Google 喺 2016 年起就開始採取一種做法，用家打啱密碼想 log in 之後，Google 會傳段信息去佢部手機度，要求佢喺手機度確認「頭先嘗試 log in 嘅係你」，呢種做法吸引咗好多組織仿傚。


Λ 演算係一種用嚟將可運算函數表達出嚟嘅語言。Λ 演算具有圖靈完整性，即係任何能夠計嗮 Λ 演算表示到嘅運算嘅運算機械能夠計到任何圖靈機計得到嘅嘢，所以程式語言理論好興攞 Λ 演算嚟做共同語言－即係用 Λ 演算表示程式語言嘅語義。


上便個例子當然係誇張咗啦。雖然機械語言理論上係二進制，但係其實通常唔會直接寫或者睇二進制。早喺1980年代，寫同輸入機械語言都已經係十六進制嘅天下，二進制基本上淨係分析啲行動碼嘅時候先會真係用到。現實上嘅處理器，一般來講，如果係 ｢立即定址｣啲數值亦都唔會橫跨字節同字節之間，所以正常唔會有需要將寫嘅嘢拆成二進制來分析。


喺廿一世紀初，資訊科技工作上有好多隻唔同嘅程式語言，比較出名嘅有 Python、Java、JavaScript、C 同埋 C＃ 呀噉。唔同嘅程式語言偏重嘅功能都唔同，所以喺「抽象化咗啲乜」呢點上都唔同，例如


噉即係話一套程式編寫範式可以想像成一拃成日畀人一齊用嘅功能，呢啲功能協作達致畀用家透過某套「處理方法」嚟解決編程上嘅問題。從事寫程式相關工作嘅人，往往需要知道自己做緊嘅工作要用邊種編程範式，並且揀返隻啱用嘅程式語言。


一幅點陣圖由若干粒像素組成。一部電腦所顯示嘅點陣圖每一幅都係由一大柞像素所組成嘅，每一粒像素都有一個坐標記住佢喺邊個位置，並且有一隻色水，隻色水係由唔同濃度嘅紅、綠、同藍結合形成，從而一齊組成一幅圖。


），解像度愈高，幅圖就會愈精細，但同時亦都需要嘥更多嘅記憶體嚟保存。廿一世紀嘅電腦經已先進到幅幅圖像都閒閒地都有過 1,000,000 粒像素，用佢哋整嘅圖像就噉用肉眼睇望落好似冇點點噉，但係無論一幅電腦圖像幾精細都好，如果靠得夠近，係可以睇到佢由一點點組成嘅。


電腦圖像學界有研究唔同嘅方法嚟向部電腦表示一點嘅顏色。頭先提到嘅紅綠藍色彩模式係最常用嘅，幅圖每點用三個由 0 到 255 嘅數嚟表達嗰點有幾多紅幾多綠同幾多藍，但電腦圖像學界仲有第啲方法嚟向部電腦表示一點嘅顏色，例如 HSV 色彩模式噉，都係用三個數字代表一點嘅顏色，不過三個數字代表嘅唔係紅綠藍嘅濃度，而係代表色相、飽和度、同光度。


精靈圖係指一啲用嚟結合埋一齊，並且產生一部大嘅景嘅二維圖像。例如係喺一隻二維嘅超級瑪利奧電子遊戲入面，個遊戲嘅程式會內含主角嘅精靈圖同埋啲怪獸嘅精靈圖，而個主角瑪利奧嘅精靈圖又會包含咗佢企喺度嗰陣嘅樣、佢行路嗰陣嘅樣、同埋佢跳嗰陣嘅樣等等。


精靈圖喺廿世紀嘅電子遊戲當中極之常見，好似係香港本土出嘅小朋友齊打交系列都係用精靈圖嚟代表隻遊戲啲人物嘅。但係由廿一世紀開始，電子遊戲產業變成以三維圖像做主導，會用精靈圖嘅遊戲已經買少見少，多數都係喺一啲運算能力冇噉勁嘅平台上面出嘅遊戲嗰度先會見到，好似係手機遊戲噉。


3D 電腦圖像會係要電腦處理一啲三維嘅電腦圖像。呢啲圖像會要求部電腦記住三維嘅訊息，即係長度、闊度、同高度－相比之下，二維嘅圖像淨係使部電腦記住一幅圖像長度同闊度。三維電腦圖像嘅處理會用到一啲二維圖像會用嘅技術，但又會涉及一啲二維圖像唔需要嘅技術，例如係彩現噉。


多邊形網格係常用嘅三維模型。呢啲模型會用類似上面嗰段 VRML 碼噉嘅程式語言，話俾部電腦聽個模型有幾多個角、每隻角嘅位置坐標、每兩個角之間有冇邊、同埋塊表面係乜嘢色水呀噉。當個用家要睇個三維模型嗰陣，部電腦就會即場砌返個模型出嚟，再考慮個用家由乜嘢角度睇緊個模型，計出最後個平面影像應該係點嘅樣。


精靈圖喺廿世紀嘅電子遊戲當中極之常見，好似係超任時代嘅遊戲多數都係用精靈圖嚟代表隻遊戲啲人物嘅。但由廿一世紀開始，電子遊戲產業變成以三維圖像做主導，會用精靈圖嘅遊戲已經買少見少，多數都係喺一啲運算能力冇咁勁嘅平台上面出嘅遊戲嗰度先會見到，好似係手機遊戲噉。


三維電腦圖像會要部電腦記住一啲三維嘅圖像。呢啲圖像會要求部電腦記住三維嘅資訊，即係長度、闊度、同高度－相比之下，二維嘅圖像淨係使部電腦記住一幅圖像長度同闊度。三維電腦圖像嘅處理會用到一啲二維圖像會用嘅技術，但又會涉及一啲二維圖像唔需要嘅技術，例如係彩現噉。


線框模型係三維模型嘅一種。呢啲模型會用類似上面嗰段 VRML 碼噉嘅源碼，話俾部電腦聽件物體有邊啲邊，每條連接住兩個喺數學上連續嘅平滑表面，又或者俾部電腦知件物體有邊啲頂點同每隻角嘅位置坐標以及邊啲角之間有邊，再俾部電腦喺要睇個模型嗰陣按某啲法則做彩現，砌個模型俾個用家睇。


線框模型淨係考慮角同邊，唔似得多邊形網格噉會講埋表面嘅色水同光源等嘅資訊，所以一旦一個線框模型做咗彩現，望落會好似用鐵線幫件物體整咗個模型噉。如果喺個線框模型上加色水同光源等嘅資訊，就會變成一個完整嘅多邊形網格。


多邊形網格係完整過－即係更加接近出得街嘅完成品－線框模型嘅三維模型。呢啲模型又係會用類似上面嗰段 VRML 碼噉嘅語言，話俾部電腦聽個模型有幾多個角、每隻角嘅位置坐標、每兩個角之間有冇邊、同埋塊表面係乜嘢色水呀噉。


而當個用家要睇個三維模型嗰陣，部電腦就會即場砌返個模型出嚟，再考慮個用家由乜嘢角度睇緊個模型，計出最後個平面影像應該係點嘅樣。廿一世紀開始嘅電腦運算能力勁到可以俾個用家即場改變觀察角度，即刻以肉眼睇唔到嘅速度計出由呢個新角度睇個模型會係乜樣，等個用家可以自由噉睇個模型嘅唔同面。


可行性研究嘅過程會同時用到技術同經濟方面嘅考量－一個軟件開發計劃如果過唔到可行性研究，可以係因為現有嘅軟件技術做唔到啲需求，亦都可以係因為現時嘅技術係就係做到啲需求，但要用嘅成本極高，負責做呢個開發計劃嘅單位唔肯揼咁多本去做。


大細估計通常係喺呢個階段做嘅。大細估計係指估計最後整出嚟嗰隻軟件會有幾大。大細估計喺軟件工程上係一個幾大嘅課題，到咗廿一世紀初都仲未有完全標準化嘅大細估計做法，不過軟件工程師可以憑經驗同幅圖則估算吓隻軟件會有幾多行碼，又或者係搵啲類似嘅軟件，睇吓佢哋係幾大左右.


圖像用家介面係用家介面嘅一種，俾用家透過圖像化嘅圖標或者聲訊號嚟同一件電子架生互動－即係用圖像化嘅方式向用家俾輸出，用到視窗同進度條等嘅控件，而用家可以用踎士等嘅架生點擊畫面入面嘅物體同掣，並且靠噉嚟向部電腦俾輸入。


命令行介面係用家介面嘅一種，指部電腦齋靠顯示一行行嘅字嚟做俾用家睇嘅輸出。部電腦會接收用家打嘅文字同數字做輸入，然後做運算，再將運算嘅結果交俾命令行翻譯器，命令行翻譯器會將啲輸出轉化做一行行嘅字，再傳訊號俾熒幕要熒幕顯示應該顯示嘅字。


命令行介面 1960 至 1970 年代係電腦界嘅主流，打後命令行介面因為俾人覺得冇圖像用家介面咁易用而受到取代。到咗廿一世紀初，命令行介面同圖像用家介面比起嚟經已頗為少見，但好多編程或者維修上嘅工作都仲會用到命令行介面。


俾用家透過圖像化嘅圖標或者聲訊號嚟同一件電子架生互動－即係用圖像化嘅方式向用家俾輸出，用到視窗同進度條等嘅控件，而用家可以用踎士等嘅架生點擊畫面入面嘅物體同掣，並且靠噉嚟向部電腦俾輸入。圖像用家介面係喺廿世紀後半橛嗰陣興起嘅，俾人指係令到電腦大眾化嘅主因之一－因為圖像用家介面對一般人嚟講易用過打前嘅命令行介面好多。


喺初期，圖像用家介面嘅基礎其實唔係爾啲，而係比喻，即係將電腦入面嘅抽象物件比喻做現實中可能遇到嘅實物，再用圖標代表嗰種實物，令圖示喺感知上有明顯嘅承擔特質，所以易用。而選單就代表喺實物做嘅各種操作，所有唔可以用手勢代表嘅操作都喺選單，同樣令動作都有明顯嘅承擔特質。


上述講嘅例子可以用好似下圖噉嘅實體關係表畫出嚟。下圖裏面每個視窗都表示一張專記住某種數據嘅表，個視窗入面每行字都係一個描述嗰種嘢嘅變數而且唔同表之間仲有某啲特定方法將唔同表嘅數據掕埋一齊。而除咗維基數據之外，疾病資料庫同互聯網電影資料庫都係喺廿一世紀初相當出名嘅數據庫。


綠色革命，又叫第三次農業革命，係第二次世界大戰之後到1960年代嘅一場農業嘅變革運動，將現代先進農業技術推廣到各個發展中國家，嚟提高全世界嘅農業產量。美國生物學家諾曼布勞格因為積極參與呢場運動，攞到1970年諾貝爾和平獎。


離心係用離心力嚟由溶液度分離唔同粒子嘅方式，粒子會根據佢嘅大細、形狀、密度、介質黏度同埋轉速不同，而有唔同嘅分離情形。混合物入面密度高嘅成分會飛咗去離心機嘅邊邊，而密度低嘅成分會去到離心機嘅內側。化學家同埋生物學家可以增加離心管嘅等效重力，令到沉澱物可以快啲跌到管嘅底部。


如果係將液體入面嘅固體隔出來，噉過濾之後得到嘅液體叫做濾液。實驗室入面經常用到嘅過濾有常壓過濾同減壓過濾兩種，前者係靠液體自身重力自然透過濾紙，後者係用泵將液體抽過濾紙。實驗室合成多數用減壓過濾，因為速度快而且濾渣可以抽得比較乾。


同位素響化學上講同一隻元素原子，原子核入面大家有唔同中子數嘅原子係唔同種類嘅核素，佢哋之間互為同位素。中子數目會影響核子有幾穩定，所以好多同位素都係放射性嘅，佢哋有壽命限制，過得一段時間就會自己分解。


物理性質係指物質唔使發生化學反應就表現出嚟嘅性質。呢啲性質係有得靠感官或者儀器嚟度嘅。物質有時會係液體，有時會係固體，有時會係氣體，呢啲叫做物質嘅相態。一件嘢軟唔軟、透唔透光、透光嘅話佢個折射率係幾多，呢啲都係一件物質嘅物理特性。


酸嘅傳統定義係溶喺水入面之後，溶液入面氫離子嘅濃度，大過純水入面氫離子濃度嘅化合物。換言之，酸性溶液嘅pH值細過7。酸通常有酸味，而且酸係會同鈣之類嘅金屬產生化學反應，又可以同鹼中和，出水同鹽。酸有無機酸同埋有機酸兩種。


兩個定義都可以用喺第一個例，因為水係溶劑而且出咗水合氫離子。但係之後兩個反應無離子出但依然有質子轉移。喺第二個反應入面，溶咗入苯嘅氯化鈉同氨產生固體嘅氯化銨，而第三個反應入面氣體氯化鈉同氨產生固體嘅氯化銨。


當光線進入一個物質又同佢相互作用時，一部分光線會散射同改變頻率。爾種散射現象叫做拉曼散射。拉曼散射嘅頻率變化同物質嘅分子結構同振動模式有關，所以通過分析散射光嘅頻率變化，可以獲得物質嘅分子結構同化學組成嘅資料。


喺拉曼光譜儀，用一束單色光線照射到樣品上面，再收集散射光。散射光通過光譜儀進行分析，並生成稱為拉曼光譜嘅圖譜。拉曼光譜圖顯示咗散射光嘅強度同頻率變化，可以提供關於物質中嘅分子結構、組成同化學鍵嘅信息。


拉曼光譜喺化學、材料科學、生物醫學嘅領域廣泛應用。佢可以用喺物質嘅結構分析、藥物研發、環境監測、食品檢測噉。相比於其他技術，拉曼光譜有非破壞性、快速、無需特殊樣品處理嘅優點，所以係一種重要嘅分析工具。


無機化學係化學一支，專研究無機化合物。無機化學，查實係相對有機化學而言。之所以分出無機化學，皆因有機化合物實在太多，碳氫衍生出來，無窮無盡。故此另立出來研究。無機化學同有機化學，亦唔係完全分得開，有啲化合物，係介乎兩者，如金屬有機化合物咁。


有機化學個名，源自生物，故名「有機」。而雖然佢叫做「碳化合物嘅化學」，但唔係所有含碳嘅化合物都叫有機化合物。例如二氧化碳、一氧化碳、碳酸氫鹽、碳酸、碳酸鹽、氰化物等等就唔係有機化合物。生物有大量有機化合物，例如植物入面嘅葉綠素、生物所需嘅葡萄糖等都屬於有機化合物。


上述嘅分支都係有機化學嘅應用學科。而喺中心嘅有機化學入面，有分為研究分子三維結構嘅立體化學、研究有機反應動力學嘅物理有機化學、有機反應、合成複雜嘅有機化合物嘅全合成同埋半合成、解決有機合成路綫嘅逆合成分析等等。


官能團係有機化學入面其中一個好重要嘅概念。官能團講緊嘅就係一個可以帶俾一個有機化合物特有性質嘅基團。例如乙酸、丙酸都有羧基。有相同官能團嘅化合物通常有差唔多嘅反應，但視乎情況，有時候佢哋嘅反應會有少少唔同。


只含碳碳單鍵、碳氫單鍵嘅化合物叫烷烴，有碳碳雙鍵嘅叫烯烴，有碳碳三鍵嘅叫炔烴。如果分子有官能團，咁樣個名就要寫碳嘅數目加埋官能團嘅名，例如有3個碳嘅羧酸叫丙酸，有兩個碳嘅醛叫乙醛。而官能團嘅位置用阿拉伯數字表示，官能團嘅數目就用中國數字表示。


反應機理，又叫反應機構，係用嚟講反應點樣進行嘅，描述緊電子點樣流動、化學鍵嘅斷開同埋形成。而反應機理通常會用曲箭嘴來表示，一個正常嘅箭嘴就代表住一對電子，而半箭嘴就代表着一粒電子嘅流動。常見嘅反應機理有雙分子親核取代反應、親電加成反應等。


化學家成日要合成好多重要嘅物質，例如醫藥、染料等等，而以上物質大部分時候都係有機化合物。有機合成就正正係有機化合物嘅合成，係有機化學入面好重要嘅分支。關於有機合成嘅技巧，艾里亞斯·詹姆斯·科里引進咗逆合成分析，即係將比較複雜嘅目標分子一步一步咁分拆，每一步用逆合成箭嘴來標記，拆到目標分子嘅原料爲止，從而揾到合成路綫。


全合成係有機合成嘅一種，呢個詞語由羅拔·伯恩斯·伍華德發明，意思係用市場買到嘅化合物去合成複雜嘅有機化合物。全合成唔會依賴生物過程，但會用到海量嘅有機反應同試劑。佢嘅重要性在於發現新嘅反應同試劑，同埋合成好有用嘅有機化合物。


有機反應係一種有包含有機化合物嘅化學反應，其中分類有加成反應、消除反應、取代反應、周環反應、重排反應同氧化還原反應。有機合成會將啲有機反應串埋一齊嚟整啲新嘅有機化合物。好多人工化學物，包括藥物、塑膠、食物添加劑同布料，都係靠有機反應嚟製成嘅。


有機化學有一個好犀利嘅傳統，成日都會根據發明或諗起相關有機反應嘅化學家嘅名嚟到命名啲反應，而呢啲人名反應列晒出嚟保守估計都起碼有成千個。好舊嘅人名反應有1912年發現嘅Claisen重排反應，新命名嘅有1993年發現嘅Bingel反應。


極性反應嘅特徵就係有一𠵿電子由一個電子來源移動到一個電子升盤。參與呢個有機反應嘅原子會喺呢個過程入面改變佢哋嘅電荷，無論係根據啲原子嘅形式電荷抑或實際嘅電子密度。絕大部分嘅有機反應都落入呢個種類。自由基反應嘅特徵就係有非𠵿電子嘅自由基同單電子嘅移動。


自由基反應可以分類做連鎖同非連鎖嘅過程。至於周環反應呢，佢會經過一個環式過渡狀態，喺呢個過程入面重新分佈啲化學鍵。雖然呢個過程有電子𠵿，但係呢度就冇實際嘅電子來源或電子升盤。周環反應嚟講，參與呢個環嘅原子軌道係需要連續噉重疊，而係受制於分子軌道對稱守恆原理嘅。


當然，有啲化學過程其中會有啲步驟係嚟自兩個或者以上嘅範疇，所以呢個分類方法唔係完美。除咗呢三種有機反應，有時都會計埋過渡金屬介導嘅反應做第四種反應，縱使呢種會包含廣泛而冇乜相同之處嘅基礎有機金屬過程。


影響有機反應嘅因素同其他任何化學反應其實差唔多。對有機反應獨有決定反應物同產物嘅穩定嘅因素，譬如共軛效應、超共軛效應同芳香性，同埋影響活性中間體嘅存在以及穩定性嘅因素，譬如自由基、碳陽離子同碳負離子。


有機反應喺藥劑生產入面好緊要。喺一個2006年嘅文獻綜述入面估計此生產當中有兩成嘅化學轉換有包喺氮同氧原子嘅烷基化，另兩成有包加插或移除保護基，一成一有包新碳－碳键嘅形成，而一成有包到官能基之間嘅轉換。


可以發生嘅有機反應同機構嘅數量係無限嘅。雖然係噉，我哋都係可以用某啲概括花臣嚟描述好多常見同有用嘅反應。每一個反應都有個步式反應機構嚟解釋個反應係點樣進行嘅，縱使我哋未必可以就噉由一列嘅反應物明確噉推敲到晒成個反應機構。


逆合成分析係合成有機化合物嗰陣用嘅一種技巧，指攞住想要嗰種有機分子，概念上將佢轉化做簡單啲嘅前置分子，一路推導啲前置分子係乜，直至得到嗰啲前置分子冚唪唥都係容易攞到嘅分子為止－最後得出「若干種容易攞到嘅分子」同埋「呢種分子要經過邊啲步驟結合先可以變到想要嗰種分子出嚟」呢兩樣資訊。


舉個例說明，喺查一單放火案嗰陣，法證化學家會攞罪案現場嗰啲物質樣本，而透過檢驗呢啲樣本，佢哋可以知道放火嗰個人似係用咗咩物質嚟放火嘅，而呢啲噉樣嘅資訊可以幫到手了解單案嘅案發過程，能夠幫到手搵出犯人。


舉個例說明，例如家陣捉到個吸毒嘅犯，法醫毒理學可以透過檢驗佢嘅血或者尿等嘅體液，評估佢體內有啲咩毒素同埋啲毒素嘅濃度，而呢啲資訊可以攞嚟估計個犯係幾時吸食嗰啲毒素嘅－而呢點再加埋有關「個犯喺幾時去過咩地方」嘅資訊，就可以幫到手判斷「個犯係喺邊度攞到啲毒品嘅」，跟住就幫到手追查係邊個喺度賣毒品。


公元前嘅哲學家仲有喺度思考有關物質嘅理論性問題，例如古典元素就係由古希臘嘅人諗出嚟嘅模型，主張宇宙萬物由地水火風四種元素組成，呢種諗法經已俾現代化學否決，不過的確算係對物質嘅理論性研究。除此之外，古希臘同古印度等嘅古文明都經已有原子論嘅諗法，不過佢哋冇乜方法嚟驗證原子論，所以原子論喺當時都仲係停留喺哲學諗法嘅階段。


喺粵文入面，啲人一般都係用「化學」嚟指「用科學方法研究物質嘅領域」嘅，呢個字就噉字面解可以理解做「變化嘅科學」噉嘅意思。另一方面，廣東話日常用語亦都興用 kem1 嚟稱呼化學，取自英文 chemistry 嘅第一個音節。


英文字 chemistry 據講係由 alchemy嗰度嚟嘅，反映咗化學嘅歷史－到咗家吓，煉金術已經俾人知佢係冇料到嘅，但煉金術士所學到嘅知識演化咗做現今嘅人所講嘅化學－用科學方法由原子層面嚟去研究物質嘅一門學問。


到咗廿一世紀初，量子力學已經成為咗相對論並列嘅現代物理兩大支柱，有好多原子世界嘅現象都要靠量子力量先解釋到。到咗依家，除咗廣義相對論描述嘅重力之外，基本嗰啲物理作用冚唪唥都可以用量子力學嘅框架嚟理解。


確立咗原子論，物理學同化學等領域嘅研究者跟住就自自然然想建立理論模型，描述原子同埋組成原子啲粒子嘅特性。如果由最簡單嗰個方向諗，佢哋大可以直程將打前嗰拃理論用落去描述呢啲粒子，不過實證研究表明，呢啲理論雖然能夠有效噉預測宏觀尺度下嘅物質嘅行為，但完全唔能夠準確噉預測原子等微觀粒子嘅行為。


喺廿世紀初頭嗰陣，盧瑟福模型係最畀人接受嘅原子模型。呢個模型話，喺一粒原子入面，啲帶負電荷嘅電子就好似行星圍住太陽轉咁樣，圍住粒帶正電荷嘅原子核嚟行，而喺呢個過程入面，粒原子核入面嗰啲正電荷對粒電子產生嘅吸引力同埋粒電子受嘅離心力要保持平衡，粒電子先至唔會走位。


但係啲物理學家諗諗吓發覺呢個模型有啲嘢係佢解唔通嘅。首先，按照古典電磁學，呢個模型係唔穩定嘅。因為粒電子喺佢運轉嘅過程度係咁受住股力，所以會有個非零嘅加速度，而古典電磁學理論話佢跟手就會透過射無線電波出嚟並且喪失能量，好快就會撞落粒原子核嗰度－但係呢樣嘢喺現實世界嗰度並冇發生到，咁即係話古典電磁學有問題。


除咗咁，物理學家又有做實驗研究原子嘅發射光譜－當一個元素通過受熱等嘅方式受到激發嗰陣時，佢當中嘅電子會吸能量並且即刻以電磁波嘅型式射返啲能量出嚟，令到個元素射出嚟嘅電磁波當中某啲頻率嘅強度會提升，而呢啲射返出嚟嘅電磁波形成嘅光譜就係發射光譜。


波動係指傳送能量嘅擾動，包括咗聲重有係光等嘅電磁波。能量同埋粒子不嬲都畀人認為佢哋係完全唔同嘅兩樣嘢嚟嘅。但係喺 1924 年，法國物理學家路易·德布羅意發表咗篇博士論文提出，粒子具有某啲本嚟以為係波動先至會有嘅性質。


如果有個光源嘅光通過兩條好幼嘅罅，而通過呢兩條罅嘅光分別咁射落去一個屏幕上面嗰時，喺個屏幕上面嘅某啲點度兩條光會互相抵消，喺佢某啲點度兩條光會互相增強，造成個屏幕上面某啲點會光啲某啲點會暗啲。一般古典物理學都認為干涉係波動－能量嘅擾動－先至會有嘅行為，但係電子嘅雙縫實驗顯示咗電子－物質嘅一種－都有干涉現象，打破咗物理學界對電子嘅既有認知。


一舊理想嘅黑體能夠將射落去佢表面嗰度嘅電磁波冚唪唥吸收嗮，並且跟手將呢啲帶有能量嘅波動轉化做熱輻射射返出嚟－喺一舊温度唔變嘅黑體射出嚟嗰啲熱輻射就係所謂嘅黑體輻射。一舊黑體射出嚟嘅黑體輻射可以包含多個唔同頻率嘅電磁波，而一舊黑體射啲乜嘢頻率嘅波淨係同佢嘅温度有關，同佢嘅物料冇關。


呢條公式同實驗數據完美咁吻合。但係普朗克喺推導出呢條公式嗰陣時，佢發覺佢一定要將能量當成離散嘅數值－由呢條式度都睇得出，能量實係電磁波頻率嘅某啲整數倍數，一個可能嘅解讀係，能量係一舊舊冇得砍件嘅粒子，而每粒帶嘅能量都同佢個頻率成正比。


1953年12月，阿絲莫夫納緊本1932年3月28號嘅 Time，見到張相，入面嚿嘢好以爆原子彈嚿磨菇雲，睇真啲原來係老實泉。佢就開始諗，如果1932年真係有本雜誌有張磨菇雲相又會點呢咁，慢慢段時空旅行嘅橋就出咗爐。


12月7號佢開始寫 'The End of Eternity'，1954年2月6號寫好，總共 25,000 個字。阿絲莫夫交咗篇稿畀 Galaxy Science Fiction，幾日就收到編輯 Horace L.


Gold嘅消息，話唔收。阿絲莫夫決定改寫佢做本小說。 3月17號佢留低份稿畀 Walter I. Bradbury，Doubleday 嘅科幻編輯。Bradbury 支持，不過4月7號話畀阿西莫夫知安排緊份約畀部小說。


「永恆」係時空外存在嘅組織。佢哋嘅員工叫 Eternals，由人類廿七世紀以後各時代請返來。佢哋識得喺 Eternity 入面好似搭𨋢咁行「上點」同「落點」又可以喺幾乎任何一點出返普通時空，但係有段好遠嘅未來，唔知點解就點都出唔到。


段故嘅轉捩點係當主角 Andrew Harlan發現佢要幫手確保 Eternity 存在，送個識得啲必要數學嘅後生仔返落去以前。Harlan 自己又同啲 Eternity 嘅頭頭唔啱。佢被其中一個大佬引咗去識咗個外面世界嘅女仔 Noÿs Lambent，本來係個實驗，想睇下外面現實嘅人知到 Eternity 之後有乜反應，但有個無為意嘅後果，就係 Harlan 畀佢迷住咗，重想偷送佢返 Eternity，因為 Noÿs 嘅世紀現實會改，怕佢會消失。


通常啲 Eternals 會用架好以叫「茶壺」嘅時間𨋢來上落啲世紀。但因為要送古柏返24世紀，過晒個「落時總站」，所以佢哋要整個特別壺。佢哋好小心咁話 Cooper 知佢要教時間旅行嘅原理同技術畀當時嘅 Vikkor Malansohn，亦即係史上時間旅行嘅發明人，但 Cooper 同 Harlan都唔知嘅係，Cooper 自己最後其實就係 Vikkor Malansohn。


冷靜低，Harlan 諗下 Cooper 都可以揾法子傳信畀佢。Harlan 估計佢送咗 Cooper 去廿世紀唔知邊度，而佢亦有興趣佢當時疊舊嘢。或者 Cooper 會喺佢疊舊報刊入便留言畀佢求救。


佢透露佢嘅發現之前，佢逼啲 Eternals 畀佢同 Noÿs Lambert一齊返以前救 Cooper。返到 1932，Harlan 放出最一嘢意外嘅料。佢話 Noÿs Lambent 知佢推理到 Noÿs自己都係個改現實嘅工人，來自被禁嘅世紀。


Noÿs 無否認。佢重話 Harlan 知佢哋的人寧願觀察時間多過旅行時間，發現 Eternity 為咗保護多數其他人，撳住咗有創意嘅人，結果人類太空旅行衰晒，去唔到第啲星球，困喺地球，而外星人科技就發晒。


Noÿs Lambent 透露，想令 Eternity 無乜可能出現，Harlan 就咁決心畀 Cooper 困喺1932年就夠。佢重會寫封信去意大利，令某個人開始實驗中子射擊鈾。咁會引起一連串事，直到 1945年爆原子彈。


Harlan 一開始想殺咗 Noÿs 搞掂佢份工，但再諗過，對比Noÿs段故同啲佢見到啲神神地又有時無乜人性嘅 Eternals，佢肯定 Eternity 對人類無益。佢一揸定主意，現實即刻改，個兜消失。


段橋係個怪圈，亦係本體矛盾。啲永恆人想用時間旅行來保護人類，絶大多數人唔知佢哋做緊乜，唔知佢哋要改現實。佢哋唔會諗到其實佢哋自己至係人類嘅大災星。為咗修正佢，遠未來嘅人類要靜雞雞滲入同影響冇－咁－遠未來，佢哋嘅過去。


書中關於原子能嘅簡單見解未必好有說服力。H. G. Wells 係The World Set Free都諗過原子彈同核能，而且唔係得佢一個。Fermi 嘅工夫好重要，但無咗佢人類都未必要一直等到30世紀至有等一嚿原子彈。


就咁睇《永恆嘅收尾》暗示新造嘅現實會帶來銀行帝國同埋基所，但無講實。書入面嘅時間旅行機制應該唔同Pebble In The Sky入面嘅，照Harlan講嘅時間場能量要求睇。The Currents of Space入面支神經原鞭喺 The End of Eternity都有出現。


書中預測地球會變做放射性廢墟，同The Stars Like Dust同埋Pebble In The Sky。同樣，佢哋嘅世界冇外星人同地球人爭 － 睇埋Blind Alley，照其中外星人嘅質素性格，佢哋好可能會超過人類，如果 Eternity 重喺度。


多年後，阿西莫夫喺《基所嘅邊緣》話可能係啲 Eternal 令到Foundation Series入面嘅銀河系淨得人類，但係咁有得拗。阿西莫夫自己都講過其中出入。原意中，啲似人機械人可能都有份。阿西莫夫可能想綁返好呢個鬆口，但佢來唔切就死咗。


香港親共意識或香港社會主義曾經響1920年代由中國引入嚟香港，間接促成咗第一次統戰。響1949年，中國國民黨因為輸咗國共內戰而撤退到臺灣，嚟自中國嘅親共團體、人士亦趁機嚟香港做統一戰線，影響國共關係。


早響1970年代，粵語正音就已經因為大眾傳媒嘅普及而引起咗關注。當中，梁醒波係學界攻擊嘅其中一個主要對象。梁醒波先生係香港粵劇界著名嘅丑生，後來加入咗無綫電視嘅晚間綜藝節目《歡樂今宵》。由於梁醒波喺香港嘅受歡迎程度，佢嘅所謂「錯誤發音」對香港市民嘅影響尤深。


其中一個教授經常提及嘅例子，就係「姍姍來遲」呢句成語。按原先嘅粵語發音，「姍」解做「遲」而應該讀作「仙」，但佢響電視節目入面唱出「何以『山山』來遲」嘅歌詞。而直到今日，「山」呢個音亦為絕大多數嘅香港人所採用。


由於正音運動大幅度咁改變咗自然演變嘅讀音，被一啲文化界人士同年長嘅學者視為「謀殺廣府話」而加以反對，其中以從1980年代開始喺《明報》專欄批評「正音運動」「矯枉過正」嘅王亭之為反對派嘅中堅份子，指被「正音運動」所「正」的音大大減低咗廣府話嘅流暢同靈活性，所謂「正音運動」嘅音實際係「邪音」，為「病毒音」。


反對者認為，根據主流語言學家所得出嘅結論，語言會隨時間、地域同歷史因素慢慢咁改變。所以按何文匯先生嘅講法以宋朝所出版嘅《廣韻》作為粵語發音嘅根據實際上係夾硬復古。因為佢忽略咗南宋、元、明、清四朝對廣府話嘅深遠影響。


反對者又認為，年輕一輩根本唔知乜係「正音」，而係自以為是咁跟隨所謂嘅「正音」。另外傳媒同政府亦盲目咁跟隨，令廣府話陷入咗一個危險嘅境地。不過，專欄作家王亭之反對「正音運動」書中嘅觀點，就受到粵語正音推廣協會嘅反駁，爭議仍然持續。


木魚歌，同龍舟歌係廣東謠謳最古老嘅廣東曲藝，係一種南方彈詞說唱，比同屬粵調嘅南音同粵謳更早產生，早喺明代已經有木魚書《花箋記》同《二荷花史》嘅出現。木魚本來係無伴奏嘅清歌，但係早係明末清初，已經發展成三絃伴奏嘅說唱曲藝。


係珠江三角洲各地舉行嘅觀音誕，亦往往係木魚說唱藝人跑江湖唱木魚歌嘅場合。受破除迷信、文革、除四舊等旨在消滅中國傳統文化嘅政治運動影響，觀音誕亦一度中止。失去哩個表演場合，亦係木魚說唱走向趨落嘅其中一個原因。


梁浩成，又叫盲浩，視為最後一個擅唱木魚歌嘅瞽師。盲浩八歲被養父母送到瞽師李達基拜師，學唱木魚、龍舟、南音等等。盲浩的黃金時期係廿世紀八十年代末，因為觀音誕活動復興，而會唱木魚歌嘅瞽師又剩番無幾多，佢就每年農曆三月同七月，獲各地農村邀請，係廟會唱如《觀音出世》嘅木魚歌。


喺所有木魚書中，有十一部被稱為「才子書」嘅代表作品，依序為《三國》、《好逑傳》、《玉嬌梨》、《平山冷燕》、《金簪記》、《西廂記》、《琵琶記》、《花箋記》、《二荷花史》、《珊瑚扇金鎖鴛鴦記》、《雁翎媒》。


《花箋記》係1824年已經出現英譯本。德國詩人歌德讀完《花箋記》後，寫出《中德四季與晨昏合詠》一書，輯錄咗十四首木魚歌。後來，鄭振鐸喺著作《中國俗文學史》中，亦推崇《花箋記》同《二荷花史》係傳承木魚歌同中國俗文學嘅貢獻。


花箋記，木魚書一篇，分五卷兼有序，用廣東話寫成，唱出男女愛情故事，講男子喺人家庭園，遇到女子，並向嗰家提親追求。男以花箋傳情，曲曲折折，至終得天子賜婚。由於故事中女子守禮，早年英國傳教士翻成英文，以正當時英國流行求愛故事淫亂之風。


同另外兩位致力電影事業嘅兄弟許冠文、許冠英唔同，許冠傑專注唱歌。響聖芳濟書院、英華書院同香港大學社會學畢業，許冠傑早年係蓮花樂隊主音歌手，樂隊其他成員有張浚英、蘇雄、李松江同周華年。樂隊被迫解散之後，開始獨立發展，1972年同埋許冠文喺香港無線電視《雙星報喜》節目裏面，以一曲《鐵塔凌雲》，成為香港粵語流行曲嘅『開山祖師』。


1980年代中期，許冠傑由寶麗金唱片公司轉到康藝成音唱片公司，正值嗰陣香港嘅「偶像派」開始崛起，而70年代嘅「早期實力派歌手」，因為年紀較大，同埋香港流行樂壇整體嘅氣候、價值觀嘅改變，所以開始失去年青人市場。


許冠傑喺香港樂壇地位崇高，得到好多人嘅尊重同認同，包括王菲、古巨基、李克勤、杜麗莎、林志美、冼靖峰、周慧敏、姜濤、徐小鳳、容祖兒、陳奕迅、張國榮、郭富城、張學友、梅艷芳、黃凱芹、詹天文、葉蒨文、甄妮、黎明、劉德華、盧冠廷、盧瀚霆、鍾柔美、鍾鎮濤、關淑怡、譚詠麟等等。


粵語流行曲最初由電影電視嘅主題曲開始慢慢發展，到七、八十年代係粵語流行曲嘅「黃金時期」，喺廣東話地區所有電視電台都幾乎只會播粵語流行曲，甚至去到全世界，重出現咗英文 Canto Pop 呢個字，反映粵語流行曲唔單只係一種地方音樂，甚至喺世界音樂之中有一個地位。


粵語流行曲冇一個確實起源，都係由好多人一路喺唔同方向試吓試吓咁演變出嚟，多數認為係五十年代開始。最初廣東歌根本就冇人聽，所以唔講得上流行，後來嘅電影同電視劇都會用廣東歌做主題曲，一路到七、八十年代開始成熟，而且成為音樂市場主流，但係近十年廣東歌慢慢式微，聽廣東歌嘅人越嚟越少。


英文 Canto Pop 係外國人對粵語流行曲嘅稱呼，喺1970年代，有一個香港嘅斯里蘭卡人 Hans Ebert，佢本身係一個廣告界嘅人，同時又喺美國billboard雜誌寫稿，佢喺一篇介紹許冠傑嘅文入面，就用 Canto Pop 代表許冠傑同新一代摩登化嘅粵語流行曲，之後 Canto Pop 就成為粵語流行曲稱呼。


早期粵語流行曲主要係電影插曲，而且都係改編英文歌或者粵曲，到70年代受西方音樂影響，又加上香港華洋雜處，開始有一啲西方音樂混合中國元素好似小調、五聲音階嘅歌，到後期又有K歌，即係適合喺卡拉OK唱嘅歌，除此之外粵語流行曲重有好多西方音樂類型嘅歌，好似R&B、hip hop、搖滾同電子音樂等等。


早期粵語流行曲主要係電影插曲，好多歌只會喺電影先有，唔會出唱片，咁係因為嗰陣啲唱機好貴，有錢佬先賣得起，而有錢人又以鬼佬為主，普通人就算買唱片都無唱機聽，所以唱片公司多數只出英文碟，唔會出廣東碟。除非唱歌個人好紅，例如鄭君綿、陳寶珠、蕭芳芳，呢啲唱片公司就會當電影附屬品咁去出唱片賣。


七、八十年代開始，係粵語流行曲高峰期，而唱片出版主要係幾間大唱片公司壟斷，1994年香港政策透視一個叫《霸權下的流行文化》有個統計話，當年有三百首歌入面，寶麗金佔咗57首，華納、華星同新藝寶夾埋都佔咗57首，電台同電視台都會為咗利益而去催谷唱片公司要求推廣嘅歌，慢慢形成大唱片公司壟斷同音樂類型狹窄嘅局面，細公司或者一啲獨立音樂基本上無得發展。


香港主要大唱片公司有寶麗金、無綫電視附屬機構華星、新藝寶，同埋喺1921年已經喺香港插旗嘅百代，另外1977年嘅美國華納唱片嚟咗香港插旗，1978年嘅日本新力唱片亦嚟咗香港插旗。1991年臺灣歌手羅大佑嘅音樂工廠喺香港發展，之後臺灣嘅滾石唱片亦喺香港插旗。


1998年寶麗金改名環球，之後開咗間分公司叫正東，嗰陣喺正東做嘅黃柏高後來又自立門戶，開咗間金牌，以子母公司形式同 EMI 合作。金牌開創咗一條龍方式經營，即係歌星除咗出唱片，重會拍廣告，拍電影，都由同一間公司包晒。


1999年1月英皇唱片成立，亦係一條龍方式經營。呢個時期亦係唱片市場萎縮緊嘅時期，歌星除咗出唱片，主要工作重有拍廣告、拍電影，甚至T勁歌金曲頒獎典禮都特登整個《最受歡迎廣告歌大獎》，拍廣告已經變咗歌星重要收入來源。


1970、80年代早期最賣錢有許冠傑、溫拿樂隊、關正傑、甄妮、鄭少秋、羅文等等。80年代尾係譚詠麟、梅艷芳、張國榮天下。同時期其他歌星重有徐小鳳、林子祥、關正傑、陳慧嫻、陳百強、張學友、林憶蓮、葉蒨文等等。


1990年代有四大天王熱潮，即係張學友、劉德華、黎明、郭富城。「四大天王」由1992年正式誕生，同期首席女歌手係葉蒨文、林憶蓮同王菲，90年代中期則加入鄭秀文、彭羚，同時期吹起無厘頭風，代表有軟硬天師。


粵語流行曲原本只係喺香港同華南地區有影響力，要到1980年代先至衝出香港。由張國榮、梅艷芳、Beyond以至到後期張學友、劉德華，喺中國大陸同臺灣都好有市場。一啲地方重因為粵語流行曲，個個爭住學粵語，講嘢有粵語腔先至係潮流嘅象徵。


粵語流行曲雖然盛極一時，但都唔係人人鍾意，唔鍾意嘅人主要認為廣東歌無創意，早期廣東歌都係改編英文歌或者大戲，一直以來原創都唔受重視，就算喺 80年代粵語流行曲市場高峰期，改編歌都仍然係廣東歌主流，以1985年第8屆十大中文金曲頒獎典禮為例，十隻歌之中五隻都係改日本歌，樂評人周華山就認為廣東歌質素唔掂，直到80年代中樂隊熱潮興起，先開始多返原創歌曲。


另一樣成日俾人話嘅就係唱片公司霸權。由於香港只得兩間電視台同三間電台，所以電台同電視台好容易就因為利益關係，特登去催容唱片公司要求推廣嘅歌，形成音樂類型狹窄，最賣得嘅歌都係喺唱片公司催容之下大熱，而呢啲歌都幾乎係情歌。


林振強，係香港填詞人兼專欄作家、漫畫家、資深廣告撰稿員、創作總監同廣告人。1990年代尾慢慢淡出填詞界，最後嘅詞作係林志美嘅《孤單先生孤單小姐》。散文同漫畫方面，就著有《洋蔥頭》、《一個人在床上》、《鬆一鬆》同《傻強扶弱》等一系列風格輕鬆幽默嘅作品。


1920年3月，佢轉為到英國留學，入讀倫敦政治經濟學院，期間識咗英國作家H.G.威爾斯，開始對文學有興趣。同年，佢識咗林徽因，對佢一見鍾情，開始追佢。但係自己身為有婦之夫，咁樣去追人哋唔合理，所以佢就要求當時有咗BB嘅張幼儀墮胎兼離婚。


1931年11月19號，林徽因要響北平協和禮堂演講關於「中國建築藝術」嘅嘢，徐志摩因為心入面仲有林徽因，希望去捧個場，就響當日朝早八點搭上中國航空公司「郵政號」飛機，由南京飛去北京。當飛機飛到濟南開山嗰陣，因為大霧而撞落開山，徐志摩因而死咗，終年三十四歲。


哥倫比亞特區嘅土地來自馬利蘭州同維珍尼亞州。哥倫比亞特區建立嘅時候，波多馬克河北岸包括佐治城，華盛頓市同埋華盛頓縣。1878年，三地合併成「華盛頓」，哥倫比亞特區同埋華盛頓市成為具有雙重政治意義，由同一個政府機構管理嘅同一塊土地。


佢嘅英文名入面嘅逗號表明佢嘅雙重含義。哥倫比亞特區建立嘅時候波多馬克河南岸包括亞歷山大縣，寫做亞歷山德里亞縣，但係當地居民一路都反對脫離維珍尼亞，喺當地居民多次請願之後，美國國會喺1846年7月9日通過法案並經過維珍尼亞人民大會批准將波多馬克河南岸嘅土地喺1847年交返畀維珍尼亞。


聲母決定切字結構，韻母對號入座。如「香港」一詞，h 為「亾」，係左右結構，故此聲母 oeng「丈」就放喺右邊。gong2，g 為「丩」，亦都係左右結構，故此聲母 ong「王」 亦係放喺右邊。按此，「香港」就理應寫作為「⿰亾丈⿰丩王」，唔組裝書寫嘅話就係「亾丈．丩王」。


粵切字係唔需要倚靠教育局嚟推行嘅，可以直接喺坊間推行，因爲佢係基於大家已經喺漢字入面熟悉嘅有邊讀邊原則。對於以粵語為母語嘅人嚟講，粵切字有得「有邊讀邊」嘅結果就係大大噉減低咗學粵切字嘅難度。以下嘅聲母同韻母表就清清楚楚噉為啲冇一目瞭然嘅邊列出部件讀邊嘅由來。


漢字粵切字混寫文係由粵切字慢慢噉衍生出嚟嘅一種方塊粤文書寫方案，係講緊要利用漢字同粵切字分別有嘅長處嚟到達到有秩序而有效嘅粵語書寫系統，混寫嘅情況就好似日文嘅漢字假名混寫文又或者韓文未強制要寫純諺文之前嘅漢字諺字混寫文噉。


換個角度嚟睇，漢粵混寫其實就係描述緊純漢字粤文同純粵切字粤文兩極之間可實現嘅粤文書寫方式。因為粵切字喺現階段仲未得到廣泛使用，所以混寫嘅實際操作都仲係喺研究同試驗當中。嚴格嚟講，漢粵混寫應該叫同當做「漢粵羅混寫」，因為拉丁字母係必然因為全球化嘅影響而喺粤文存在嘅。


香港本土意識，又稱香港本土運動，係2010年代喺香港興起嘅政治思想。支持香港本土運動嘅人，希望建立香港人對自己群族嘅身份認同，主張同中國大陸事務保持區隔，支持香港自治，以關注香港本地事務同埋維護香港人利益為優先。


雖然往往畀人稱為「本土派」，但係並非由一個政黨組成。支持本土運動嘅有好多唔同嘅組織，有唔少係由市民自發組成，亦有部份政黨人士支持，各有唔同嘅見解同方向。學者陳雲係其中一位主要嘅推動人物，佢本《香港城邦論》得到唔少人關注。


香港由石器時代就開始有人住，喺歷史上每逢中原地區有戰亂，都會有唔少漢人移民到呢度避難。先秦時期係百越族居住嘅地方，百越族亦廣泛居住於華南地區以至越南，所以今日華南人嘅血統主要係由古代越族以及南遷嘅漢人混血而成，而華北地區喺南北朝、金、元以至清朝等等時代經常畀遊牧民族佔領，故此華北人嘅血統係帶有更多北方遊牧民族嘅血統。


秦朝曾經派將領趙佗駐守嶺南，後來趙佗成立南越國，以蕃禺為首都，成為嶺南地區第一個獨立嘅國家，南越國維持咗92年先至畀漢朝消滅。東漢末年以至三國時期東吳嘅交趾太守士燮曾經努力建設交州，維持一定嘅自治權。


香港地區早期嘅居民係以鹽業同埋搜集珍珠為主要嘅行業。宋朝嘅時候，九龍灣有官府設置嘅鹽場，因此叫做官塘，並且派兵鎮守，可見當年九龍一帶頗為興旺。大奚山曾經有鹽民因為販賣私鹽聚眾起義，畀官方派兵鎮壓。南宋末年，蒙古南侵，宋帝昺同其它皇室成員以及朝廷大臣逃難到香港，喺梅蔚登基，並且喺九龍城附近設立行宮，後來逃走到崖山，同大臣陸秀夫等等一齊跳海殉國。


啟德機場附近嘅宋王臺就係紀念呢一段事跡。而新界圍村五大氏族，都係喺宋朝或者元朝嘅時代遷居新界，成為香港早期嘅居民。喺清朝初期，為咗孤立鄭成功嘅勢力，設下禁海令，迫使香港嘅居民內遷。康熙年間撤銷禁海令之後，唔少人重返故鄉，但係鹽業同採珠業已經唔及以往咁興旺，唔少人改以捕漁為業。


喺鴉片戰爭嘅時候，有一啲唔滿意滿清統治嘅香港人同廣東人曾經幫英兵帶路。到咗香港開埠，英國接收香港島以及九龍界限街以南，設立四環九約，將中環附近建設成維多利亞城。呢個時候香港人開始以轉口貿易作為主要嘅行業，有唔少香港商人成為洋行嘅買辦，例如何東家族。


香港人接受英國管治，接受西方嘅教育制度，開始同中國人嘅世界觀有差異。孫文喺香港中央書院以及香港醫學院就讀，喺呢度佢開始接觸到西方民主、自由嘅意識同革命思想。由於清末到民國時期中國好多動亂，有好多人移民來香港。


到咗國共內戰，共產黨打敗國民黨，有好多驚俾共產黨清算嘅資本家同埋文人亦都逃難到香港。1950年代尾，中國發生大饑荒，1960年代中國發生文化大革命，亦都令更多人偷渡來香港。1965年印尼排華，唔少人移居中國或者香港，故此香港亦都有唔少人本來係南洋華僑。


香港政府近年有唔少次喺市民反對嘅聲音下，拆除古蹟或者迫遷村落嘅原居民。其中拆卸中環天星碼頭、皇后碼頭引來唔少團體抗議。建造高鐵要迫遷菜園村，引起香港人強烈反對，有大學生幫村民抗議。運動以失敗告終，但唔少人開始認同要保護香港原有居民嘅生活模式，支持本地農業，反抗地產霸權，反對浪費嘅發展工程。


2012年開始，因為大量新移民嘅湧入、雙非孕婦爭床位、水貨客走私奶粉、過量遊客導致租金暴漲、港鐵超越負荷等等原因，令唔少香港少民覺得生活環境受到威脅，有網民開始稱呢啲唔受法嘅外來人士為蝗蟲，並且登報反對。


一直以來，喺支聯會組織下，每年6月4號都有數以萬計嘅人喺維園以燭光晚會悼念天安門屠殺逝世嘅中國民運人士。近年開始有人反思，支聯會「建設民主中國」嘅方針係咪太遙遠，認為要爭取香港民主，唔可以靠中國嘅民主運動，亦唔認同由中共自己「平反」六四可以帶來真正嘅改革。


總編輯喺採訪中講創刊嘅熱情係源於閱讀熱情，細細個就鍾意金庸嘅武俠小說，並覺得閱讀有種魅力，寫作都一樣，用返廣東話書寫最有親切感。《迴響》編輯團隊覺得「粵語入文」喺香港作家創作中經常睇到，仲有近年網上討論區都成日睇到用粵文寫嘅小說，覺得網上嘅粵文小說冇整合性，團隊就喺2020年5月初計劃出版粵文小說嘅期刊。


個節目出咗之後，有唔少人批評呢個節目其實係「正字為名、正音為實」，或者覺得根本係何文匯教授推行嗰套正音活動嘅延續。而當中以王亭之特別激烈，極力反對何文匯提出嘅粵語正音，佢因為咁而搞咗個粵語文化傳播協會。


由於《最緊要正字》嘅成功，令「寫正字、讀正音」嘅風氣越嚟越勁，亦令到香港好多文化人都開始關心「正音」嘅影響力。而呢種影響已經由規範書本嘅「文讀」去到「白讀」，甚至香港中學會考中文科口試亦都以何文匯提倡嗰套「正音」為標準。


填詞係指啲人跟住音樂或格律，填寫能夠依聲誦唱嘅詞，做填詞工作或職業嘅叫做填詞人或作詞人。由於「詞」喺以前同依家有唔同嘅意思，所以「填詞」亦可以根據所填嘅「詞」係以前抑或依家去分類。但唔理係邊種詞，填詞都係依聲填寫字句嘅文學創作。


《詩經》，原名《詩》，係中國最早嘅詩集。《詩經》現存詩305首，又叫《詩三百》。從漢起，儒家將佢奉為經典，嗰陣時開始就叫《詩經》。漢朝毛亨、毛萇曾註釋《詩經》，因此呢個版本嘅詩又叫《毛詩》。《詩經》入面嘅作者絕大部分已經唔知係咩頭咩路。


秦王政下令焚書，《詩》曾經消失於中土，討只存響記憶之中。秦亡漢起時，《詩》𩂇𩂇碎碎又畀人拎返出來。有啲係記憶抄寫，有啲係響舊宅度牆裏便搵到。最後經學者集合成書。漢尊崇儒家，將《詩》升到經嘅層次，所以叫《詩經》，是為《五經》之一。


關於《詩經》中詩嘅分類，有『四始六義』之說。『四始』指《風》、《大雅》、《小雅》、《頌》嘅四篇列首位嘅詩。『六義』就指『風、雅、頌，賦、比、興』。『風、雅、頌』係按唔同音樂同《詩經》分類，『賦、比、興』係《詩經》嘅表現手法。


《風》又稱《國風》，一共有15組，《風》本來係樂曲嘅統稱。15組國風並唔係15個國家嘅樂曲，而係十幾個地區嘅樂曲。國風包括周南、召南、邶、鄘、衛、王、鄭、檜、齊、魏、唐、秦、豳、陳、曹嘅樂歌，共160篇。


對於《雅》嘅認識有各種唔同嘅觀點。一種觀點認為係指周朝直接統治地區嘅音樂，【雅】有【正】嘅意思，將這種音樂睇作【正聲】，意在表明同其他地方音樂嘅區別。亦有人話【雅】同【夏】相通，夏係周朝直接統治地區嘅稱呼。


重有觀點認為，《雅》係指人人都明嘅典雅音樂。《雅》共105篇，分為《大雅》31篇同埋《小雅》74篇。《雅》多數係朝廷官吏同埋公卿大夫嘅作品，有一小部分係民歌。內容幾乎都係關於政治方面嘅，有讚頌好人好政嘅，有諷刺弊政嘅。


西漢初年，傳授詩經嘅主要有四家。一係魯國人申公，一係齊國人轅固，一係燕國人韓嬰。但係呢三家著作除咗《韓詩外傳》，都已經唔喺度。另外一家係毛詩，即大毛公毛亨、小毛公毛萇所傳。現存嘅毛詩每篇都有一個題解，叫做「小序」。


《召南》講嘅係洛邑以西召國以南，由召公管嘅地方。計有《鵲巢》、《采蘩》、《草蟲》、《采蘋》、《甘棠》、《行露》、《羔羊》、《殷其靁》、《摽有梅》、《小星》、《江有汜》、《野有死麕》、《何彼襛矣》、《騶虞》。


《邶風》講嘅係邶國，係衞國所管嘅地方。查實三監之亂再分封，邶地一早拼入衞。而《邶風》內容都係講衞，所以歷代都唔明點解要分出來，重排響《衞風》之前。《邶風》計有詩十九首，分別係《柏舟》、《綠衣》、《燕燕》、《日月》、《終風》、《擊鼓》、《凱風》、《雄雉》、《匏有苦葉》、《谷風》、《式微》、《旄丘》、《簡兮》、《泉水》、《北門》、《北風》、《靜女》、《新臺》、《二子乘舟》。


《鄘風》講嘅係鄘國，係衞國所管嘅地方。查實三監之亂再分封，鄘地一早拼入衞。而《鄘風》內容都係講衞，所以歷代都唔明點解要分出來，重排響《衞風》之前。《鄘風》計有詩十首，分別係《柏舟》、《牆有茨》、《君子偕老》、《桑中》、《鶉之奔奔》、《定之方中》、《蝃蝀》、《相鼠》、《干旄》、《載馳》。


《鄭風》有《緇衣》、《將仲子》、《叔于田》、《大叔于田》、《清人》、《羔裘》、《遵大路》、《女曰鷄鳴》、《有女同車》、《山有扶蘇》、《蘀兮》、《狡童》、《褰裳》、《丰》、《東門之墠》、《風雨》、《子衿》、《揚之水》、《出其東門》、《野有蔓草》、《溱洧》。


但丁·阿利吉耶里係意大利詩人，歐洲文藝復興時代嘅開拓人物。佢嘅長詩 Commedia一般認為係意大利文學、以至世界文學裏面最偉大嘅作品。喺意大利，啲人叫佢「超然嘅詩人」。同薄伽丘、佩脫拉克齊名，三個意大利詩人俾人叫『三噴泉』。


筆記又叫筆記文，係一種隨筆記錄既文體，係記錄瑣事既隨筆散記，典型既筆記文係史料筆記、考據筆記同埋筆記小說。 筆記文最早出現係東漢，以去到唐朝同埋宋朝發展得最好。 用「筆記」兩個字做書名既，最早係北宋宋祁既《筆記》，又叫做《宋景文筆記》或者《宋氏筆記》三卷。


宋朝既史學發展得比較好，出名既學者亦比較多，例如歐陽修、司馬光、宋祁、馬端臨等，所以宋朝筆記既裏面既史料筆記最為發達。呢啲歷史筆記既主要特點係多數都係用「親歷」、「親見」同埋「親聞」既第一手資料嚟記敘當朝既軼事同埋掌故，內容比較切實。


信係寫低嘅說話，大部份都帶有訊息同特定目的，由一個人、組織、機構寫低咗，傳畀第二個嘅。信一般來講係傳畀遠方嘅人。響有打字機同電腦之前，信都係用手寫。響有郵局同郵票之前，信係用白鴿黎傳送。時至今日，信通常係公司發畀大量嘅人，而佢地又用唔到電郵。


視覺藝術，粵文簡稱視藝，係一種藝術形式，指啲作品本質上靠視覺嚟欣賞，以視覺為重點嘅藝術，例如畫畫、雕塑、建築設計、影相同拍戲等都屬於視藝。視覺藝術仲可以按維度嚟分類，分做畫畫同影相同嘅二維視藝同埋牽涉三維立體作品嘅雕塑同埋建築設計等，當中三維嘅視藝又有叫造型藝術。


畫畫狹義上指有意噉用架生將有顏色嘅物料鋪上去一個固體嘅表面上，用意好多時係想製作出一幅有藝術價值嘅圖像。畫畫架生可以包括毛筆、畫刷甚至係畫畫人嘅手，有色物料就可以包括油彩同水彩等多種嘅人造或者自然材料。


作為專用詞嘅「建築學」所研究嘅對象唔淨只係建築物本身，而仲會著重探討人對建築物嘅要求同埋一棟建築物要點先至滿足到人嘅需求－建築學嘅專家會運用柱同牆等嘅基本元素砌想要起嘅建築物出嚟，途中會考慮棟建築物企唔企到喺度、能唔能夠做到人想佢做嘅功能、仲會諗埋棟嘢有冇美感等多方面嘅問題。


人文學包括咗文學、視覺藝術、表演藝術同埋法律呀噉，呢啲領域都係研究緊某啲文化嘅－當中「文化」係指人類社會當中嘅社會行為，亦包括畫或者樂曲等展現人類創意嘅事物。數碼人文學可以當係一套搞人文學研究嘅方法，會用各種嘅 IT 技術做人文學研究。


對於冥想嘅研究顯示，Gamma 波同某啲超脫性嘅心理狀態有相關。例如係有一份研究就指，個腦嘅某幾個區域嘅 Gamma 波活動喺啲藏傳佛教僧人進入冥想狀態嗰陣會變強，尤其係喺左腦嘅前額葉嗰度，而且呢啲僧人所用嗰啲冥想訓練仲能夠幫一個本嚟唔識冥想嘅人慢慢噉變到愈嚟愈有能力進入呢種狀態。


試過有份研究揾咗 8 個長期練冥想嘅藏傳佛教徒返嚟研究，用電極監察佢哋喺冥想嗰陣時嘅腦電活動。同時，啲研究員將由熟識冥想嘅僧人身上得到嘅數據攞去同由新仔冥想者身上得到嘅比較。喺正常嘅冥想狀態之下，兩者嘅腦活動冇明顯分別，但係當啲研究員叫啲僧人喺冥想嗰時特登產生一種慈悲為懷嘅感覺嗰陣，佢哋個腦會以 Gamma 節奏射訊號，進入一種多個神經結構和諧噉射訊號嘅狀態，而且個波幅仲要係以冇發羊吊嘅人類嚟異常噉高。


𝛿 波係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠嘅第三同第四階段嗰陣時出現。


Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。


Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。


另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。


有精神分裂嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。


異睡症係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會比較多高度同步嘅 Delta 活動－指瞓覺嗰陣有持續高電壓嘅 Delta 活動。


柏金遜症患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質嗰度，佢哋發現噉做會令到啲大家鼠出現類似柏金遜噉樣嘅症狀。


除咗科研上有用之外，「用光遺傳學控制 spike 嘅時間」呢種技術仲俾人指係有可能幫到手醫一啲同 spike 異常有關嘅神經或者心理疾病。透過控制 spike 嘅產生，神經內科醫生可以特登提高或者壓抑個腦某啲區域嘅活動，等個腦嘅活動變成正常嘅樣－而好多嘅神經或者心理疾病，包括咗抑鬱症、精神分裂同柏金遜症呀噉，都係源於個腦某啲區域嘅活動異常嘅。


細胞體係神經細胞嘅核心－細胞體係粒神經細胞嘅細胞核嘅所在，粒細胞生存必需要嘅蛋白質合成過程大部份都係喺細胞核嗰度發生嘅，所以細胞體對一粒神經細胞嚟講不可或缺。神經細胞嘅細胞核直徑多數都係喺 3 至 18 微米之間。


樹突係由神經細胞細胞體上面多個地點分枝出嚟嘅結構，呢種好似樹枝噉嘅形狀令佢哋俾人比喻式噉嗌做「樹」突。多數神經細胞接收訊號，都係靠連接住第啲神經細胞樹突嚟接收嘅，樹突會向四周圍嘅其他神經細胞嗰度分枝，令一粒神經細胞可以同時接受數以千計嘅輸入。


膠質細胞本身唔似得神經細胞噉會射電訊號，主要功能係負責支援神經細胞，例如係負責霸佔神經細胞之間嘅空間，等神經細胞彼此會維持分隔開、向神經細胞提供養分、以及攻擊對神經細胞造成威脅嘅病原體等等。雖然話膠質細胞本身唔曉神經細胞會射嘅訊號，但佢哋依然能夠透過上述嘅功能左右神經訊號嘅傳遞。


當一粒神經細胞所傳嘅訊號行去到條軸突最尾嘅突觸嗰陣，突觸會釋放神經傳遞素嚟影響下一粒神經細胞。呢啲神經傳遞素會黐落去下一粒神經細胞嘅受容體嗰度，而下一粒神經細胞跟住落嚟會有點嘅行為－會唔會傳新訊號－就係由「邊種受容體受到啟動」話事嘅。


喺人當中，好多時神經內科醫生都會為咗減輕發羊吊嘅病情而做手術切斷呢個結構，而喺呢種情況之下，個病人嘅左右腦會出現嚴重嘅溝通困難－例如佢哋會能夠用口講嚟描述右手掂到嘅物件，但係唔曉用口描述左手掂到嘅物件。


腦神經係一類神經，指由腦同腦幹伸出神經綫，以別於脊神經，伸出自脊髓。又名顱神經，譒自英文cranial nerves，即頭顱嘅神經。按次序以數字排序，當中第一二對由腦伸出，餘下第三到十二對，就由腦幹伸出。


脊髓神經係脊髓同身體之間傳遞訊號嘅地方。人體有31對脊髓神經，每一對神經喺脊椎嘅兩邊。喺脊柱嘅頸椎、胸椎、腰椎、骶骨同埋尾椎區域，就分別分咗做8對頸椎神經、12對胸椎神經、5對腰椎神經、5對骶椎神經同1對尾椎神經。


對於冥想嘅研究顯示，Gamma 波同某啲超脫性嘅心理狀態有相關。例如係有一份研究就指，個腦嘅某幾個區域嘅 Gamma 波活動喺啲藏傳佛教僧人進入冥想狀態嗰陣會變強，尤其係喺左腦嘅前額葉嗰度，而且呢啲僧人所用嗰啲冥想訓練仲能夠幫一個本嚟唔識冥想嘅人慢慢噉變到愈嚟愈有能力進入呢種狀態。


試過有份研究揾咗 8 個長期練冥想嘅藏傳佛教徒返嚟研究，用電極監察佢哋喺冥想嗰陣時嘅腦電活動。同時，啲研究員將由熟識冥想嘅僧人身上得到嘅數據攞去同由新仔冥想者身上得到嘅比較。喺正常嘅冥想狀態之下，兩者嘅腦活動冇明顯分別，但係當啲研究員叫啲僧人喺冥想嗰時特登產生一種慈悲為懷嘅感覺嗰陣，佢哋個腦會以 Gamma 節奏射訊號，進入一種多個神經結構和諧噉射訊號嘅狀態，而且個波幅仲要係以冇發羊吊嘅人類嚟異常噉高。


𝛿 波係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠嘅第三同第四階段嗰陣時出現。


Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。


Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。


另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。


有精神分裂嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。


異睡症係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會比較多高度同步嘅 Delta 活動－指瞓覺嗰陣有持續高電壓嘅 Delta 活動。


柏金遜症患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質嗰度，佢哋發現噉做會令到啲大家鼠出現類似柏金遜噉樣嘅症狀。


最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。


能量守恆定律係物理學上一條重要定律，講到同一個孤立系統入面，能量嘅總量係唔變，唔會無端端多咗或者少咗，只會改變形式存在，由一個狀態轉換到另一個，例如物件跌落嚟嗰陣就係位置勢能轉換成動能。結果就係能量唔會消失，亦唔可以被創造出嚟。


除開部份基於其他能量轉換形式嘅電機，譬如基於壓電效應嘅超聲波電機，大部份電機都係根據電磁感應製成嘅電磁電機。根據唔同嘅標準，譬如所採用嘅電流形式係乾電定係濕電，或者磁場同步與否可以將電磁電機分類成唔同嘅類型。


功能安全嘅目的係避免直接或者間接造成嘅人員傷亡、財產損失或者係環境污染。成個功能安全標準著重喺電氣/電子/可程式化系統，但係除咗用E/E/PE系統之外，亦都有可能會配合唔同技術嘅系統嚟達到安全功能或者降低風險，因此實務上嘅功能安全手法，需要延伸去到系統中非E/E/PE系統嘅部份。


任何聲稱有功能安全嘅零件、子系統或者系統都需要獨立攞到一個功能安全標準嘅認證。攞到認證嘅產品可以說明喺特定範圍嘅應用下，佢嘅機能安全性可以達到特定嘅安全完整性等級，佢嘅認證證書會同一份描述佢嘅性能範圍同埋限制嘅測試報告一齊畀尐客戶。


功能安全嘅基礎原則係喺軍事、核能同埋太空等產業入面訂定，之後鐵路業同程序控制亦都發展做各領域唔同嘅標準。功能安全標準適用喺所有有安全關鍵需求嘅產業入面。已經有數以千計嘅產品同程序符合IEC EN 61508或者佢所衍生嘅法規，由浴室嘅淋浴器、車用安全設備、醫療設備、感測器、致動器、ABB同埋西門子嘅程序控制器，同埋由其他公司所設計，喺船舶、飛機同大型工廠嘅系統整合。


美國NASA發展喺安全關鍵系統嘅標準及指導書，後來亦都用喺好多其他嘅產業入面。NASA嘅標準同指導書係以ISO嘅軟體標準ISO 12207做基礎，ISO 12207係好好嘅軟體實作標準，而唔係安全標準。


永動機係指唔需要外界輸入能源、能量或者喺僅有一個熱源嘅條件下就能夠不斷運作嘅機械。歷史上好多人曾經熱衷於研製各種類型嘅永動機，其中包括達芬奇、焦耳等學術大師。喺熱力學體系建立後，學界認定永動機同熱力學基本原理嘅設想有所違背，將呢個概念從正統學術界中排除，但坊間追尋永動機嘅研究始終未曾間斷。


喺用數學模型模擬一個機械系統嗰陣時，工程師好多時會將組成件機械嘅簡單機械視為運動鏈同連桿機構，即係當每件簡單機械係一件唔會變形嘅剛體，而每件嘅形狀同長度限制咗同佢相連嗰啲部件嘅郁動。例如想像圖 1 入面嗰個連桿機構，圖 1 個機構包含三碌槓桿，槓桿之間嘅係關節位，其中兩個關節位用鉸定死咗唔郁得，而如果將兩架機械分別駁落去個機構淨低郁得嗰兩個關節位嗰度，就做到用其中一架機械嘅郁動帶動另外嗰架郁。


噉就有咗一個局部描述成個系統嘅數學模型。當一個機械工程師手上有咗大量呢啲噉嘅算式，佢就能夠模擬「當部機械呢個部份喺呢個位置嗰陣，另外呢個部份會喺乜位置」等等，形成一個能夠精確噉描述部機械嘅運作嘅大數學模型。


緊固件係機械零件嘅一種，指啲專門用嚟將兩件物體固定埋一齊，等呢啲物件唔會郁嘅零件，好似係螺絲、夾鉗、同埋釘呀噉。一般嚟講，用緊固件嘅用途在於整出非永久性嘅關節位－相對於好似係銲接呢一啲用嚟永久噉將物體定死埋一齊嘅技術。


美國同英國對緊固件有唔同標準。美國所用嘅螺釘、電源、同螺母並唔完全同英國版嘅可互換，所以唔會啱用喺嚟自英國嘅裝備嗰度。呢一點引致咗美國制定佢自身嘅軍事架生標準同規格，而美國嘅獨特軍事緊固件規格好大程度上係因為二戰嘅緣故。


函式同函式塊裏便包含唨某啲針對特定功能或者參數組合嘅程式碼，可以俾操作塊呼叫調用，用於模塊化結構入邊。數據塊裏便就存貯啲程式可以使到嘅數據。函式塊比起函式嚟講就多唨一個佢自用嘅存儲空間，即局部嘅數據塊。


PLC支持定時或者計數功能。定時器係PLC編程入邊經常用到嘅組件，一般都係憑輸入、計數嚟對定時器個輸出進行特定操作。按照計數對應嘅效果，佢可以分為延時、延遲、延長等等。延遲仲可以有特殊嘅累計延遲，佢個計數可以著打斷或者繼續，直到數滿出On。


計數器都比較類似，好多時佢都係跟定時器一樣使埋IEC元件。佢可以係往上數計數器，往下數計數器，抑或係上下數兼有之。對於重置返起點，往上數會帶重置0功能，往下數會帶重置定數功能，而上下數就兼有，以適應毋同需求。


最早追溯到十五世紀，已經有「騎住一部兩轆車作代步」嘅槪念圖。例如達文西嘅學生Gian Giacomo Caprotti da Oreno喺1493年畫嘅設計圖。但一般相信，1817年至1818年之間德國人Karl Drais男爵發明嘅Laufmaschine先至係單車嘅始祖。


電子元件係啲電子學入邊使開嘅基本元件，佢哋透過一啲基本嘅電磁效應嚟對啲電子同埋佢啲相應嘅電磁場進行操作。電子元件鬭埋一齊之後，可以組成電路、電子零件同埋一啲更加複雜嘅電子系統。基本嘅電子元件有電源、電阻、電感、電容、憶阻同埋攞嚟駁接嘅電線、攞嚟操縱嘅電掣等等。


原子粒，又叫電晶體，係半導體零件，用來放大或者轉換電子訊號。原子粒係半導體一塊，有最少三隻腳，即係電極，駁去出面電路。電壓或電流，會加諸響原子粒嘅一對極，咁就可以轉另一對極嘅電流流向。因爲咁，原子粒嘅對極，通常分輸入同輸出。


電阻器，簡稱電阻，係啲人為咗增加電路中嘅電阻，製造嘅一種電子零件。每個電阻有佢嘅電阻值。一般係固定，亦有啲係校得嘅，後面一類就叫可變電阻。過孔式固定電阻身上都有4至5條色綫，用嚟標示佢嘅電阻值同誤差。


電容器，可以簡稱做電容，英文叫capacitor，香港人叫做cap，係一種儲存電荷嘅電器零件。平行板電容器係常見嘅一種，佢利用兩塊片之間嘅電場蓄起電荷。佢駁咗電之後，兩塊片就會帶電荷，一塊正，一塊負，兩塊嘅電量都係咁多。


前額皮層會由 VTA 嗰度接收多巴胺訊號，又能夠向伏隔核等嘅多個犒賞相關腦區傳穀氨酰胺訊號－「能夠向伏隔核傳訊號」就表示，前額皮層有可能對伏隔核等嘅線條體結構作出一定程度嘅管控，而廿一世紀初嘅研究的確顯示，前額皮層會扮演啲噉嘅功能。


跟手個研究員會喺一個禮拜之後再俾個臊孲子做一次噉樣嘅測試，如果個臊孲子記得「踢隻腳舊物體就會郁」嘅話，噉佢踢隻腳嘅速度會快過一個未經歷個上次試驗嘅臊孲子嘅。實驗顯示，2 至 3 個月大嘅臊孲子能夠記住操作制約學到嘅行為記成 1 個禮拜，而 6 個月大嘅臊孲子就記到成 2 個禮拜，18 個月大嘅細路仲記到成 13 個禮拜噉耐。


填充題又叫填空題，係一種功課、測驗或試題嘅類型，題目會列出一段句子，將部分字詞留空，作答嘅人要填上適當嘅文字或標點符號。填充題通常都有標準答案，只需要填上合適嘅答案，而唔需要解釋，主要係考核學生嘅基本知識同概念嘅掌握情況。


分塊係記憶術嘅一種，指將要記嘅訊息分做幾舊嘅做法。舉個例子說明，一個人喺嘗試記住一個 8 個位嘅電話號碼 2600 5600 嗰陣，個人可以將段數字分做兩橛分別 4 個位長而且各自有意義嘅數字串，令到佢個短期記憶由本嚟要記 8 件物件變成記 2 件。


電話冧巴係一串數字組合，喺電話用嚟打畀對方嘅電話。最初電話係冇冧巴，好似對講機咁，兩個直線電話，一方拉銅鈴，電話線對方就知要聽電話。收尾出現有幾個電話，你打畀我、我打畀佢，要用數字話畀接線生知想接通邊條電話線，電話冧巴就出咗世。


杏仁核係個腦顳葉內部兩粒好似杏仁噉形嘅結構，功能上主管情緒，而且對情緒性記憶嘅產生不可或缺。例如實驗性嘅研究就發現，用微弱電流等嘅方法刺激杏仁核嘅某幾忽會搞到隻動物突然變得有攻擊性，而刺激杏仁核嘅另外幾忽又會令隻動物突然間馴嗮。


遺忘，粵語俗稱唔記得，泛指存在喺個腦嘅短期或者長期記憶裏面嘅資訊喪失或者走樣，例如一個人本來記住自己條鎖匙擺咗喺邊，佢嘅記憶裏面儲住咗有關「條鎖匙係咩位置」嘅資訊，但過咗一陣之後佢唔記得件資訊，想要搵返條鎖匙嗰陣就會有困難。


遺忘會造成人生活上好多不便，因而成為咗認知心理學上嘅一個重點研究課題。認知心理學家會嘗試用心理實驗同神經造影等嘅方法剖析遺忘嘅起因，建立遺忘曲線噉嘅數學模型嚟描述遺忘，會想搵出有咩方法可以減慢甚至避免遺忘。


同時神經科學上齋靠簡單嘅觀察就可以得知，腦入面嗰啲神經細胞同第啲生物組織實會隨住一個人老化而或多或少噉萎縮。將呢一點同記憶痕跡嘅概念結合埋一齊嘅話就表示，記憶實會隨住時間噉慢慢「衰變」－假設唔用任何神經科技作出干預，一個人腦最終一定會因為組織萎縮而喪失嗮啲記憶，問題只係在於「呢個過程發生得有幾快」。